
Hvad nu...? 


Så er endnu et år gået, og bladets nuværende 
redaktion har i løbet af 1965 haft lejlighed til at 
vise kontaktudvalgets politik i UFO-sagen. I valg 
af stof og ved vore kommentarer har vi trukket 
retningslinierne op for den kurs, vi for øjeblikket 
mener bedst tjener vort hovedformål — UDBRE¬ 
DELSE AF KENDSKABET TIL DE FL. TALL!. 
Og hvordan er det så gået? Det er redaktionens 
opfattelse, at året 1965 har været et godt år. Vi 
har fået mange gode kontakter til udenlandske 
UFO-organisationer og UFO-blade. Ikke alle disse 
udenlandske kontakter arbejder efter samme prin¬ 
cipper som vi, men de er alligevel værdifulde, da 
vi på denne måde kan følge udviklingen på UFO- 
fronten andre steder i verden. Vi udveksler stof 
uden forpligtelser, idet vi står ganske frit i valget 
af, hvad vi ønsker at lægge navn til. 

Forholdet til den danske presse er blevet meget 
bedre, selvom der endnu mangler en del. Pressen 
har været flink til i årets løb at referere både 
udenlandske og hjemlige UFO-begivenheder, og i 
de fleste tilfælde på særdeles saglig vis. 

Radio og fjernsyn lader meget tilbage at ønske, 
når det drejer sig om en saglig orientering om 
UFOer. Der har været enkelte spredte gode til¬ 
løb, men mere er det heller ikke blevet til. Efter 
redaktionens mening skyldes dette ikke så meget 
institutionens medarbejdere som systemet, man 
arbejder efter. Danmark kan her lære noget af 
vort broderland Norge. 

Foredragsvirksomheden er det vanskeligt at give 
et fuldstændigt billede af. I begyndelsen af året 
var virksomheden på det jævne, men i det sidste 
halve år har der været stadigt stigende interesse 
for denne form for oplysningsvirksomhed. Denne 
side af vort arbejde stiller stadigt større krav til 
foredragsholderne, idet den stigende interesse for 
rumfart og astronomi på grund paralleliseringer 
kræver en omfattende og ajourført viden på disse 
felter. 

Der har været mange UFO-observationer i 1965, 
men de fleste og de bedste stammer fra udlandet. 
Der har været enkelte helt fine rapporter fra 
Norden, men vi har på fornemmelsen, at en del 
af de overflyvninger af UFOer, som vi fra uden¬ 
landske rapporter må regne med også har pas¬ 
seret Danmark, ikke findes registreret i vore 
arkiver. Det kan skyldes,- at folk ikke kender 


SUFOI eller er bange for at indsende rapporter, 
men det kan også skyldes manglende aktivitet fra 
vores side. Så her er et arbejdsfelt, der må tages 
op til revision. 

Det samme gælder iøvrigt bearbejdelsen af de 
indkomne rapporter. Det store problem i denne 
forbindelse er fremskaffelsen af den nødvendige 
arbejdskraft, idet en tilbundsgående behandling af 
materialet er temmelig tidskrævende. Bl. a. håber 
vi med den nye årgang at kunne bringe mere 
fyldige og detaljerede beretninger om de inter- 
essanteste observationer, ligesom vi har planer om 
at fremdrage de bedste af tidligere års hjemlige 
tildragelser og bringe dem som „perler fra arki- 
vet“. I nogle tilfælde har den forløbne tid bragt 
yderligere enkeltheder for dagens lys, idet rappor¬ 
ter desværre ofte først fremkommer længe efter 
begivenheden. 

Det bør måske på dette sted nævnes, at vor 
konklusion i sidste nummer om, at „meteoret“ 
fra natten mellem 4. og 5. april i virkeligheden 
var en satellitundergang, kun dækker de sjæl¬ 
landske og fynske rapporter, samt den del af de 
østjyske fra den pågældende nat, som omtaler 
fænomener lavt over den østlige horizont, — idet 
det nu synes godtgjort, at der inden for samme 
time og igen den følgende aften har været endog 
ret livlig aktivitet af anden art flere steder over 
Jylland. Nogle af disse rapporter vil blive offent¬ 
liggjort senere. 

UFO-NYTs abonnementstal har været stadigt 
stigende, og vi har fået mange norske abonne¬ 
menter, hvilket er særdeles glædeligt. Økonomien 
er i orden, og vi kan vel regne med et mindre 
overskud. Bladet har fået både ros og dadel, og 
vi er glade for begge dele. Saglig kritik er altid 
velkommen, og det er derfor med glæde, at redak¬ 
tionen kan konstatere, at hovedparten af alle kri¬ 
tiske bemærkninger har været velvilligt forestå¬ 
ende og af konstruktiv karakter. Vel har vi ikke 
altid kunnet give kritikerne ret, men derfor har 
vi alligevel lært meget. 

Vi har haft succes med brevkassen, som har 
bragt redaktionen i nærmere kontakt med læserne, 
men samtidig har læserne forhåbentlig fået ud¬ 
bytte af de tankeudvekslinger, der herigennem er 
opstået. Vi ønsker brevkassen fortsat i samme 
stil, og vi vil tilstræbe at udvælge alle sådanne 
breve, der omhandler ting af almen interesse. 

Ikke alle vil få svar gennem brevkassen, men alle 
vil høre fra os. 

Et af de spørgsmål, der i den senere tid er gået 
igen, har drejet sig om, hvad vi vil fremover 
i SUFOI og i UFO-NYT. Redaktionen kan ikke 
på nuværende tidspunkt give et endeligt svar, 
idet vort fremtidige arbejde afhænger af kontakt¬ 
udvalgets godkendelse af de planer, der fra for¬ 
skelligt hold er blevet fremlagt. Dog kan vi vel 
nok røbe en del af disse tanker allerede på nu¬ 
værende tidspunkt. 

1. UFO-NYT skal drives videre efter de nugæl¬ 
dende retningslinier. Vi vil arbejde på en stadig 
udvidelse af abonnementstallet, og håber her 
på velvillig hjælp fra vore læsere. 

2. UFO-NYT vil etablere sit eget forlag til ud¬ 
givelse af litteratur om UFO-sagen eller dermed 
beslægtede emner. Der vil kun blive udgivet 
bøger i den udstrækning, økonomien tillader. 


Forlaget vil dog også udgive andet end bøger. 
Der vil blive fremstillet pjecer af forskellig 
art til brug i arbejdet i grupperne og til brug 
for vort fremtidige informationsarbejde om 
UFO-sagen. Det første, der vil blive lavet, er 
en informationspjece på 20 sider. 

3. Kontaktudvalget vil forsøge at gennemføre en 
reorganisering af UFO-arbejdet, idet vi ønsker 
en arbejdsform, der bedre er i stand til at 
hjælpe grupperne og som samtidig virker frem¬ 
mende på informationsaktiviteten på en sund 
og nøgtern måde. 

Vi takker alle, der i årets løb har medvirket i 
UFO-arbejdet, og håber, at vi også i det nye år 
må regne med Deres hjælp og støtte. 

Redaktionen siger tak for året 1965 og ønsker 
sine læsere en god jul og et godt nytår. 

Frank Pedersen. 


UFO -StatUS pd en anden måde. 


For kun fire måneder siden gjorde Frank Peder¬ 
sen UFO-status, idet han prøvede at belyse spørgs¬ 
målene: Hvad har vi lavet, og hvor langt er vi 
nået? 

Fire måneder er ikke lang tid, og det forløbne 
efterår har da heller ikke bragt begivenheder, 
der har nødvendiggjort ændringer i de fremsatte 
synspunkter. 

I en sag, hvor ingen af os har patent på at 
kende det endelige svar, vil der naturligvis også 
være ting, som redaktionens medlemmer opfatter 
og vurderer forskelligt, men heller ikke disse 
meningsforskelle er store nok til at berettige en 
ny statusopgørelse allerede på nuværende tids¬ 
punkt. 

Da der imidlertid er tradition for, at man i 
forbindelse med årsskiftet vender blikket både 
tilbage og fremad og prøver at se de større linjer, 
vil det måske være på sin plads med en slags 
„UFO-status for viderekomne", hvor vi tager 
visse elementære ting for givne — selv om en¬ 
kelte læsere måske stadig kan have deres tvivl — 
og derefter forsøger at se, hvordan den øjeblikke¬ 
lige situation tager sig ud — „set fra tallerkener- 
nes side", om man så må sige. 

Opgaven har naturligvis sine store vanskelig¬ 
heder — da vi af gode grunde ikke har nogen 
„udsendte medarbejdere", og resultatets pålide¬ 


lighed må vurderes derefter. Vi vil imidlertid 
gennem valget af artikler til dette nummer og 
gennem måden, vi kommenterer dem på, forsøge 
at tegne et billede af det nuværende stade i udvik¬ 
lingen og antyde nogle af de forskellige mulig¬ 
heder, der unægteligt er for udviklingen frem¬ 
over. 

Vi er mange gange blevet spurgt, hvorfor vi 
„er så ivrige efter at udbrede tallerkenerne", og 
ofte lugtede det langt væk af, at spørgeren stod 
med alt skytset klar og blot ventede — og for¬ 
ventede — et bestemt svar for at kunne fyre løs 
og fortælle os alt om „ — bare en ny tro — 
sekterisme — Adamski — religion — o.s.v.". Man 
kan altid ved sådanne lejligheder svare, at de 
fremmede rumskibe nu engang ér der — og der¬ 
med også spørgsmålet om, hvad de vil her. Vi 
finder hemmeligholdelsespolitikken forkastelig og 
mener, at det ville være rigtigere, om man i tide 
forberedte folk på, hvad der eventuelt måtte 
komme. — Så bliver folk pludselig til at tale 
med! 

Thi uanset hvad, vi vel alle håber, og nogle 
af os mener at have grund til at t r o, — så er 
der dog stadig to muligheder: Venligtsindede eller 
fjendtligtsindede rumfolk, — og det indebærer 
vidt forskellige fremtidsperspektiver. 

Af flere forskellige grunde, som jeg dog ikke 

skal komme ind på her, vil jeg personligt tippe, 
at UFO-g å d e n med årsskiftet træder ind i sit 
næstsidste år. Om der stadig vil være behov for 
vort blad efter 1967, eller der måske netop vil 
være behov for det, eventuelt på en lidt anden 
måde, — det vil tiden vise. 

Men foreløbigt — og måske med større beret¬ 
tigelse end nogensinde, så broget som verdens¬ 


situationen tegner sig — kan vi roligt følge tradi¬ 
tionen og ønske vore læsere et godt nytår! 

I de følgende kapitler bringer vi de omtalte 
artikler, der er sammenstillet i et forsøg på even¬ 
tuelt at kaste lys over spørgsmålene: Hvad har 
RUMFOLKENE lavet, og hvor langt er DE nået? 

Børge Jensen. 


TALLERKEN-STATUS 


Tilbageblik. 


Som tidligere omtalt har en fantastisk bølge 
af observationer, landinger og „ufilosofiske“ kon¬ 
takter fejet hen over Nordamerika, Sydamerika, 
New Zealand, Australien og Japan, — begyndende 
med den særdeles veldokumenterede landing i 
Socorro den 24. april 1964, der kom som et lyn 
fra en klar himmel efter en længere, ret stille 
periode. Alle de nævnte steder er aktiviteten fort¬ 
sat stor, — betydeligt større end før bølgen nåede 
frem. 

Nu, da det allerede er lidt på afstand, og oplys¬ 
ninger fra de forskellige udenlandske UFO-organi- 
sationer er nået frem, begynder visse detaljer i 
helhedsbilledet at træde tydeligere frem. 

Den omtalte bølge er — i hvert fald til dato — 
gået helt uden om Europa. Derimod fik vi en 
vis andel i en kortvarig, pludselig opblussen, der 
sidst på sommeren ramte samtlige områder. Man 
kan så spekulere på, om det var tilfældigt, at den 
lige som ved tidligere lejligheder indtraf netop 
i den tid, hvor Mars var nærmest ved Jorden, 
og hvor ydermere Mariner IV skulle nå frem og 
fotografere vor naboklode. Hvis der er en sam¬ 
menhæng, kan vi formodentlig vente begiven¬ 
heder, når Mars igen kommer nærmest Jorden. 
Da der går 26 måneder imellem, bringer det os 
frem til slutningen af 1967. 

Hvad vi tidligere har sagt om „almindelige, 
men troværdige" vidner til denne epokes mere 
„solide" observationer, holder stadig stik. Der 
er en forbløffende stor procentdel politifolk, jour¬ 


nalister, militærfolk, teknikere og enkelte viden- 
skabsmænd imellem. 

Dette gjaldt også under en kraftig, men ret 
lokal bølge, der ramte nogle af U.S.A.s vest¬ 
stater umiddelbart i hælene på „marsbølgen". 
Derom mere andetsteds i bladet. 

B.J. 


Lær de unge , hvordan de skal tænke , ikke , 
hvad de skal tænke! Sidney Sugarman. 

Karakteristisk for intelligensen er en natur¬ 
lig mangel på evne til at fatte livet. 

Henri Bergson. 

Det , man kalder menneskekundskab , er for det 
meste bare en genspejling; ens egne svagheder , 
som reflekteres fra andre. 

Georg Christoph Lichtenberg (1742-1799) 

At tie , når man burde protestere , gør en mand 
til kujon! Abraham Lincoln. 

Mange mænd tror , at de er dynamiske per¬ 
sonligheder, fordi de eksploderer over små¬ 
ting. Ukendt oprindelse. 

Opdragelse til rumalderen. 


Af T. W. S. Dutton. 

Det burde være med tænkning, som det er med 
kærlighed, liv og død, — at vi hver især må klare 
vore egne affærer. 

Der er imidlertid alt for mange mennesker, 
der er parate til at akceptere færdigsyede menin¬ 
ger for at spare besværet med selv at undersøge 
og — tænke. Som en eller anden så sandt har 
udtrykt det: „Det er meget lettere at latterlig¬ 
gøre end at undersøge, men heller ikke nær så 
lønnende*'. 

Emnet De Flyvende Tallerkener har fået langt 
mere end sin rimelige ration af latterliggørelse 
og alt for lidt af ærlig og fordomsfri undersøgelse. 

Størstedelen af bebrejdelserne herfor må rettes 
mod videnskabsmænd, regeringer, militære ledere 
og aviser. Af en eller anden grund ønsker de ikke, 
at offentligheden skal kende sandheden om disse 
objekter. 

Selv om vi må indrømme over for vore ledere, 
at de søger at forebygge en eventuel panik i for¬ 
bindelse med udsigten til en eventuel invasion fra 
det ydre rum, så kan vi ikke lade deres metoder 
gå upåtalt hen. 

For nylig skrev et barn, der var på sommerlejr, 
i et brev til forældrene: „Kære mor og far! I går 
fortalte en af vore lejrledere os om, hvor baby'er 
kommer fra. I løj for mig. Kærlig hilsen, Mar- 
garet“. 

En løgn er ganske vist „en vederstyggelighed 


for Herren", men vore ledere ser ikke desto 
mindre deri et altid til rådighed stående hjælpe¬ 
middel, når vanskeligheder melder sig, — og hvis 
en løgn bliver gentaget længe nok, vil den til 
sidst blive akcepteret som sandhed. 

Men lad os godtage den tanke, at de måske 
virkelig mener, det er til vort eget bedste. Mulig¬ 
vis har de ret, for der er ingen tvivl om, at den 
følelse af usikkerhed og frygt, der er så frem¬ 
herskende hos alle nationer i dag, ikke udeluk¬ 
kende skyldes truslen om en eventuel udslettelse 
ved hjælp af de frygtelige våben, videnskaben 
har frembragt, men i lige så høj grad videnskabens 
nedbrydning af mange ældgamle trossætninger, der 
dannede grundlaget for menneskenes tro på sig 
selv og på fremtiden. Enhver yderligere fornem¬ 
melse af en truende katastrofe kunne let udløse 
en almindelig panik (— i hvert fald på børserne, 
med deraf følgende øjeblikkelig katastrofe for 
millioner som i slutningen af tyverne. O.a.) — og 
ethvert yderligere chock kunne knuse enhver 
tillid til den regeringsmagt, som folk så blindt har 
fulgt. 

Der er imidlertid endnu to grunde, der kunne 
forklare den nuværende officielle holdning. For 
det første den, at vore ledere, efter at de lige 
fra den første begyndelse så kraftigt har benægtet 
eksistensen af ikke-jordjske rumfartøjer, der besø¬ 
ger Jorden, og latterliggjort tanken om, at højt 
udviklede civilisationer skulle findes i vort kos- 

miske nabolag, — ikke pludselig kan slå over til 
det modsatte synspunkt uden at „tabe ansigt* og 
derigennem udløse ubehagelige konsekvenser. For 
det andet kunne vore ledere — selv om det kun 
er hypotetisk — befrygte, at folket som sådan 
ikke ville akceptere sandheden, selv om de fik 
den forelagt. Rækkevidden af en sådan afsløring 
ville simpelthen ikke kunne fattes af gennemsnits¬ 
hjerner, der gennem generationer er blevet trænet 
til at tro det modsatte. Den ny sandhed ville 
blive tilbagevist med foragt og spot — som en 
smart camouflage fra myndighedernes side for at 
dække over et ultra-hemmeligt våben eller pro¬ 
jekt. 

Hvilke motiver vore ledere end måtte have 
for at vildlede offentligheden med hensyn til de 
flyvende tallerkener, så er det en kendsgerning, 
at sandheden nu med stadig større styrke trænger 
sig på og vil tvinge dem til at offentliggøre den. 
Deres store problem er imidlertid, hvornår og 
på hvilken måde de skal slippe den ud, således 
at de ikke taber ansigt og samtidig undgår alle 
tænkelige komplikationer. 

Det er velkendt, at hvis man tager en frø og 
pludseligt smider den ned i en gryde meget varmt 
vand, vil den reagere pludseligt og voldsomt og 
springe op af vandet. Hvis man derimod anbrin¬ 
ger frøen i en gryde vand med en temperatur, 
den er vant til, og derefter ganske gradvist øger 
temperaturen, — så vil frøen blive der, lige til 
den er kogt. 

Det er den metode, myndighederne anvender, 
når de vil forberede offentligheden til noget usæd¬ 
vanligt eller noget ubehageligt, og derfor benyttes 
den samme metode netop nu, hvor de prøver på 
at få os til at akceptere de flyvende tallerkener. 

Før vi skrider til at forklare denne påstand, 
så lad os lige genopfriske et par af de efterhånden 
mange meningstilkendegivelser, der er kommet fra 
fremtrædende personligheder inden for politik og 
videnskab. De er nemlig betydningsfulde, idet de 
viser, at mange mennesker med uomtvistelig 
hæderlighed, personlighed og stor viden har fun¬ 
det særdeles gode grunde til at ændre deres syns¬ 
punkter og akceptere „flyvende tallerkener" og 
tanken om „intelligent liv på andre planeter* som 
noget højst sandsynligt eller endog som kends¬ 
gerninger. Alene disse citater beviser den „opdra¬ 
gelse*, der har fundet sted blandt lederne selv. 


En scene fra science-fiction filmen 
„Den forbudte Planet*. 


Præsident Eisenhower hentydede i februar 1955 i 
fuldt alvor til muligheden af marsboeres besøg 
i U.S.A. 

Kozlov, lederen af en sovjetisk delegation i 
Detroit, U.S.A., i 1955, nævnte en alliance mel¬ 
lem U.S.S.R. og U.S.A. som en mulighed med 
henblik på at forhindre en invasion fra Mars. 
Dr. W. Howard fra Harvard Universitetet har 
udtalt: „Intelligente væsener findes i stort tal 
i universet, og de fleste af dem er langt ældre, 
end vi er*. 

Dr. Felix Siegel, en russisk astronom, udtalte over 
Radio Moskva, at han troede, at „væsener, mere 
intelligente end mennesket, muligvis eksisterer 
på andre planeter*. 

Professor Hess fra Flagstaff Observatoriet, Ari- 
zona, rapporterede at have set en „flyvende 
tallerken* gennem et teleskop i maj 1950. 
Professor Hall, Lowell Observatoriet, har rappor¬ 
teret at have set „en sølvskinnende metalskive 
på himlen, først gennem prismekikkert og der¬ 
efter med theodolit, på hvilket grundlag han 
mente sig i stand til at anslå størrelsen til mel¬ 
lem 33 og 66 fod i diameter. 

Frank Halstead, den kendte astronom fra Minne¬ 
sota, har rapporteret, at han og hans kone 
engang observerede et objekt på himlen, som 
han ville anslå til at være 800 fod langt, og et 
andet, der var 100 fod langt. Senere udtalte 
han til radiokommentatoren Frank Edwards i 
et interview: „Jeg har fornemmelsen af, at vi 
har gæster fra rummet, idet jeg også føler, at 
vi ikke er alene i universet. 

Professor C. V. Maney, chef for afdelingen for 
fysik ved Defiance College, Ohio, bør heller 
ikke forbigås. Han har foretaget et intenst og 
fordomsfrit studium af UFO-fænomenerne igen¬ 
nem adskillige år og er kommet til den kon¬ 
klusion, at de flyvende tallerkener er virkelige 
og ikke-jordiske af oprindelse. Forordet til hans 
bog „UFO‘ernes udfordring* blev skrevet af 
ingen ringere end 

Dr. Charles P. Oliver, præsidenten for det ameri¬ 
kanske Meteorologiske Selskab, fhv. professor 
i astronomi ved universitetet i Pennsylvania. 
Ligeledes mindes man det bemærkelsesværdige 
fotografi af en „flyvende tallerken*, der blev 
taget over Trinidade fra et fartøj tilhørende den 
brasilianske flåde, og som fik lederen af det 
bureau, det brasilianske flyvevåben havde oprettet 
til undersøgelse af UFO-fænomenerne, til at er¬ 
klære: „Nu er det umuligt at nære nogen tvivl 

længer med hensyn til eksistensen af de flyvende 
tallerkener". 

Sidst, men ikke mindst, er der det særdeles 
imponerende værk, „The UFO Evidence", der 
for nylig blev udsendt af National Investigation 
Committee on Aerial Phenomena. Lederen af 
N.I.C.A.P., major Donald E. Keyhoe, har ved 
sin side en stab af rådgivere, hvoriblandt man 
finder en kontreadmiral, flere oberster fra den 
amerikanske hær, videnskabsmænd, professorer, 
gejstlige, præsidenten for Flyvemaskineejernes og 
Piloternes Sammenslutning og mange andre frem¬ 
trædende personer. 

Et eksemplar af denne bog blev for nylig sendt 
til hvert eneste medlem af den amerikanske Kon¬ 
gres. Her følger blot et par af de mange kom¬ 
mentarer, der er blevet fremsat af senatorer og 
kongresmedlemmer: 

J. L. Ashley, kongresmedlem: „Jeg deler Deres 
bekymring over den hemmeligholdelse, der fort¬ 
sat omgiver vor efterretningstjenestes arbejde 
med „dette emne", og jeg er fuldkommen enig 
med Dem om, at nationens største behov i 
øjeblikket er frigivelsen af præcise oplysninger 
på grundlag af hvilke en ansvarsbevidst offent¬ 
lig stillingtagen kan udformes". 

J. F. Shelly, kongresmedlem: „Jeg deler mine 
kongres-kollegers bekymring med hensyn til 
UFO-problemets alvor". 

Af det foregående vil det være fremgået klart, 
at der findes mange mennesker med uomtvistelige 
kvalifikationer og stor intelligens, hvis fordomsfri 
undersøgelser har ført dem frem til konklusioner, 
der er i diamentral modsætning til den omhygge¬ 
ligt fremelske skepsis over for »tallerken«-fæno- 
mener, der takket være alt for mange menneskers 
uvidenhed og ligegyldighed har nået at få så 
stor en udbredelse. 

På dem virker det ikke alene uvidenskabeligt 
og uærligt, men også direkte dumt, at man igno¬ 
rerer disse objekter eller prøver at bortforklare 
dem som Venus, meteorer, temperaturinversioner, 
hallucinationer eller andre absurditeter, som man 
har påduttet offentligheden. 

Med den prestige og respekt, der står omkring 
disse personligheder, er det let at forestille sig 
den indflydelse, de har med hensyn til at „op¬ 
drage" deres kolleger og andre personligheder på 
samme plan. Ved en lignende proces, der vil brede 
sig ned ad rangstigen og mangedobles for hvert 
trin, vil det være rimeligt at forvente en fuld¬ 
kommen kovending fra myndighedernes side i en 
meget nær fremtid. 


Et typisk eksempel, der støtter denne antagelse, 
kommer fra det amerikanske flyvevåben, der hid¬ 
til (i hvert fald officielt) har været en af de største 
„tallerkenknusere", men som nu i anselig grad 
har ændret tonen. For eksempel benægter de nu, 
at den for nyligt udgivne bog „De Flyvende Tal¬ 
lerkener og det Amerikanske Flyvevåben", skulle 
være officiel. Den er skrevet af oberstløjtnant L. 
J. Tucker, flyvevåbnets officielle talsmand i UFO- 
anliggender, og udgivelsen blev arrangeret af flyve¬ 
våbnets hovedkvarter; den er skrevet med den 
umiskendelige hensigt at afvise alle tallerkenrap¬ 
porter og bringe dem i miskredit, ved at behandle 
dem med hån og latterliggørelse. Ikke desto mindre 
betragter flyvevåbnet nu bogen som forfatterens 
private værk og ikke nødvendigvis repræsente¬ 
rende flyvevåbnets officielle synspunkter. Efter i 
13 år at have benægtet eksistensen af flyvende 
tallerkener og tvunget de andre til at gøre det 
samme, har man nu instrueret flyvevåbnets perso¬ 
nel om at behandle dem som et „alvorligt anlig¬ 
gende" og rapportere alt af usædvanlig art, som 
de observerer på himmelen. 

Det vil selvfølgelig ikke være svært for myn¬ 
dighederne at ændre synspunkter og meninger 
hos deres direkte undergivne, men hvordan vil 
de få en uafhængig offentlighed til at akceptere 
den idé, at en kosmisk civilisation, der er vores 
overlegen, sender rumskibe ind i vor atmosfære 
og lader dem svæve over vore byer? 

Et par spørgsmål kunne måske give os svaret. 

Er det mon ikke børnene og teenagerne, man 
skal vise den største opmærksomhed? Og aner¬ 
kendes ikke nu visuelle undervisningsmetoder som 
værende de mest effektive? 

Har de unge fra nogen tidligere generation 
nogensinde været genstand for et sådant bombarde¬ 
ment med „visuel undervisning" i NOGET SOM 
HELST emne, som det, de nu igennem adskillige 
år har været genstand for, omhandlende begreber 
som interplanetariske rejser, super-intelligente og 
super-mægtige væsener (både gode no‘en og slemme 
no‘en) på andre planeter? 

Rent bortset fra de millioner af „kulørte hæf¬ 
ter", der læses både af de unge og af en hel del 
af de knap så unge, så har næsten enhver avis 
og ethvert ugeblad (uanset hvilken aldersklasse 
det er beregnet for) sin „rum-tegneserie". „Super¬ 
man”, „Jens Lyn”, super-videnskabsmænd fører 
interplanetarisk krig eller beskytter Jorden mod 
invasion fra det ydre rum. 

Er måske ikke en landing af et fremmed rum¬ 
skib med menneskelignende skikkelser eller robot- 

ter, udrustet med kraftige strålepistoler, — et 
velkendt tema i denne litteratur? Og kan ikke 
den, der kender til UFO-landingsrapporter, finde 
slående lighedspunkter mellem historierne og de 
virkelige kendsgerninger? 

Rumfartøjer, rumhjælme, rumdragter, „Mars“- 
dukker, „Måne-køretøjer“ o.s.v. oversvømmer 
legetøjsforretningerne. Børnene ved ikke, at den 
flyvende tallerken, de leger med, er en nøjagtig 
miniaturegengivelse af en virkelig flyvende taller¬ 
ken, der er blevet set svævende, f. eks. over New 
Mexico, — eller at den lille „Mars-dukke“ i pla¬ 
stic er en idealiseret gengivelse af en rummand, 
set af Adamski. 

I TV og på biograflærredet vises sådanne frem¬ 
bringelser som „Den Fremmede**, „Fra de Yderste 
Grænser**, „Andromeda**, „Kloder i Kollision**, 
„Den Dag, Jorden stod stille** o.s.v. Er ikke både 
form og størrelse af den flyvende tallerken fra 
„Den Forbudte Planet** nøjagtigt den samme, som 
beskrevet i klassiske tallerken-rapporter? Og 
fremviser ikke „Denne 0, Jorden” i adskillige 
scener nøjagtigt de samme tildragelser, som i 
virkeligheden findes nedskrevet i UFO-littera- 
turen? Er ikke budskabet i filmen „Den Dag, 
Jorden stod stille** det samme som det, rumfol¬ 
kene har givet til adskillige af vore kontaktper¬ 
soner? Det ser i virkeligheden ud til, at hele UFO- 
emnet, de virkelige tildragelser iberegnet, er ble¬ 
vet lånt til publicity-formål. Er mon ikke alt 
dette blevet gjort af en bestemt grund, og for 
at et vist subtilt mål kunne blive nået? 

Selv om det kraftigste „bombardement" bliver 
rettet mod de unge, vil en del af det uvægerligt 
slå tilbage på de knap så unge, der ydermere er 
genstand for et „overtalelsesforsøg** på et mindre 
omfangsrigt, men mere raffineret plan. Forskel¬ 
lige seriøse magasiner og tidsskrifter præsenterer 
stadig oftere artikler, der beskæftiger sig med 
ikke-jordisk biologi eller videnskabens forsøg på 
at løse problemerne i forbindelse med kommuni¬ 
kation over lange afstande i Kosmos. Artikler om 
emner som telepati, parapsykologi, den fjerde 
dimension, illustrationer af rum og tid o.s.v., em¬ 
ner, der engang blev anset som kun egnede for 
„særlige mennesker**, læses og forstås i dag af et 


Du er ikke blot ansvarlig for det , du siger , 
men også for det , du undlader at sige. 

Martin Luther . 


bredt udsnit af befolkningen. De budskaber, der 
indeholdes i sådanne artikler, film og TV-udsen- 
delser påpeger klart behovet for en revision af 
vore hidtidige antagelser med henblik på at for¬ 
berede den voksne generation på afsløringer, der 
vil komme. 

Denne tendens til en ændret indstilling over 
for mange emner, der ikke tidligere var tilgænge¬ 
lige for det almindelige publikum, og over for 
de flyvende tallerkener i særdeleshed, er karak¬ 
teristisk, ikke blot i Vest, men også i Øst. — Som 
et enkelt lille eksempel skal her kun nævnes, at 
der findes store mængder af russiske postkort 
med — flyvende tallerkener på. 

Det er klart, at vore ledere vil nå det mål, de 
har sat sig, ved således gradvis men suggestivt 
at gennemsyre både den ny og den gamle gene¬ 
ration efter „frø-metoden“. 

Allerede mærkes de første virkninger. Den 
senere tids bemærkelsesværdige rapporter om 
observationer og landinger af flyvende tallerkener 
over hele verden har ikke vakt så meget som 
en antydning af overraskelse eller bekymring 
blandt folk. Foredragsholdere, der taler om de 
flyvende tallerkener, kan nu træde frem for op¬ 
mærksomme og interesserede tilhørerskarer uden 
frygt for provokationer eller latterliggørelse. 
Flyvende tallerkener diskuteres fordomsfrit blandt 
videnskabsmænd. Astronomiske foreninger arran¬ 
gerer UFO-kongresser — hvad de ikke havde 
vovet at gøre for 5 år siden! Telepatisk med¬ 
delelse mellem tallerkenbesætninger og kontakt¬ 
personer, anti-tyngde-fremdrift, hastigheder mu¬ 
ligvis større end lysets, en menneskelig levealder 
på omkring 1000 år og mange andre — førhen 
fantastiske — spekulationer er blevet udholdelige 
for vore hjerner. 

Kort sagt, denne „opdragelse** infiltrerer skridt 
for skridt vor tænkning og bliver en stadig stær¬ 
kere ledetråd i vor tænkning. Efterhånden vil 
den, uden at menneskene selv tænker over det, 
bevirke en fuldkommen ændring af vore nuvæ¬ 
rende begreber om Livet og Universet og der¬ 
igennem gøre menneskene rede til at se sandheden 
i øjnene uden den reaktion, som vore ledere så 
stærkt har frygtet. 

Og hvad de flyvende tallerkener angår, så skal 
de nok overleve skepsis'ens og latterliggørelsens 
tid med lige så stort held, som u-både, flyve¬ 
maskiner, radio, TV og kunstige satellitter har 
klaret det! 

„Australien Flying Saucer Review** 
nr. 8, 1965. —/BJ. 

Variation 

over samme tema. 

De i den foregående artikel omhandlede for¬ 
hold er et emne, der ofte har været diskuteret 
blandt UFOloger, men sjældent har de været frem¬ 
sat i så klar og omfattende en form, som Mr. 
Dutton her gør det. 

Det er en kendsgerning, at der foregår en udvik¬ 
ling i den beskrevne retning, og at alle de nævnte 
virkemidler indgår som faktorer i denne udvikling. 
Hvis der også er »nogen«, der styrer denne udvik¬ 
ling, vil det også være korrekt at tale om en »op¬ 
dragelse«, — og en kendsgerning er det i hvert 
fald, at den er sat ind på det »rigtige« tidspunkt. 

Man undrer sig bare. — I de vestlige demo¬ 
kratier, bliver regeringsarbejdet varetaget af skif¬ 
tende flokke af folkevalgte — i denne forbindelse 
tilfældige — repræsentanter, der tilsyneladende 
heller ikke bliver orienteret om sandheden bag 
tallerkenerne. Det betyder, at når man ser bort 
fra nogle få konger og regerende dronninger, der 
i realiteten ikke har så forfærdelig meget at skulle 
have sagt, så skal man »helt ned« på departe¬ 
mentschefplan, før man finder »faste folk« i 
administrationen. — Og har dé magt og mulighed 
for at bestemme, hvilken film-genre, der pludselig 
skal opstå, hvad der skal være på mode inden 
for tegneseriernes verden, hvad legetøjsfabrikan¬ 
terne skal fremstille o.s.v. — —? 

Spørgsmålet er, om det overhovedet er vore 
(jordiske) ledere, der »opdrager« os. Paradoxalt 
nok virker det næsten mere sandsynligt, som andre 
UFO-skribenter har hævdet, at det er rumfolkene 
selv, der styrer denne udvikling, og at vi selv kun 
bestemmer tempoet gennem den tid, vi behøver 
for at kapere hvert trin af den. Det er i hvert 
fald let forståeligt, at det ville kunne lade sig 
gøre at dirigere en sådan udvikling ved hjælp af 
kontakter — hvor man måske blot lader »et par 
gode idéer« falde de rigtige steder uden iøvrigt at 
give sig til kende — og gennem direkte infil¬ 
tration, f. eks. i erhvervslivet, blandt forfattere, 

videnskabsmænd, opfindere o.s.v.-Den lavine, 

der herved sættes i gang, vil rulle videre og ordne 
resten. 

Studerer man iøvrigt den nyere tids historie 
med UFO-briller, kunne det godt se ud, som om 
det, vi nu oplever, i virkeligheden er de sidste 
eksamensforberedelser i forbindelse med længere 
tids uddannelse til »borgere i Kosmos«, idet visse 


»kræfter« tilsyneladende er begyndt at sætte ind 
allerede omkring 1880 —! 

Alt dette forudsætter imidlertid, at de pågæl¬ 
dende rumfolk er venligtsindede — ja, mere end 
det. Og det er en af de ting ved bl. a. Adamskis 
udlægning af tallerkenerne, som det måske har 
været vanskeligst for jordboerne at godtage. Tænk 
engang, at nogen virkelig skulle rejse så langt og 
endda udvise en sådan tålmodighed — udeluk¬ 
kende for at »opdrage« en fremmed klodes beboere 
— og endda uden anerkendelse og honorar! 

Betragter man nøjere det mønster, der gennem 
årene har tegnet sig i UFO-aktiviteten, og som 
vi har søgt at skitsere gennem artiklerne »Ny 
Epoke?« (marts/april), »Begyndelsen Til Enden« 
(septb./okt.) og »Tilbageblik« (dette nr.), så passer 
det fint ind i denne langtidsplan for »opdragelse« 
til et mere kosmisk orienteret verdensbillede. — 
Og det falder jo nok lidt vanskeligt at tro, at 
det skulle være de jordiske regeringer, der havde 
skabt både tallerkenerne og deres nøje gennem¬ 
tænkte adfærdsmønster — — — 

Man kan vel sige, at også UFO-gruppernes 
arbejde verden over indgår som en detalje i dette 
storstilede opdragelsesprogram, men samtidig vil 
det stå klart, hvor lille og ubetydelig en brik, 
det i virkeligheden er i det store spil. — Udvik¬ 
lingen ville gå sin gang også uden vor »hjælp«. 

Hvem er egentlig ufologerne? — Ja, hvem er 
f. eks. vore læsere? 

Nogle er måske blot lige akkurat så nysgerrige, 
at de »gider« overveje, om der mon skulle være 
noget om snakken med tallerkenerne. For andre 
er tanken om intelligent liv på andre kloder en 
selvfølgelighed; — og atter andre er allerede så 
»kosmiske« i deres tankegang, at de med foragt 
ser ned på dem, der stadig »gider beskæftige sig 
med observationer«. Alle tænkelige mellemstadier 
er repræsenteret, og det er derfor heller ikke mær¬ 
keligt, at endog store meningsforskelle kan fore¬ 
komme. Blot man ville forstå, at direkte stridig¬ 
heder intet gavner. — Vi er alle på vej. 

Een ting har alle ufologer tilfælles: Det er men¬ 
nesker, der med hensyn til erkendelse af, at vi 
ikke er alene i universet, er nået et større eller 
mindre skridt videre end gennemsnittet af den 
øvrige befolkning, — og det uanset hvilken afart 
af ufologien, de bekender sig til. 

Det er derfor klart, at skal UFO-organisatio- 
nerne have nogen eksistensberettigelse, og ikke blot 
være »eksklusive klubber for bedrevidende«, så 
må vor hovedopgave være udadrettet oplysnings¬ 
arbejde, tolerance og tålmodighed. 

Naturligvis er det minimalt, hvad vi formår at 
udrette i direkte konkurrence med masse¬ 
medierne; — som at hjælpe til med en teske ved 
planeringen af vejen til fremtiden. 


Men lidt har vel også ret; — og desuden findes 
der måske en indirekte måde. Bemærk i denne 
forbindelse et interessant læserbrev andetsteds i 
dette nummer. Børge Jensen. 


Det følgende er et uddrag fra bogen SKRIDT 
MOD FREMTIDEN af Alexander Kazantsev , 
udgivet af STATS forlaget y Moskva, 1963. 

—Et eksempel på , hvilke »opdragelsesmetoder« 
man benytter bag jerntæppet. 

Besøgende fra rummet 

banker pd vor dør. 

Lige siden de ældste tider har mennesket spekule¬ 
ret over den mulighed, at det ikke er alene i Kos¬ 
mos. Allerede oldtidens Hinduer var overbeviste 
både om universets uendelighed og om eksistensen 
af talløse beboede verdener. 

Enkelte af de klassiske filosoffer havde allerede 
akcepteret Epicur’s lære om mange beboede verde¬ 
ner, og nutildags kan ingen progressiv tænker fore¬ 
stille sig, at verdensrummet ikke skulle huse 
fornuftsvæsener. 

I vor tid, hvor menneskeheden har foretaget 
sine første skridt henimod en kontakt med kos¬ 
miske civilisationer, er der intet absurd i, at en 
science fiction forfatter undersøger Jordens historie 
med henblik på at finde spor af vore brødre udi 
intelligens, idet der rent faktisk findes kendsger¬ 
ninger og begivenheder, der giver næring til an¬ 
tagelser i denne retning. 

Mens vi spekulerer over de tegn på Jorden, der 
kunne fortolkes som beviser på kontakt i ældgam¬ 
mel tid med civilisationer fra fremmede planeter, 
så må vi dog på forhånd sige, at hver enkelt 
kendsgerning også kan have en anden betydning. 
Vi har her blot udvalgt nogle få kendsgerninger 
og givet dem en bestemt fortolkning. Intet bliver 
bevist eller bekræftet her — alt, hvad vi her har 
gjort, er blot, at vi har givet vor fantasi frit løb, 
hvilket er af så stor betydning, hvis vi skal forstå 
de i sandhed store problemer, der rejser sig for 
menneskeheden på tærskelen til rumalderen. 

I et indisk digt berettes det, hvordan en »strids¬ 
vogn« lyste så kraftigt, som »et bål en sommer- 



En »Dogu«, keramisk statuette (20-30 cm høj) fra 
Jomon-perioden i Japan. (Ca. 6000-3000 f. Kr.) 


aften« eller som »en komet på himmelen«, og 
hvordan den blev »drevet frem af et bevinget 
lyn«, og hele himmelen stod i flammer, da den 
fløj over. Kræver disse oversættelser mon nogen 
kommentarer? 

I Salvador er der fundet en antik tallerken, 
som afbilder nogle menneskelignende skabninger, 
der flyver i raket-lignende maskiner. 

Henimod slutningen af 2. verdenskrig fandt den 
franske oberst Brenan i Sahara en samling klipper, 
der var dækket af ældgamle tegninger. De ældste 
daterer sig tilbage til omkring år 6000 f. Kr. Især 
den store skikkelse, som professor Henri Lhote har 
givet navnet »Den store Marsgud«, er påfaldende. 
Den ligner i høj grad en skikkelse i rumdragt og 
med hjælm. Mange klippemalerier gengiver men¬ 
neskelignende skikkelser iført rumdragt og hjælm. 
I nogle tilfælde er der oven på hjælmen para¬ 
bolske antenner (8000 år gamle!) 

Nogle mærkeligt »påklædte« statuetter (»dogu«), 
der er mange tusind år gamle, er for nylig blevet 

fundet i Japan under udgravninger på øen Honshu. 
Deres klædedragt leder tanken hen på en rum- 
hjælm med smalle sprækker til øjnene, samt en 
lufttæt dragt. Hvem forestiller disse statuetter? 

Vi forbløffes over den uventet store lærdom, 
man i helt gammel tid havde m.h.t. astronomi, — 
som om oplysningerne var blevet givet dem af 
kosmiske besøgende. 

Ad matematisk vej har den amerikanske astro¬ 
nom Dr. Carl Sagan prøvet at bestemme ikke alene 
sandsynligheden for besøg på Jorden af beboere 
fra andre planeter, men også sådanne besøgs 
periodiske karakter. Carl Sagan kommer til tallet 
5500 år. Men var det kun i fortiden, at nogen 
fra rummet prøvede på at besøge vor Jord? — 
Hvordan med senere tider? 

Hvis der på Jorden kan findes mangt og meget, 
der taler for sandsynligheden af, at den jordiske 
civilisation har haft kontakt med besøgende fra 
stjernerne, så vil sådanne kontakter også være 
mulige under vore fremtidige rejser ud i rummets 
dybder. De mænd, der rejser ud i rummet, vil 
ligefrem søge efter dem. 

Mennesket er blevet en rejsende i Kosmos — 
enorme, spændende og lokkende perspektiver ligger 
udstrakt foran os. . 

Oversat fra »Australian 
Flying Saucer Review«, 
juni 1965. —JBJ. 



Var marsbillederne ægte? 


Som bekendt var Mariner IV’s marsbilleder en 
stor overraskelse for videnskaben, idet de tilsyne¬ 
ladende viste landskaber, der mindede betydeligt 
mere om måneoverfladen end om Jorden. Mange 
UFO-forskere var ikke blot overraskede, men også 
direkte skuffede efter offentliggørelsen af bille¬ 
derne — for hvad nu med bl. a. Adamskis beskri¬ 
velse af forholdene på Mars? —! 

Hertil kan der siges flere ting: 

For det første kan vi ikke tage særligt tungt 
på den slags bekymringer i det hele taget. Ganske 
vist tror vel nok de fleste ufologer i øjeblikket 
noget andet om vore naboplaneter, end viden- 
skabsmændene (officielt) tror om de samme pla¬ 
neter, men før eller senere skulle både den ene 
og den anden tro gerne afløses af sikker viden, 
og i den sidste ende kan vi derfor kun være inter¬ 


esserede i, at sandheden kommer frem, uanset 
hvad den så måtte være. 

For det andet er der i hvert fald ingen grund 
til at tage bekymringerne på forskud. De hidtil 
offentliggjorte marsbilleder har ikke bevist noget 
som helst m.h.t. liv på vor naboplanet, — hver¬ 
ken for eller imod. Under den megen foromtale 
i pressen i de forventningsfulde dage før, Mariner 
IV nåede frem, blev det gang på gang klart sagt, 
at billeder, taget på den afstand, der her var tale 
om, ikke ville kunne besvare dette spørgsmål. 
Dette er i hvert fald rigtigt, det viser de billeder, 
man har taget af Jorden på meget mindre afstand; 
— og denne kendsgerning rokkes ikke, selv om 
enkelte blade i begejstringsrusen over amerikaner¬ 
nes tekniske bedrift glemte, hvad de selv havde 
skrevet nogle få dage i forvejen, og flot kørte 

Kosmiske besøgende i „dogu“-rumdragter tilbedes 
som guder i ældgammel tid. — Bemærk det 
tallerkenlignende rumskib! 


frem med nogle særdeles »livløse« overskrifter. — 
På baggrund heraf kan der næppe heller være 
rimeligt grundlag for en mistanke, som vi har 
truffet på nogle gange i det forløbne efterår. Flere 
ufologer har tankefuldt fremkastet det spørgsmål: 
Kunne det tænkes, at »man« har drevet hemmelig- 
holdelsespolitikken så vidt, at »man« har stukket 
os nogle ikke tidligere offentliggjorte månebilleder 
i stedet for de ægte marsbilleder? 

Ærlig talt: — Vi tror ikke på denne mulighed. 
Derimod er der noget andet, som det er inter¬ 
essant at nævne, idet historien kun har været om¬ 
talt ganske kortfattet — og de væsentligste dele 
af den overhovedet ikke, os bekendt — i den dan¬ 
ske presse. Vi gengiver her beretningen, som den 
fremkom i det new zealandske SPACEVIEW, juli- 
aug. 1965: 

B.J. 


Mariner IV 

kontrolleret af marsboere ? 

I det australske dagblad „Sydney Morning 
Herald” kunne man fredag den 16. juli 1965 læse 
følgende: 

Mariner 4 rendt ind i Marsmysterium. 

Canberra, torsdag 

Efter 7 1 /2 måneds rejse gennem rummet op¬ 
dagede Mariner 4 i går, at Mars sandsynligvis er 
meget forskellig fra, hvad man havde forudset. 
For første gang under sin 560 millioner kilometer 
lange rejse opførte sonden sig på uforudset måde, 
idet den satte farten ned, mens den passerede 
forbi planeten. 

Mystik omkring tabte minutter, mens fartøjet gik 
bag om planeten. 

Vi kan endnu ikke vide, om transmissionen af 
Mariners 21 billeder vil lykkes, men hvad de end 
viser, så er der i hvert fald noget mærkeligt ved 
Mars 4 atmosfære. Hvadenten det var en tættere 
atmosfære eller en større tyngdekraft end for¬ 
udset, der bremsede rumfartøjet, så varede det 
7 minutter, 12,4 sekunder længere end forventet, 


inden sonden forsvandt bag marshorizonten, og 
den var mere end 8 minutter forsinket, da den 
igen dukkede frem bag den Røde Planet. 

Lige siden Mariner 4 blev afskudt fra Cape 
Kennedy i november, har den fulgt sin beregnede 
„køreplan" med en nøjagtighed på brøkdele af 
et sekund. Ifølge denne „køreplan" skulle sporings¬ 
stationen i Tidbinbilla (Australien) have mistet 
radiokontakten med den kl. 0,24, imens Mariner 
passerede bag om Mars i løbet af 52 minutter, 32 
sekunder. — — — I stedet fik et eller andet det 
vindmølleformede fartøj til på dramatisk vis at 
bremse ned fra sine 18.400 km/tim. Citat slut. 

Denne interessante oplysning blev ikke nævnt 
i TIME Magazines 6 sider lange beretning om 
Mariner-eventyret. Ej heller er den nævnt i nogen 
af de andre presseomtaler, vi er i besiddelse af. 
Derimod omtalte TIME Magazine godt nok 
bestyrtelsen i Jet Propulsion Laboratory, da mod¬ 
stridende signaler begyndte at indløbe umiddelbart 
efter, at Goldstone sporingsstation i Kalifornien 
havde rapporteret, at Mariners båndoptager var 
sat i gang og fungerede planmæssigt. Til deres 
store ærgrelse fandt videnskabsmændene i Jet 
Propulsion Laboratory, at der syntes at være et 
eller andet galt med båndoptagerens stoppemeka¬ 
nisme. Igennem flere timer vidste ingen med 
sikkerhed, hvad der var sket. 

PÅ SAMME TIDSPUNKT opdagede den au¬ 
stralske sporingsstation i Tidbinbilla, der ligger 
40 km fra Canberra, at der begyndte at vise sig 
„uforklarlige abnormiteter" ved signalerne, der 
modtoges fra Mariner. 

Nu kommer så den interessante del af historien! 
På nøjagtigt det samme tidspunkt, hvor signalerne 
opførte sig mærkeligt både i Goldstone, Kalifor¬ 
nien (kl. 17,30-18,00 den 14. juli) og i Tidbinbilla, 
Australien (kl. 11,00-11,30 den 15. juli) svævede 
et mystisk glødende objekt over Canberra i en 
afstand af 10-15 km nord for Canberra Lufthavn. 
(Se side 182 i vort septb.-okt. nummer. O.a.) Det 
blev først observeret kl. 10,50 af 6 medlemmer 
af personalet i kontroltårnet i Canberra Luft¬ 
havn, som derefter observerede det uafbrudt i 40 
minutter. Objektets højde blev anslået til små 
1700 meter. I mellemtiden blev det mystiske 
objekt også set af to trafikpiloter, nogle militær¬ 
personer på det australske flyvevåbens base i 
Fairbairn og af så mange civilpersoner, at luft¬ 
havnens omstillingsbord blev fuldkommen blo¬ 
keret af opringninger, og en mand blev sat til 
udelukkende at tage sig af forespørgsler. En 
højerestående officer på flyvebasen udtalte: „Man 

kan ikke udelukke muligheden af en flyvende 
tallerken, — men nævn for Guds skyld ikke mit 
navn. Jeg vil blive fuldkommen til grin!" Mili¬ 
tæret sendte en maskine op for at undersøge, 
men den ukendte besøgende simpelthen „steg til 
vejrs og fløj bort". 

Personalet i kontroltårnet — som selv Dr. 
Donald Menzel ville indrømme er eksperter i at 
iagttage — sagde, at de aldrig tidligere havde set 
noget lignende. Det samme udtalte en astronom 
fra Mt. Stromlo Observatoriet, herr T. Miller, 
som fortalte, at han havde modtaget talrige rap¬ 
porter om objektet. Han erklærede, at der ikke 
fandtes nogen astronomisk forklaring på det, der 
var blevet beskrevet. Det var usandsynligt, at det 
kunne have været en vejrballon, fordi den forblev 
stillestående alt for længe. Han konkluderede med 
at sige: „Gud véd — det kan have været et ob¬ 
jekt fra en anden planet". (Wauw! — Af børn 
og astronomer-—) 

Observationen fik enorm presseomtale i Au¬ 
stralien og New Zealand, men kun én australsk 
avis, the COURIER MAIL, Brisbane, fra den 
16. juli påpegede, at observationen fandt sted, 
samtidigt med, at de uforklarlige abnormiteter 
viste sig i signalerne fra Mariner 4, der blev mod¬ 
taget på stationen ved Canberra. Beretningen i 
The Courier Mail havde overskriften: ER DER 
NOGEN FORBINDELSE..? MYSTIK OM¬ 
KRING FLYVENDE OBJEKT. 

Ifølge de pressemeddelelser, der fremkom igen¬ 
nem adskillige dage derefter, blev efterhånden 
alle konventionelle forklaringer udelukket på 
grund af de velkvalificerede vidners pålidelighed 
samt den kendsgerning, at UFO‘et stod stille i 
mindst 40 minutter. Det eneste lille svage forsøg 
på at bortforklare fremkom i The Brisbane Tele- 
graph den 30. juli i en ganske kort meddelelse, 
der var puttet godt af vejen midt inde i bladet. 
Der stod: „Et uidentificeret flyvende objekt, der 
blev set på himlen nær Canberra den 15. juli, 
menes nu at være blevet identificeret som en stor 
vejrballon. En undersøgelse, foretaget af et hold 
fra flyvevåbnets sikringsstyrker, anses at have 
bortvejret sandsynligheden for, at det kan have 
været et indtrængende luftfartøj". 

„Menes" — —af hvem? „Anses" — —af hvem? 
Og ligeledes: „blevet identificeret" — af hvem? 
Men vi er jo efterhånden vant til den slags slud¬ 
der for en sladder, der ingenting siger overhove¬ 
det. Vi er i hvert fald forbasket sikre på, at det 
hverken „menes" eller „anses" af personalet i 
kontroltårnet i Canberra, der, hvis denne „for¬ 


klaring" er korrekt, forlængst skulle have været 
afskediget på gråt papir på grund af uduelighed! 

Tilbage har vi altså et veldokumenteret UFO, 
der var beskæftiget med et mystisk forehavende 
på himlen over Canberra, mens lille Mariner 4 
tappert prøvede at fravriste den Røde Planet 
dens hemmeligheder — og herunder på mystisk 
vis fik „krydset et par ledninger". 

Vi har endvidere fået at vide fra yderst pålide¬ 
lig kilde. (Artiklens forfatter har nært samarbejde 
med ingeniør C. A. Honey, der er ansat ved rum¬ 
forskningsafdelingen hos Hughes Aircraft Co. i 
Kalifornien, så man har jo lov at gætte-O.a.) 

— at flere af videnskabsmændene ved et af de 
førende amerikanske rumforskningscentre er af 
den opfattelse, at Canberra-UFO‘et var et fartøj 
fra Mars, der direkte søgte at forhindre mod¬ 
tagelsen af visse signaler. — Og det kunne aldrig 
falde os ind at være uenige med d‘herrer! 

Selv Dr. William Pickering fra Jet Propulsion 
Laboratory gør sig nu store anstrengelser for at 
fremhæve, at TIROS-fotografierne af Jorden, der 
er taget fra relativt lille afstand, ikke afslører 
tegn på liv på vor planet. — Så måske er stillin¬ 
gen efter første runde trods alt 1—0 til mars- 
boerne! 

Henk Hinfelaar. — /BJ 

KOMMENTARER: Det bør nok lige bemær¬ 
kes, at hvis Mars* tyngdekraft er større end an¬ 
taget, ville det bevirke en forøgelse af Mariners 
hastighed ved passagen. Men bortset fra det — 
kan enhver selv se alle de spørgsmål, som denne 
artikel rejser, for er der „pillet", hvor meget er 
der så „pillet"? — Og med hvilken hensigt? o.s.v. 

— — Men man kunne tilføje følgende: 

Ud fra Adamskis tidligere bøger, hvor rum¬ 
folkene beskrives som ubetinget venligtsindede, 
kunne læserne eventuelt gøre den antagelse, at 
de blot har været interesserede tilskuere til den 
jordiske videnskabs bestræbelser — eller ligefrem 
har hjulpet til med at få eksperimentet til at lyk¬ 
kes; og muligheden eksisterer unægteligt. 

Hertil skal imidlertid bemærkes, at samme for¬ 
fatter i nogle senere epistler, da han „havde fået 
flere detaljer at vide", hævdede, at netop Mars 
i virkeligheden ikke var ret langt forud for Jor¬ 
den i udvikling, og at store dele af befolkningen 
slet ikke er interesseret i at have jordboerne til 
at snuse omkring deres planet — endsige få kon¬ 
takt med os, men vil foretrække at forblive uop¬ 
dagede så længe som muligt, selv om de efter 
sigende ikke skulle være direkte fjendtligsindede. 

Kunne man tænke sig nogen bedre metode tii 
fremme af dette formål, end at „lade Mariner 4 
transmittere” et sæt højst „ubeboelige data”, der 
kunne lægge en dæmper på vor nysgerrighed? 
Eller er vor „opdragelse” måske endnu ikke langt 
nok fremme til, at vi må gøre opdagelsen? 

Netop marskanalerne, som man efter sigende 
ikke fandt spor af på billederne, kunne måske — 
hvis det ellers e r kanaler — på grund af deres 
størrelse have vist sig på Mariner-billederne som 
et afgørende bevis på tilstedeværelsen af intelli- 
gensvæsener på Mars. 

Endelig er der spørgsmålet om Mars* måner. 
Det forlød på et vist tidspunkt, at man skulle 
have tilstræbt at beregne Mariners passage således, 


at der var stor chance for, at i det mindste én 
af månerne ville komme ind i billedfeltet. Hvor¬ 
dan og hvorledes dette end forholdt sig, så har 
vi ikke hørt mere om det siden. 

Men hvad er så sandheden bag alt dette? 

Foreløbig kan vi kun sige — uden på nogen 
måde at tilsigte at skabe sensation, — at de mulig¬ 
heder, der er antydet igennem det foregående, 
i hvert fald alle er tænkelige. Fremtiden vil for¬ 
modentlig give os svaret, men indtil videre må 
vi nok se i øjnene, at man trods den tilsyneladen¬ 
de tekniske succes med Mariner 4 stadig ved lige 
lidt om vor gådefulde naboplanet. — Eller gør — 
„man”? 

B.J. 


Den nye bølge over veststaterne. 

Af Coral E. Lorenzen. 

Kort efter midnat, mandag den 2. august, lå 
Bob Campbell, der er pressefotograf for TV-sta- 
tionen KXWI i Sherman, Texas, på sengen i sit 
hjem i Bells, Texas, og lyttede til politiets radio¬ 
samtaler på sin kortbølgemodtager. Hans opmærk¬ 
somhed blev fanget af en samtale, der drejede sig 
om et uidentificeret flyvende objekt, man havde 
på radarskærmen i Oklahoma, og som tilsyne¬ 
ladende havde retning mod Texas. Han lyttede 
til den texanske part af samtalen, der udveksledes 
mellem to af politiets landevejspatruljer, én fra 
hver af de to nævnte stater, og da de pludselig 
sagde, at objektet, der blev beskrevet som et in¬ 
tenst, blåhvidt lys, befandt sig syd for Durant, 
greb han sit 4 x 5 kamera, sprang i sin bil og 
satte fart ind mod byen. 

Der fandt Campbell politichef Pete McCollum, 
og sammen kørte de rundt, indtil de, da de var 13 
miles øst for Sherman og ca. 1 mile øst for Bells 
på hovedvej 82, fik øje på objektet, der hang på 
den nordøstlige himmel. 

Det så ud som en enorm, fast kugle, der afgav 
et strålende blåhvidt lys, nøjagtigt som beskrevet. 
Dets omrids fremtrådte skarpt og klart, og det 
svævede ubevægeligt omkring 45° over horizon- 
ten. 

Campbell og politichefen betragtede objektet en 
stund, hvorefter Campbell, der allerede havde stil¬ 
let sit stativ op, begyndte at tage tidseksponerede 
billeder. Han tog fire i alt, hver med en ekspone¬ 
ringstid på et par minutter og med omkring tre 
minutters mellemrum. Kl. 3,30, efter 2 1 /2 times 


observation, tog Campbell og McCollum hjem. 
Genstanden havde ikke flyttet sig en tomme, men 
det var sent, og de var trætte. 

Samtidigt med alt dette blev objektet iagttaget 
af Bill Quires, Oklahoma — politiets landevejs¬ 
patrulje, fra Burant, der ligger 50 km nord for 
Bells, og Jim Faglia fra Departementet for Offent¬ 
lig Sikkerhed, der observerede fra 10 km syd for 
Sherman. På grund af disse positioners indbyrdes 
afstand må objektet have befundet sig i anselig 
højde. Ingen af observatørerne blev og så det for¬ 
svinde. 

Denne observation var kun en af de utallige, 
der snart viste sig at udgøre en lokal bølge over 



Et af Bob Campbells billeder. 

veststaterne. Den første melding kom fra Wichita, 
Kansas, i de tidlige morgentimer samme dag. 
Sherifkontoret i Wichita informerede pressen om, 
at den lokale vejrstation havde sporet »adskillige 
af dem i højder fra 2000 til 3000 meter den fore¬ 
gående aften«. 

Landevejspatruljen fra Oklahoma meddelte, at 
Tinker flyvebase havde sporet så mange som 4 
UFO‘er på en gang på radarskærmene, ligeledes 
tidligt mandag morgen. Oklahoma Citys blade 
meddelte, at nogle af objekterne »faldt« fra 7000 
m til 2600 m højde, men Tinker-basen ville hver¬ 
ken bekræfte eller benægte radarobservationerne 
og henviste til hovedkvarteret i Washington. 

Efterhånden som rapporterne begyndte at strøm¬ 
me ind til pressen fra alle dele af Kansas, Okla¬ 
homa og Texas, begyndte en udgående strøm af 
forespørgsler. P. H. Meissner, den ansvarshavende 
i kontroltårnet i den civile lufthavn, sagde, at han 
ikke havde nogen oplysninger om uidentificerede 
objekter og heller ingen meldinger om nogen på 
det elektroniske udstyr. Det samme sagde man 
på McConnell flyvebasen ved Wichita, idet man 
samtidigt gjorde opmærksom på, at civillufthav¬ 
nens radar kun har en rækkevidde på 50 km, mens 
vejrstationens radar dækker det meste af staten 
Kansas. 

»Beacon« (Wichita) fra den 2. aug. bragte en 
beretning om et UFO, der var observeret af to 
politiaspiranter ved Caldwell, Kansas, den samme 
mandag morgen. De to betjente, Dave Lowe og 
Eddie Roberts, hørte over radioen i deres patrulje¬ 
vogn, at uidentificerede flyvende objekter bevæ¬ 
gede sig i sydlig retning mod Wellington, South 
Haven og Caldwell. De satte straks kursen mod 
Caldwell lufthavn øst for byen. Pludselig bemær¬ 
kede Lowe noget bag en forhøjning i terrænet 
omtrent 50 m fra patruljevognen. Han sagde se¬ 
nere, at han først troede, det var et par forlygter. 
Han rejste sig op i vognen for bedre at se — og 
så selve objektet, der var »så kraftigt lysende som 
100 projektører«. Objektet så for betjentene ud, 
som om det strålede i alle regnbuens farver for¬ 
uden hvidt afvekslende og blandet imellem hin¬ 
anden. »Det så slet ikke ud, som jeg havde fore¬ 
stillet mig en flyvende tallerken«, sagde Lowe. 
»Den var ikke rund, men meget længere end den 
var bred«. Den så ud som et æg på 90 meters 
længde, fortalte han reporterne. 

Rystede over, hvad de havde set, sprang de to 
mænd tilbage i bilen og satte efter objektet i et 
forsøg på at se det på nærmere hold. De kom ud 
på hovedvej 81 med retning mod øst, men objektet 


forsvandt bag nogle hække, og de tabte det af 
syne. Lowe mente, det måtte have slukket lysene, 
så de ikke kunne følge det. De to mænd var enige 
om, at den samlede observationstid var omkring 
3 minutter. Lowe havde hørt lyden af en motor, 
der gik, umiddelbart før de fik øje på objektet, 
og havde nævnt det for Roberts. Han havde imid¬ 
lertid troet, det var en flyvemaskine, men ingen 
maskiner var synlige hverken før, under eller efter 
observationen. 

De to politifolk har udtalt som deres opfattelse, 
at objektet ikke var af jordisk oprindelse. Det 
lignede ikke noget menneskeskabt, Roberts nogen¬ 
sinde havde set. — »Det kunne være noget eksperi¬ 
mentelt, men jeg tror det ikke«, sagde han. 

Ved solopgang vendte Lowe og Roberts tilbage 
tii den mark, hvor de mente, objektet havde rørt 
jorden, men de fandt intet. 

Ligeledes den 2. aug. rapporterede sheriff-assi- 
stent Everett Tucker fra Wellington, Kansas, at 
han og hans kone 35 km NØ for Caldwell havde 
set et glødende ægformet objekt, der trak et rødt 
dampspor efter sig, mens det bevægede sig mod 
nord med stor fart. Det var kl. 4,50. Var det mon 
det samme objekt, Lowe og Roberts havde set 
tidligere? 

Jack Sheets og fire andre mænd i Wellington 
rapporterede, at de havde set UFO £ er fra kl. 4,50 
til 5,30, mens de arbejdede på Santa Fé banens 
godsterræn. Fire forskellige objekter, »eller hvad 
det var«, sagde Sheets, passerede over himlen med 
7-8 minutters mellemrum. Han sagde, at de første 
to var faste røde lys, der syntes at gå i stor højde. 
Det tredje objekt var rødt, men skiftede til hvidt. 
Det fjerde var hvidt hele tiden, lige til det for¬ 
svandt i nord. 

Rapporter strømmede ind fra Chikasha, Cus- 
hing, Shawnee og Chandler i Oklahoma, hvor fire 
mystiske objekter blev observeret flyvende i »ru¬ 
der-es« formation fra syd mod nord. UFO‘erne 
blev også opfanget på vejrstationens radar i 
Shawnee, og færdselsbetjente i tre forskellige 
patruljevogne og i hvert sit område så dem. De 
rapporterede, at objekterne skiftede fra rødt over 
blågrønt til hvidt og af og til bevægede sig side¬ 
læns under flugten. Dette skete kl. 21 søndag aften. 

Hvad der formodentlig har været den samme 
formation, blev rapporteret af politiet i Cushing 
samt af en af Oklahomas statspolitis hovedvejs¬ 
patruljer. 

Kl. 1,30 søndag morgen observerede betjent 
Lewis Sikes fra Wynnewood, Oklahoma, et objekt, 
der afgav rødt, hvidt og blåt lys. Det stod stille, 

og han sagde, at han iagttog det i 45 minutter, før 
han rapporterede. Tinker flyvebasen i Oklahoma 
City lokaliserede objektet på radar i ca. 2700 m 
højde, og efter at have forhørt sig hos andre baser 
og institutioner meddelte man, at der ikke befandt 
sig autoriseret lufttrafik over området. Fra Tinker 
fulgte man objektet til en position 45 km syd for 
basen, hvor det forsvandt. Talsmænd erklærede, at 
de ikke havde nogen oplysninger m.h.t. objektets 
oprindelse eller natur. 

Det kan være denne tildragelse, der alarmerede 
radarinstallationerne i Oklahoma og Kansas, hvil¬ 
ket afstedkom den følgende strøm af radarobser¬ 
vationer af UFO‘er. 

Myndighederne gjorde adskillige forsøg på at 
bortforklare disse masseobservationer. Hovedkvar¬ 
teret i Washington, D. C., udsendte en erklæring 
om, at objekterne var de velkendte stjerner Alda- 
baran, Betelgeuse, Capella, Rigel — eller Jupiter; 
men ingen forklarede, hvordan disse himmellege¬ 
mer kunne opfanges på en almindelig radar med 
begrænset rækkevidde. (Se iøvrigt andetsteds i 
bladet. O.a.) 

Rapporter om formationer af lys på himlen kom 
også ind fra Amarillo, Borger og Dalhart i Texas. 
En af dem omhandlede et klart lys omgivet af 
mindre lys SSW for trafik-kontroltårnet i Amaril- 
los lufthavn. 

Fra tre byer i New Mexico kom rapporter om 
en rund, hvid kugle med rød hale efter sig mellem 
kl. 8,20 og 9,00 søndag aften. I det ene tilfælde 
var det igen en politimand, der så det. Tider og 
steder tyder på, at det kan have været det samme 
objekt, man har set. Fra yderligere 4 byer i Okla¬ 
homa og Wyoming kom der rapporter samme aften 
og nat. 

Efterhånden som flere UFO’er blev rapporteret 
i aviserne, kom også flere observatører frem med 
deres oplevelse. — Tre civilt ansatte samt en navi¬ 
gatør fra Warren militærflyvebasen i Cheyenne, 
Wyoming, fortalte til »Denver Post«, at 30 enorme 
cylinderformede objekter blev set over basen kl. 
5,30 søndag morgen. Forespørgsler på basen udvir¬ 
kede kun den kortfattede erklæring, at »man un¬ 
dersøgte« sagen. 

En anden opringning, hvor en mand sagde, at 
han var fra Warren basen, men ikke ville opgive 
sit navn, kan være en grov spøg. »Denver Post« 
bragte imidlertid også denne historie, ifølge hvil¬ 
ken 30 ukendte fartøjer svævede over basen. Man¬ 
den havde beskrevet objekterne som havende glas¬ 
cockpit med antenne og et roterende rødt lys på 
toppen. Han sagde endvidere, at nogle af objek¬ 


terne landede, men ved daggry fløj de østpå i 
formation og med stor fart. Et forsøg på at få 
bekræftet fra basen indbragte igen kun svaret »vi 
undersøger«. 

»Colorado State Penitentiary« bragte en anden 
historie om en vagtpost, der kl. 2,15 i stor afstand 
så et objekt nær ved jorden. »Først var det blå¬ 
hvidt, så skiftede det til svagt rødligt«. Han kunne 
ikke se noget tydeligt omrids, men det virkede 
aflangt. Manden, der hed Stites, tilkaldte to af 
sine overordnede og tre andre vagtposter. Sammen 
betragtede de objektet i 10 minutter, før det be¬ 
gyndte at stige »meget, meget langsomt« lige op. 

I Cheyenne blev 2 V 2 time tidligere set to stille¬ 
stående objekter, der lyste rødt, hvidt og blåt på 
sydhimlen i adskillige minutter. UPI-reporter Gary 
Harvey blev ringet op om det og så dem, da han 
derefter kastede et blik ud ad vinduet. Sammen 
med en ven sprang han i bilen og kørte ud af 
byen for at kigge nærmere. Da de nåede ud sydvest 
for byen stod objekterne der stadig, men de be¬ 
gyndte snart at bevæge sig opad for til sidst at 
forsvinde i sydvest. Knap var de væk, før Harvey 
bemærkede et lignende objekt lige vest for byen. 
De kørte nærmere og fandt andre mennesker, der 
også stod og så mod himlen. Disse berettede, at de 
også havde set de første objekter. Efter 10 minut¬ 
ters forløb begyndte objektet at bevæge sig tværs 
over himlen og bort, alt imens det blinkede rødt 
og hvidt skiftevis, lige til det var ude af syne. 

Mandag morgen den 2. aug. oplyste en mand 
fra Justin, Texas, sheriffkontoret i Fort Worth om, 
at et mærkeligt, klart lysende objekt var landet 
ca. IV 2 km nord for hans hjem i Denton County. 
To sheriff-assistenter, B. G. Barton og Don Mor- 
rison, rapporterede ligeledes at have set et klart 
lys i nærheden af Justin og Haslet, mens de patrul¬ 
jerede. De sagde, at »det lignede et magniumblus« 
og så ud til at befinde sig på jorden, — men en 
undersøgelse af området næste morgen viste ingen 
spor efter en sådan landing. 

Pressefotograf George Goodson fra »Junction 
Daily Union«, Junction City, Kansas, fotogra¬ 
ferede nogle faldskærmsudspring den samme man¬ 
dag. og da han om tirsdagen fremkaldte billederne, 
opdagede han otte mærkelige sorte ovale pletter 
på negativet. Han troede først, at det var vand¬ 
dråber på negativet, men da han tog aftryk, kunne 
han se, at to af de sorte tingester var delvis skjult 
bag en faldskærm. Han mener ikke, der kan være 
mulighed for tekniske fejl, og det ligner ikke flyve¬ 
maskiner, — men han lagde ikke mærke til noget, 
mens han fotograferede. 

Objekter med røde, hvide og blå blinkende lys 
blev ligeledes om mandagen rapporteret af politi¬ 
folk i Valentine, Nebraska, samt iøvrigt fra Ains- 
worth, North Platte og Scottsbluff. 

Herr og fru Friehe fra Culbertson, Nebraska, 
meldte at have set et sølvskinnende cigarformet 
objekt kl. 6,15. 

Mandag nat lykkedes det to amatørastronomer 
i Valentine at fotografere UFO’er gennem et 4- 
tommers spejlteleskop. Den ene af dem, Judi 
Hatcher, fortalte »Nebraska State Journal«, at 
objektet lignede en stjerne, bortset fra, at det 
bevægede sig op og ned i forhold til nogle stærk¬ 
strømsledninger. Observation gennem kikkerten 
viste endvidere, at de røde, grønne og blåhvide 
farver, der vekslede, bevægede sig hen over UFO’et 
efter hinanden. »De var ikke tilstede på samme 
tid i vekslende mønstre som ved flimrende stjer¬ 
ner«, sagde hun. Judi Hatcher og hendes ledsager, 
Bill Ward, så også et andet objekt, der lignede 
det første, men syntes at være omgivet af fire 
mindre, der dog gik ind på række, mens de så 
dem passere over himlen. Judi udtalte, at alle de 
normale, velkendte stjerner var på deres pladser, 
samt at hver gang et af de »store« objekter blin¬ 
kede særligt kraftigt, forsvandt det andet et øje¬ 
blik. 

Da kaptajn LeeBekin fra vagtstyrken ved depo¬ 
tet i Sioux-reservatet ved Sidney, Nebraska, havde 
læst om dette, kom han selv frem med, at han 
både lørdag og søndag nat havde set lignende 
objekter. Han beskrev dem som ét stort og fire 
mindre, der bevægede sig i »ruder-es« formation. 
Han tilføjede, at fire andre vagter også så dem, 
og at de havde rapporteret til Warren basen i 
Cheyenne, Wyoming. 

Stadig samme mandag morgen kiggede fru Raw- 
lings op, da hendes datter pludselig sagde, at hun 
havde fået øje på »noget mærkeligt« på himlen. 
Fru Rawling, der bor i La Junta, Colorado, be¬ 
skrev senere objektet som strålende, sølvfarvet og 
tallerkenformet med kupler både for-oven og for¬ 
neden. I ca. 5 minutter omkring kl. 9,15 betrag¬ 
tede de objektet, der roterede langsomt i en højde 
af 500-700 meter over jorden. Derefter steg det 
lige op og forsvandt. 

Endelig mandag aften omkring kl. 22,30 meldte 
herr Achzehener fra Dallas, Texas, direkte til 
APRO’s hovedkvarter, at han fra taget af sit hotel 
lige havde set en »ruder-es« formation flyve over 
himlen. 

Det ser ud til, at aktiviteten derefter trak læn¬ 
gere nordpå. Politifolk i dusinvis i Minneapolis- 


St. Paul området i Minnesota kaldte deres hoved¬ 
kvarter mellem 0,30 og 2,30 natten til tirsdag for 
at rapportere forskellige objekter, der hoppede, 
dansede, spjættede, stod stille og for afsted på 
himlen. »Næsten hver eneste af mere end 50 
patruljevogne kaldte hjem for at rapportere«, ud¬ 
talte man på sheriff- og politihovedkvarteret. Da 
pressen gengav alle disse rapporter blev de led¬ 
saget af en forklaring om, at den usædvanligt 
klare himmel forårsagede usædvanlig kraftig blin¬ 
ken og farveflimmer i stjernerne, men politifolkene 
var meget bestemt m.h.t. den enestående natur af 
det, de havde set. 

Green Bay’s »Press Gazette« fra den 4. aug. 
bragte fru Lackmann’s observation af »et rundt, 
tallerkenformet objekt«, dobbelt så stort som fuld¬ 
månen, som hun havde set kl. 22,40 om tirsdagen. 
Hun sagde, at de havde røde og grønne lys, og 
hendes genbo havde set det både søndag og man¬ 
dag aften. Begge kvinder fortalte politiet, at det 
havde frembragt en »ejendommelig lyd«. 

Sammen med fru Lackmann’s rapport kom den 
oplysning, at Robert Worachek, ligeledes fra 
Green Bay, om lørdagen kl. 22,30 havde set »en 
orange, aflang skive«, dobbelt så stor som Månen, 
da han kørte 22 km øst for Green Bay på hoved¬ 
vej 29. 

En 23-årig lærer, der ikke ønskede sit navn 
offentliggjort, og hans kone, boende i Sioux City, 
Iowa, så om tirsdagen et klart gulligt lys, der sik¬ 
sakkede over deres bil. Det skiftede til et rødt lys 
omgivet af tre hvide. De stoppede bilen, men kunne 
ikke høre nogen motorstøj. 

Endnu en observation tirsdag nat blev indberet¬ 
tet fra herr Shelby Crain fra Harrison, Arkansas, 
der havde set et klart objekt, der »bevægede sig 
frem og tilbage«, og som fik følgeskab af et andet, 
mørkerødt objekt. Sammen bevægede de sig højere 
og højere, indtil de forsvandt. 

Endelig er der meddelelsen om »solid radar kon¬ 
takt« med 7 objekter over Superior-søen. Denne 
historie gik ud som UPI-meddelelse fra Houghton, 
Michigan, og blev gengivet i store dele af verdens¬ 
pressen. (Se andetsteds i bladet. O.a.) 

Et nøjere studium af denne 4-dages bølge over 
veststaterne i begyndelsen af august vil måske 
senere afsløre mønstre og føre til konklusioner, 
men et par ting er allerede indlysende: 

Mange forskellige typer objekter blev set: For¬ 
mationerne, der skiftede farve, de svævende runde, 
blålige objekter og de typiske skive- og cigarfor¬ 
mede objekter. 

Der er blevet sat rekord m.h.t. antallet af radar- 

bekræftelser af visuelle observationer inden for så 
kort et tidsrum. 

Endvidere er der sat rekord m.h.t. antallet af 
UFO-fotografier inden for så få dage. 

Denne bølge vil give UFO-forskerne stof til 
eftertanke et godt stykke tid fremover, men det 
presserende spørgsmål, bortset fra det altid til¬ 
stedeværende HVAD, må være: HVORFOR så 
mange UFO’er på så kort tid over et så begrænset 
område? 

Gengivet med særlig tilladelse 
fra: FATE Magazine. — B] 
Copyright: Clark Publishing Company, 
Evanston, (111.), U.S.A. 


KOMMENTAR: Man kunne opfatte denne me¬ 
get koncentrerede bølge som en såkaldt »nålestik- 
operation« — med et ganske bestemt formål. »Nå¬ 
len« blev i hvert fald jaget grundigt i, — — og 
skriget udeblev heller ikke. 

Set på baggrund af de mange års skepsis og 
latterliggørelse var reaktionen hos pressen så vold¬ 
som, at NICAP så sig foranlediget til at udsende 
er ekstranummer af sin bulletin. — Vi gengiver 
i det følgende nogle eksempler på, — — 

B.J. 


Hvad pressen skrev... 


-1 USA, tavshedens højborg: 


Flyvende tallerkener, 

— som blev set over Texas i begyndelsen af denne 
måned, vil måske give videnskabsmændene noget 
at tænke over i lang tid. Det var blot ét tilfælde 
blandt mange over hele verden i den senere tid, 
men det frembyder det til dato klareste bevis for, 
at der virkelig var noget mærkeligt på himlen. 

Mange texanere så så ganske afgjort et eller 
andet, som selv erfarne forskere nu indrømmer 
ikke lader sig (bort)forklare. 

Texas-tallerkenen viste sig som et klart lys på 
himmelen med mindre lys i en klynge uden-om. 
Den blev observeret i op til flere timer. 

Den blev fotograferet. En omhyggelig under¬ 
søgelse af negativerne viser nu, at der v a r et eller 
andet. Stjernerne fremtræder skarpt. Dette betyder, 
at kameraet har været korrekt indstillet og ikke 
har rystet. 

Der var ingen temperaturinversion kraftig nok 
til at frembringe en sådan virkning. 


Det var ikke en vejrballon, eftersom der ikke 
var blevet opsendt nogen. 

Det er alt i alt den hidtil bedste motivering for 
en tilbundsgående undersøgelse af tallerkenmyste¬ 
riet. 

»Christian Science Monitor« 

(— og det siger en hel del . . Red.) 


Flyvevåbnet ser stjerner 

Medarbejderne ved Project Bluebook, hvis op¬ 
gave det er at identificere mystiske objekter på 
himlen, ser nu stjerner igen. En talsmand fra flyve¬ 
våbnet erklærede, at glødende objekter i luften, 
der er rapporteret over fire af de vestlige stater, 
var af astronomisk natur. Planeten Jupiter og 
stjernerne Betelguese, Rigel, Aldabaran og Capella 
blev af talsmanden i Pentagon nævnt som de ob¬ 
jekter, der sandsynligvis var observeret. »Objek¬ 
terne:; positioner på himlen i forbindelse med det 

rapporterede tidspunkt støtter denne foreløbige 
konklusion«, hed det i den officielle pressemed¬ 
delelse. 

Denne »opdagelse« fik nogle dybt overraskede 
professionelle astronomer til at tage deres kort 
frem for at få deres umiddelbare antagelser be¬ 
kræftet: På det tidspunkt, hvor flyvevåbnet hæv¬ 
dede, at de nævnte stjerner skulle være synlige 
fra U.S.A., var de i virkeligheden kun fremme 
på den anden side af Jorden. 

Walter N. Webb, overlektor i astronomi ved 
Charles Hayden Planetariet i Boston, var én af de 
videnskabsmænd, der bemærkede uoverensstemmel¬ 
sen. Robert Risser, direktøren for Oklahoma 
Science and Art Foundations planetarium, skal 
have udtalt om flyvevåbnets rapport: »Det er så 
langt fra sandheden, som man overhovedet kan 
komme«. 

Lige så mystificeret over luftvåbnets forklaring 


på luftfænomenerne var en række af lovens hånd¬ 
hævere i Oklahoma, Texas, Kansas og Colorado. 
Aldrig tidligere havde disse politifolk observeret 
stjerner, som — ifølge hvad de sagde — krydsede 
himlen med stor fart i »ruder-es« formation, idet 
de ændrede kurs nu og da. 

I en tid, hvor hver eneste uge bringer revolu¬ 
tionerende videnskabelige opdagelser, vil kun den 
meget ukloge kategorisk benægte muligheden af 
nogen af forklaringerne på UFO’erne. Forsøg på 
at afvise de rapporterede observationer, således 
som Project Bluebook gør det, vil imidlertid ikke 
løse problemet og kun tjene til at øge mistanken 
om, at der er noget derude, som flyvevåbnet ikke 
ønsker, at vi skal vide noget om. Hvis Bluebook- 
folkene ønsker, at UFO’erne skal forsvinde, så kan 
vi ikke give dem noget bedre råd end at ønske 
om igen. 

»The Richmond News Leader«. —/BJ 


Tusinder ser jet-maskiner jage UFO'er over Duluth-egnen. 


HOUGHTON, Mich. — (UPI) 

— Personalet ved det amerikanske flyvevåbens 
radarbase på Keweenaw Halvøen rapporterede i 
dag »solid radarkontakt« med op til 10 uidentifi¬ 
cerede flyvende objekter, der bevægede sig i V- 
formation over Lake Superior i går. 

Objekterne kom fra sydvest og havde retning 
mod nord-nordøst med omkring »9000 miles i ti¬ 


Nu kan de godt holde op - 

med at prøve på at bilde os ind, at sådant noget 
som »flyvende tallerkener« ikke eksisterer. 

Alt for mange mennesker, der tydeligt nok har 
deres fornufts fulde brug, har uafhængigt af hin¬ 
anden set og rapporteret dem alt for mange steder 
fra. Deres beskrivelser af, hvad de har set, har 
lignet hinanden alt for meget og samtidig været 
alt for forskellig fra noget som helst kendt. 

Og det vil kræve andet og mere end en statistisk 
rapport om, hvor mange »tallerkener«, der har 
vist sig at være jetmaskiner og vejrballoner, at 
overbevise os om det modsatte. 

»Fort Worth Star-Telegram«. 

-IB] 


men«, sagde radarfolkene. De var fra 5200 til 
17000 fod oppe. 

Syv andre objekter blev observeret over Duluth, 
og jetjagere prøvede at forfølge dem, sagde man, 
men de kunne ikke holde UFO’ernes fart og blev 
med største lethed agterudfløjet. 

-IB] 


Hvor mange lider af 
ANOMI i USA? 

Ifølge talsmænd fra flyvevåbnet har adskillige 
mennesker — deriblandt et anseligt udvalg af 
politifolk, sheriffer o. lign., herunder endog med¬ 
lemmer af flyvevåbnet selv — igennem de sidste 
uger lidt af et lettere anfald af anomi — tab af 
evnen til at betegne genstande ved deres rette 
navn — hvilket viste sig derved, at de var ude 
af stand til at genkende så almindelige ting som 
vejrballoner, planeter, kometer o.s.v., da de fik 
øje på dem på himlen over en halv snes forskellige 
stater. De så naturligvis objekterne tydeligt nok, 
men deres fejl bestod i, at de kaldte dem uidenti- 

ficerede flyvende objekter — eller flyvende taller¬ 
kener, som den mere dagligdags betegnelse er. 

Hvordan så til gengæld flyvevåbnets talsmænd 
var i stand til at afgøre, at hundredevis af rap¬ 
porter om UFO’er — fra et område på størrelse 
med det Frie Europa — alle var fejlagtige, og 
især hvordan de kunne finde ud af det inden 24 
timer efter, at rapporterne var kommet ind, — — 
det burde gå over i historien som et af alle tiders 
mest bemærkelsesværdige eksempler på en lynhurtig 
masse-diagnosticering! 

Det vil sige, — hvis altså flyvevåbnets tals¬ 
mænd virkelig havde ret. 

Det viser sig imidlertid nu — som utallige tusin¬ 
der af velinformerede mennesker i årevis har haft 
mistanke om — at det havde flyvevåbnets tals¬ 
mænd ikke. Ifølge en UPI-meddelelse fra Hough- 
ton, Michigan, havde personellet på flyvevåbnets 
radar-base på Keweenaw-halvøen »solid radar¬ 
kontakt« med fra 7 til 10 uidentificerede flyvende 
objekter, der bevægede sig i V-formation over Lake 
Superior (den største af de store søer ved den 
kanadiske grænse. O.a.) i sidste weekend. Objek¬ 
terne kom fra sydvest og bevægede sig mod nord- 
nordøst med en fart af ca. 14.400 km/tim. og i 
en højde, der varierede fra 1700 meter til 5.600 
meter. 

Hvad der kendetegnede denne meddelelse til for¬ 
skel fra så mange andre igennem de senere år, 
hvor flyvevåbnets eget personel også har været 
involveret, er imidlertid, at den ikke blev identifi¬ 
ceret som et andetræk, kometer, balloner eller no¬ 
get andet lige så hverdagsagtigt. 

Men hvorfor ikke? 

Den mest sandsynlige grund er, at flyvevåbnets 
talsmænd, hvis opgave det er at bortforklare det 
tilsyneladende usandsynlige som noget ganske 
almindeligt, er blevet så udkørte i den senere tid, 
at de enten er begyndt at bryde sammen, eller 
deres overordnede langt om længe er ved at kom¬ 
me til den konklusion, at de i virkeligheden latter¬ 
liggør flyvevåbnet selv. 


Af disse to muligheder forekommer den sidste 
at være den mest sandsynlige. Det forehavende 
at søge at beskytte offentligheden mod panik — 
den åbenbare grund til flyvevåbnets traditionelle 
politik med at identificere uidentificerede flyvende 
objekter som vejrballoner o.s.v. — er ikke et, der 
kan opretholdes på ubestemt tid, og især ikke, 
når kilden til den formodede eventuelle panik er 
en masse mærkværdige tingester, der bliver ved 
med at flyve rundt, hvor mennesker i stort antal 
kan se dem. — Det er lige så umuligt, som det 
ville være for folk at holde en panik i gang mere 
end allerhøjst et par timer. — Det er alt for an¬ 
strengende! Man kan kun til en vis tid flygte fra 
en horde små grønne mænd fra det ydre rum. Ret 
hurtigt bliver man træt og beslutter at gøre noget 
andet, om ikke andet så at sætte sig ned. 

Men uanset hvad grunden måtte være til, at 
flyvevåbnets talsmænd nu lader høre mindre fra 
sig, så har vi allerede forlængst overskredet det 
tidspunkt, hvor regeringen burde offentliggøre alt, 
hvad den ved om UFO’erne. 

Det bliver nu almindeligt indrømmet inden for 
det videnskabelige broderskab, at Jorden ikke er 
det eneste himmellegeme, der huser intelligent liv, 
og eftersom vi nu selv er på vej ud i rummet, 
ville det være fuldkommen vanvittigt at antage, 
at andre verdeners beboere ikke allerede har gjort 
det samme. 

Med andre ord: Praktisk talt ingen ville i dag 
blive overrasket over at få at vide, at nogle af 
UFO’erne er rumfartøjer fra et andet sted i eller 
uden for vort solsystem. Det ville faktisk være 
mere overraskende at få at vide, at det ikke var 
tilfældet. Den eneste måde, på hvilken regeringen 
i denne sag kan tjene offentlighedens interesser, 
er derfor at offentliggøre, hvad den ved om disse 
fænomener. 

»Times-Star«, Alameda, Calif., 

den 10. aug. 1965. — /BJ. 


Hvad mente præsident Johnson ? 


Skjuler han UFO’ernef 

Da præsident Johnson for nylig talte til en for¬ 
samling på 700 kvinder, udtalte han: »— — ingen 
leder, uanset for hvilket folk, og uanset hvor stor 
hans visdom end er, kan vove at profetere, hvad 


fremtiden vil bringe os. Vi kan se og forudse pro¬ 
blemer, der er for store til at kunne løses af men¬ 
neskehjerner — ja, eller endog af kvindehjerter«. 

Omkring en uge tidligere var Gilpatrick-rappor- 
ten ble>c: afleveret til Kongressen. Det var en 

studie over den uhyggelige men uundgåelige spred¬ 
ning af kendskabet til atomvåben. — Prøver præ¬ 
sidenten måske at forberede offentligheden på et 
eller andet? 

For eksempel vil vi måske snart behøve hjælp 
fra højere udviklede planeter som en slags sidste 
udvej for at redde denne planet. 


Ifølge bladet »Little Listening Post«, Washing¬ 
ton D. C., ses der tusindvis af UFO’er over hele 
kloden. Det er ikke kun forbiflyvninger. De øn¬ 
sker at hjælpe os og har allerede længe hjulpet 
os på talrige måder, som vi først nu er ved at 
erfare. 

»Detroit Free Press«. —/ B ]. 


-1 Sverige: 


Tallerkener og 
rumskibe. 

Hører De til dem, som med et skuldertræk og 
et overbærende smil affærdiger rapporterne om, at 
flyvende tallerkener er blevet set et eller andet 
sted over vor Jord? — For nylig kunne man f. eks. 
læse i aviserne, at tallerkenlignende genstande var 
blevet observeret over Portugal og Sydamerika. 
Men måske skal vi ikke udtale os så overlegent 
om sager og ting, som vi ikke ved noget om. »Del¬ 
er mere mellem Himmel og Jord —-«, hedder 

det i Shakespeares Hamlet. 

Én, der absolut tror, at de flyvende tallerkener 
eksisterer, er fabrikant Kurt Kjellgren fra Ehren- 
dals Mølle uden for Gnesta. 

— For mange år siden så jeg over Uttran mel¬ 
lem Stockholm og Sodertålje i ca. 60 sekunder en 
stor cigarformet genstand, der i stor højde lydløst 
gled afsted gennem rummet, udtaler fabrikant 
Kjellgren. 

— Det er svært at beskrive den ejendommelige 
og fascinerende følelse, som jeg oplevede ved dette 
syn. Flere år senere læste jeg George Adamskis 
bog »Ombord i rumskibe« og fandt deri et foto¬ 
grafi af et rumskib, som præcist stemte overens 
med det, jeg så over Uttran adskillige år tidligere. 
Hvis jeg havde læst Adamskis bog, inden jeg så 
rumskibet, ville jeg have kunnet tænke mig, at 
jeg måske var blevet påvirket af hans bog og bille¬ 
der, men eftersom dette ikke var tilfældet, står 
fænomenet åbent for en forklaring. Samtidigt vil 
jeg nævne, at endnu en fuldt troværdig person i 
Uttran ved en tidligere lejlighed har set samme 
rum fænomen. 

Selv om mange i dag tvivler på de flyvende 


tallerkeners eksistens, må før eller senere det 
spørgsmål rejses, hvor lidt eller meget vor nuvæ¬ 
rende videnskab egentlig ved om udviklingen i vort 
uendelige planetsystem. Vor videnskab kan jo på 
sit nuværende standpunkt ikke bevise eksistensen 
eller ikke-eksistensen af mennesker på vore nær¬ 
meste planeter. 

— Godt nok er der forekommet overdrevne 
skildringer af rumskibe og flyvende tallerkener fra 
personer med en livlig fantasi, men der findes 
også beviser for, at troværdige mennesker med et 
realistisk syn på tingene har observeret sådanne 
fænomener. Jeg er for min part fuldstændig over¬ 
bevist om, at de eksisterer, slutter fabrikant 
Kjellgren. 

»Sodermanlands Nyheter«. —/ BJ . 


Har De set fl. tallerkener? - 

Nu beg. man at tage dem alvorligt. 

En fuldkommen tallerkenepidemi er nu begyndt 
at tage fart. Fra alle verdenshjørner kommer rap¬ 
porter om tallerkener eller lysende genstande, der 
har kunnet iagttages, og der findes endda billeder 
af det, man har set. Spørgsmålet er nu ikke læn¬ 
gere, om der findes flyvende tallerkener. Spørgs¬ 
målet er nu, hvornår de kommer, og hvor¬ 
dan vi skal tage imod dem. Den lille grønne 
mand — ham fra Mars, altså — tilhører ikke 
menneskeslægten. Derfor går det f. eks. ikke at 
anvende indvandringsbestemmelserne på ham. 

Avisernes omstillingsborde verden over har i de 
sidste måneder været blokeret af mennesker, som 
har villet rapportere, hvad de har set. Man ser nu 
mere og mere alvorligt på de rapporter, man får 
ind, og i U.S.A. findes der en special afdeling 







UFO-NYT 


239 


inden for flyvevåbnet, som tager sig af »uiden¬ 
tificerede flyvende objekter«. Man har der fore¬ 
taget en meget omhyggelig undersøgelse af de ind¬ 
komne rapporter, men til trods herfor har man 
omkring 600 »uopklarede tilfælde«. Og endda har 
man ikke stillet sig tilfreds med forklaringer som 
ioniseret luft eller ikke-ioniseret luft. Sådanne for¬ 
klaringer er ikke sluppet igennem. Kontrollen har 
været hård. 

Det seneste amerikanske rumskud mod Mars har 
, sikkert en sammenhæng med de flyvende tallerke¬ 
ner, folk nu ser. I U.S.A. har man fået tusindvis 
af rapporter om lysfænomener af typen flyvende 
tallerkener, og lignende rapporter er også kommet 
ind fra Japan, Sydamerika, Antarktis, Portugal 
og Algeriet. 

I Japan er der to japanske trafikpiloter, som 
har observeret en tallerken, der i nogle minutter 
cirklede omkring deres maskiner. Tallerkenen 
afgav et grønligt lysskær, da den efter nogen tid 
forsvandt igen. 

Buenos Aires-avisen »El Mundo« havde i mid¬ 
ten af juli fotografier af disse lysende fænomener. 
Billederne viste en tydelig og klart lysende oval 
med en lysstråle. 

Det kan altså se ud, som om der findes klare 
beviser for, at der virkelig findes flyvende taller¬ 


kener. Interessen for muligheden af andre civili¬ 
sationer er nu ud over nysgerrighedsstadiet, og 
man er for alvor begyndt at diskutere, hvordan 
vi skal opføre os, når en sådan tallerken første 
gang kommer dumpende ned på Jorden. Det største 
spørgsmål er, hvordan vi skal behandle de passa¬ 
gerer, som fartøjet medfører. Den lille grønne 
mand — som marsboeren populært kaldes — kan 
komme til at volde store problemer for immigra¬ 
tionsmyndighederne på Jorden. 

Hvilken stilling skal man f. eks. indtage, hvis 
en marsmand bliver dræbt, når han lander på 
Jorden? Skal den, der dræber ham, dømmes for 
mord og straffes, eller skal han gå fri. Marsboerne 
tilhører ikke menneskeslægten, og man kan altså 
ikke straffes for mord, eller kan man? 

Sådanne problemer beskæftiger nu de lærde, og 
den lille grønne mand har allerede afstedkommet 
store diskussioner, — og vi er stillet over for, hvad 
der synes at være uløselige problemer. 

Vor nabo på Mars har sat noget i gang i hove¬ 
det på os, og den, der fremover ser et lysende 
objekt eller en tallerken, kan regne med at blive 
taget alvorligt. Sagen vil i hvert fald blive under¬ 
søgt og vil sætte ny fart i diskussionen, om der 
findes liv på nogen anden planet end vor egen. 

»Aftonbladet«. — IB]. 


- og i det „højt oplyste" lille Danmark: 


Og her er de igen ! 

De flyvende tallerkener flyver stadig — også 
i USA, og mange påstår endda, at de har været 
ombord i disse påståede rumskibe fra andre plane¬ 
ter, som det fremgår af denne kronik af redaktør 
Erling Norlev, USA. 

Det er tid for St. Laurentius at fælde tårer, og 
af en eller anden grund er det også den tid, hvor 
det muntre himmelske køkken træder i virksomhed. 
Der antydes hermed ingen forbindelse mellem de 
to begivenheder, og der menes intet ringeagtende 
med bemærkningen om køkkenet, men altså kort 
sagt: tallerkenerne flyver igen. 


Der indløber de sædvanlige rapporter fra de 
sædvanlige mange sider. Her i USA citeres sherif¬ 
fer med forkærlighed, thi politiofficerer formodes 
at være folk med en ikke uomfattende objektiv 
indstilling overfor tilværelsen, og når d e melder 
om blå, røde eller gule lys som på nattens himmel 
skifter fra dette til hint på uforklarlig måde og 
pludseligt bevæger sig opad eller henad med kolos¬ 
sale hastigheder, ja, så er der jo utvivlsomt noget 
om sagen. Thi røg fra brand og alt det der. 

De mere dristige erklærer, at de har været om¬ 
bord på rumskibe fra andre planeter eller talt med 
små grønne mænd med antenner eller med en skøn 
dame, der, ihvorvel hun kom fra en anden planet, 
lignede en skøn jordisk dame på enhver prik. En 
af disse tusind-og-en-nat sandsigere, Adamski, blev 
oven i købet for nogle år siden modtaget af dron¬ 
ning Juliane af Holland. 

Men nu flyver de altså igen, gør tallerkenerne, 

som på engelsk i øvrigt kaldes »underkopper«, 
muligvis fordi man hidtil aldrig har fundet en 
tilsvarende overkop, og alle de gamle fakta graves 
frem: som f. eks., hvordan den amerikanske luft¬ 
styrke har undersøgt omkring 9.000 tallerkenrap¬ 
porter og efter nøje overvejelse er kommet til det 
resultat, at kun 700 ikke kan forklares. 700 turde 
dog være et betragteligt antal — næsten ti pro¬ 
cent af de til undersøgelse mønstrede — og det 
kunne jo yderligere tænkes, at luftstyrkeofficerer 
ikke er betydelig mere objektivt orienterede end 
sheriffer, men lad det være. 

En passant er det kun rimeligt at bemærke, at 
flyvende tallerkener jo ikke kun flyver i USA. I 
Warminister, England, taler man på 8. måned om 
»tingen«, der er en UFO (Uidentificeret Flyvende 
Objekt) og dels udsender »blændende lys«, dels 
har en tendens til at splitte sig i to afdelinger 
(hvoraf man måske kan udlede, at den på en eller 
anden mystisk måde er gift med hinanden). 

I Los Angeles blev i 1960 en af dem, der påstår, 
at han har været ombord på et rumskib fra en 
anden klode, van Tassel, hedder han, opstillet som 
præsidentkandidat, men heldigvis ikke valgt. Hvert 
år afholdes der møde i Sydcalifornien. Mellem 5- 
og 6.000 indfinder sig ude i ørkenen, hvor der 
ligger en stor, ejendommeligt udseende sten, som 
tallerkenfolkene mener er faldet ned fra en anden 
klode. Stenen fungerer for dem som noget i ret¬ 
ning af Kaba‘en for muhammedanerne i Mekka, når 
man dog undtager, at de amerikanske troende af 
hygiejniske grunde undlader at kysse den. Her går 
da nogle dage hen med totusind-og-syv-nats even¬ 
tyr, og ingen synes at blive trætte af at høre om 
små grønne mænd. 

Jeg har selv overværet et af disse tallerkenmøder 
— dog ikke ved omtalte sten, men i et palads- 
agtigt hus, der tilhørte en enke ved navn Hansen 
og lå i Santa Monica lige ud mod Stillehavet. Fru 
Hansen, der var stenrig, anede åbenbart ikkej hvad 
hun skulle gøre med sin mammon. I hvert tilfælde 
brugte hun lidt af den på omtalte møde, hvor der 
bl. a. indfandt sig en dame fra Venus, der cirka 
lignede hende fra Milo, samt en »prins« og »prin¬ 
sesse«, hvis hjemsted var et 2 miles (3304 meter, 
thi rumvæsenerne er mærkelig nok underudvik¬ 
lede, hvad deres mål og vægt angår) langt rum¬ 
skib, der lå bag månen, og ombord på hvilket 
man havde et farligt besvær med at forhindre jor¬ 
den i at »vælte om sin akse«. Vedkommende prins 
var 256 år gammel og havde været dræbt tre-fire 
gange, men hver gang blevet genoplivet i sit rum¬ 
skibs »helbredsmaskine«. Etc., etc. Han kunne 


naturligvis kun tale engelsk, og sommetider bad 
han til rummet ved at føre håndfladerne sammen, 
lukke øjnene og bevæge læberne. Han var kort 
sagt en fræk bedrager, men ikke desto mindre en 
fabelagtig fortæller! Og forsamlingen, der bestod 
af hen mod 40, slugte hans løgnehistorier med 
appetit og gik ind på dem med en alvor, der var 
en bedre sag værdig. 

Og dog — det kan være, at han og hans lige, 
herunder dem, der mødes ved den faldne sten i 
Californien eller ser syner på himlen i Warminister, 
England, har en rolle. I en verden, der i lang tid 
har været godt på vej til at blive forvandlet til 
elektriske bølger, atomare bevægelser og lignende 
stenkolde ting, tiltrænges der rimeligvis en form 
for fantasi. Lad den være skruptosset — som f. eks. 
når visse tallerkenfolk mener, at vore dyder og 
udyder protokolleres på magnetisk bånd i uhyre 
installationer på planeten Saturn, hvor vi efter 
døden præsenteres for vore meriter. Fantasi er 
muligvis lige så nødvendig som poesi, æstetik, le¬ 
gende og myte, og hvis den i vore dage antager 
en outreret form, er det måske, fordi den står 
med ryggen mod muren og er temmelig desperat. 
Den — eller en af dens frænder — kan måske 
engang ad åre (forhåbentlig inden for længe) melde 
sig som en god og trofast tjener. 

Jeg ser netop, at pave Paul VI i anledning af 
Cooper-Conrad-Gemini rumtogtet har sendt sin 
lykønskning samt opsendt nogle bønner om, at 
rummets udforskning før eller siden vil fuldkom¬ 
mengøre menneskeheden. Når millioners »åndelige 
leder« kan gøre den slags i fuldt alvor, er der 
ingen grund til at drive spot med tallerkenfolkene. 

De sidste har dog et element af fantasi i sig og 
måske endog humor (omend godt skjult), medens 
ideen om menneskets fuldkommengørelse pr. rejser 
til Mars, Venus o.s.v. er latterlig og tåbelig — 
foruden at den gør det af med den frugtbare tanke 
om, at »Guds rige er inde i eder«. Men imens 
flyver vi altså — ikke derinde, men derude og 
lytter til astronauters primitive tale og fornemmer 
mørket, dybden, højden og den totale ensomhed 
omkring os. »Fyns Tidende«s kronik 30/9-65. 

KOMMENTARER: Ak — ja, skal man nu le 
eller græde? Er dette sarkastisk ironi, alvorlig 
saglighed, eller er det et pikant forsøg på i en 
agurketid at holde det daglige brød hjemme med 
et minimum af indsats? — Personligt tror jeg, at 
den sidste anskuelse rammer nærmest ved sand¬ 
heden; og jeg tror det, fordi jeg tidligere er stødt 
på redaktør Erling Norlevs mere eller mindre mor- 

somme forsøg på at yde et bidrag til UFO-sagens 
»opklaring«. 

Kronikken er velskrevet og vel egentlig også på 
en måde morsom, tragikomisk om man vil, men 
den bærer tydeligt præg af overfladiskhed og 
manglende kendskab til de faktiske forhold. 

Det skal villigt indrømmes, at det kan være 
fristende at behandle »de fl. tall.«, som det er sket 
i dette tilfælde. Beskrivelserne af de omtalte taller¬ 
kenmøder med »hellige« sten, »prinser« og »prin- 
I sesser« er kun alt for sande, desværre. Det er imid¬ 

lertid ingen skade til, at vore læsere bliver gjort 
bekendt med, at denne form for mildest talt yder¬ 
ligtgående »tallerkenisme« eksisterer, idet det da 
1 vil være forståeligt, at »»almindelige« mennesker, 

hvis de kun møder sagen i denne skikkelse, fristes 
til at optræde ironisk nedladende. — Men for 
en sandhedssøgende journalist, og det går jeg da 
som givet ud fra, at redaktøren er, må det da 
være for billigt — for ikke at sige simpelt — at 
forsøge at tjene en dagløn på denne facon og så 
oven i købet give det hele et skær af nøgtern og 
saglig stillingtagen. 

Hvorfor kun omtale det tvivlsomme? Hvorfor 
har Erling Norlev ikke omtalt NICAP og denne 
organisations arbejde? Hvorfor er ikke personer 
som professor Hermann Oberth, astronomen Tom- 
bough eller den engelske luftmarskal Lord Dow- 
ding omtalt? Tør man ikke omtale disse personer? 
Er man bange for disse kapaciteters viden? — eller 
er grunden den enkle, at disse menneskers viden 
ikke kan betragtes under humorismens ironiske 
lup? 

L _ 

[ Tallerken-mystik 

Sirenerne begyndte pludselig 
at hyle. 

SØNDERBORG, lørdag. 

I aftes ved 20,15-tiden begyndte sirenerne i Søn¬ 
derborg pludselig at hyle, men de standsede hurtigt 
igen. Gadelys, alle elektriske lamper, apparater og 
maskiner gik ned på en brøkdel af den normale 
styrke. 

Samtidig fik flyverkommandoen i Vedbæk så 
mange henvendelser om UFO’er — uidentificeret 
flyvende objekter — at man sjældent har været 


Kendsgerninger optræder ofte i tørre og kede¬ 
lige forklædninger, men de muligheder, de inde¬ 
bærer, er til gengæld både fascinerende og beri¬ 
gende. Virkeligheden er ofte langt mere fantastisk 
end de fleste eventyr, men man skal undertiden 
gøre et stykke arbejde, før disse facetter afsløres. 

Det virker ikke alt for tiltalende — og leder i 
betænkelig grad tanken hen på »musen, der brøle¬ 
de«, »loppen, der gøede« eller den berømte »spurv 
i tranedans«, når man ser, hvordan Erling Norlev 
omtaler pave Paul VI, — for der er nu ingen 
tvivl om, hvem af de to, der har begrebet det 
største muk af det hele. Mon ikke den erkendelse, 
som rumforskningen før eller senere vil hjembringe, 
at vi jordmennesker aldeles ikke er noget eneståen¬ 
de fænomen i universet, men blot en mere eller 
mindre vellykket gren af en kosmisk familie, — 
netop vil være særdeles frugtbar for, hvad der 
rører sig inde i os! — — 

Til gengæld virker Erling Norlevs bemærknin¬ 
ger absolut ærlige og udtrykker formodentlig hans 
inderste overbevisning. Men hvad — selv under 
det bedste »opdragelses«-system vil nogen jo blive 
de sidste, det bider på. 

Artikler af denne art hører — heldigvis — efter¬ 
hånden til sjældenhederne, men dog kan de have 
en vis berettigelse som en løftet pegefinger mod, 
hvor man kan risikere at havne, hvis man på den 
ene eller den anden måde griber UFO-problemet 
forkert an og løber grassat på et yderligtgående 
vildspor uden mål og mening. 

Frank Pedersen. 


over Sønderborg? 

ude for noget lignende. Man kunne ikke nå at 
tage telefonen for at besvare forespørgslerne så 
hurtigt, som opkaldene kom ind. 

Når Sønderborg antages overfløjet af en »fly¬ 
vende tallerken«, hænger det sammen med, at også 
transistorradioer, der er uafhængige af netstrøm¬ 
men, gik ned i styrke på det nævnte tidspunkt. 
Flere steder i verden har iagttagne »flyvende tal¬ 
lerkener« givet jorden under sig et strømchock, 
kompasnåle har givet forkert udslag, bilers tæn¬ 
ding er holdt op o. lign. 

— Jeg bemærkede godt, da det skete, siger den 
vagthavende ved De kommunale Værker, Karl 

Hansen. Det var ikke en afbrydelse, og der var 
ikke fejl i nettet herinde. 

— Det var ikke alene strømmen, der svigtede. 
Samtidig gik radiofonistyrken på FM væsentligt 
ned — på en batteridreven radio. 

— Det kan jeg ikke forklare, slutter Karl Han¬ 
sen. 

»Sønderjyden«, 30.-10.-65. 

Dette interessante udklip fik jeg tilsendt fra ty¬ 
pograf G. Beck, Haderslev, og jeg tænkte, at her 
var en lejlighed til at finde ud af, om der var tale 
om en »avisand«, som ofte er tilfældet. Jeg rin¬ 
gede derfor til dagbladet Sønderjyden for at tale 
med den journalist, der havde skrevet stykket i 
avisen. Han havde siddet hjemme hos sig selv fre¬ 
dag aften (d. 29.-10. 1965), da lysstyrken på pæ¬ 
rerne i huset aftog betydeligt. Samtidig gik styrken 
i hans transistorradio ned, ligesom også lyset i 
skalalampen blev svækket. 

På samme tid, som dette skete, begyndte luft- 
alarmsirenferne i Sønderborg, der ligger ca. 10 
km væk, at hyle. De holdt hurtigt op, og der blev 
fra politiets side beordret en elektriker ud for at 
kigge på sirenerne. Det viste sig hurtigt, at der 
intet var i vejen med dem. Man har dog forklaret, 
at en slags strømchock kan sætte sirenerne igang, 
men journalisten har ringet til elværket i Sønder¬ 
borg, der oplyser, at der ingen fejl eller afbrydel¬ 
ser har været. 

Journalisten ringede derefter til Flyverkomman¬ 
doen i Vedbæk for at høre, om man der havde 
observeret noget eller fået nogen henvendelser. 
Den vagthavende fortalte ham, at der havde været 
et hav af henvendelser angående observationer af 
himmelfænomener. Journalisten spurgte, om det 
var ang. »meteoret eller satellitten«, der blev ob¬ 
serveret samme aften ved ca. 18,40-tiden, men 
dette kunne den vagthavende ikke svare på. Han 
mente dog, at det fænomen, som journalisten for¬ 
talte om, måtte være en slags efterveer efter det 
andet fænomen. Dette mente journalisten var no¬ 
get vrøvl, da et sådant elektrisk fænomen ville 
have vist sig med det samme, såfremt dette stam¬ 
mede fra fænomenet ved 18,40tiden. Dette ind¬ 
rømmede den vagthavende og henviste ham til 
Flyvestation Karup. 

I Karup kom journalisten til at tale med for¬ 
skellige officerer, og han fik stadig ikke at vide, 
på hvilket tidspunkt de forskellige observationer 
havde fundet sted. Det var ikke til at gennemgå 
alle disse rapporter, fik han at vide. Det var et 
enormt arbejde. Han spurgte da, hvor mange rap¬ 
porter der var indkommet, og fik svaret, at det 


vidste man ikke, hvorefter han bad dem venligst 
tælle dem. Han fik da at vide, at der i virkelig¬ 
heden var indkommet 11 (elleve) rapporter om 
noget usædvanligt. De var fra bl. a. Odense, 
Svendborg, Gilleleje, hans egen fra Sønderborg- 
egnen samt de resterende andre steder fra. 

Der faldt dog en interessant udtalelse, idet jour¬ 
nalisten fik at vide, at en major skulle gennemgå 
materialet med henblik på en forklaring til civil¬ 
befolkningen. Det var dog slet ikke sikkert, at der 
skulle udsendes nogen forklaring. 

Journalisten ringede igen om mandagen for at 
høre, hvordan det gik, men fik at vide, at man 
endnu ikke havde beskæftiget sig med sagen, da 
man ikke foretog sig noget i weekenden. 

Det skal lige tilføjes, at der intet blev obser¬ 
veret over Sønderborg på det pågældende tids¬ 
punkt, så vidt jeg indtil nu har fået oplyst. 

Journalisten spurgte, hvilken interesse jeg havde 
i sagen, hvorefter jeg fortalte ham om SUFOI og 
den udklipscentral, der bragte mig ind i billedet. 
SUFOI, nåh denne Adamski organisation, sagde 
han. Det var ikke noget, der huede ham. Han 
kom dog snart på andre tanker, og vi fik en be¬ 
hagelig snak om den sidste tids observationer etc. 
Han havde to bøger på engelsk af Keyhoe, som 
han spurgte til. Jeg fortalte ham om NICAP og 
den beretning, organisationen har udsendt sidste 
år. Han var meget interesseret og ville anskaffe 
sig beretningen, når jeg havde sendt ham adressen. 
Som sagt meget interesseret, men afvisende overfor 
alle kontaktberetninger etc. Han bad mig skrive 
til hans private adresse, hvilket tyder på, at han 
ikke er så glad for at blive blandet ind i noget, 
hvorfor jeg også holder navnet tilbage. 

Ole Henningsen , Nakskov. 

KOMMENTAR: — Der findes altså også jour¬ 
nalister, der i fuldt alvor og af sig selv kan kom¬ 
me på »tallerken-tanker«, — selv om der intet 
direkte er observeret. — Joh, udviklingen går sin 
gang! 

Red. 


Må man skyde marsmcend? 

Et helt nyt juridisk problem er dukket op i 
Amerika. Udforskningen af rummet har også gjort 
problemerne omkring intelligente væsener på andre 
planeter aktuelle, og ikke blot science fiction-for¬ 
fattere, men også så officielle institutioner som 
den amerikanske regering og den katolske kirke 

er begyndt at diskutere de specielle problemer, 
det vil medføre, hvis der opnås kontakt mellem 
mennesker og ujordiske intelligensvæsener. I en 
artikel fornylig i »Osservatore Romano« skrev en 
katolsk præst om de teologiske problemer i for¬ 
bindelse med liv på andre planeter, og konklu¬ 
derede, at kirken ikke bør missionere udenfor 
Jorden. I USA diskuteres for tiden de juridiske 
problemer i forbindelse med intelligensvæsener fra 
andre planeter. En repræsentant for den ameri- 
( kanske regering hævder, at sådanne intelligens¬ 
væsener må sidestilles med mennesker. Hvis man 
derfor ser en flyvende tallerken lande og små 
grønne marsmænd stige ud, risikerer man at blive 
t dømt for mord, hvis man skyder dem. Marsmænd 


skal betragtes som immigranter. Hertil replicerer 
en kendt amerikansk jurist, at vore love kun gæl¬ 
der for homo sapiens. Kun hvis eventuelle mars¬ 
mænd ligner mennesker meget, kan lovene gælde 
også for dem. Ellers må de falde ind under reg¬ 
lerne for beskyttelse af dyrelivet, og man kan 
højest straffes for krybskytteri, hvis man skyder 
en marsmand. En repræsentant for organisationen 
»Internationale Jurister« siger, at det er på høje 
tid, at man finder en saglig løsning på dette pro¬ 
blem, eventuelt gennem vedtagelse af helt nye 
love gældende for mulige intelligensvæsener på 
andre planeter. 

»Ny Tid« (Hjørring Social-Demokrat) 

20.-9.-65. 


To beretninger om samme begivenhed — 

Syner, ildebrand eller et 

rumskib ? 

Videnskabsmand tror ikke på, hvad to syd¬ 
afrikanske betjente fortaller 

JOHANNESBURG, lørdag. AP 
Sydafrikanske videnskabsmænd stillede sig i går 
yderst skeptiske over for, hvad to betjente beteg¬ 
ner som landingsspor efter et rumfartøj. 

Betjentene oplyste, at de havde set et rumfartøj 
lande på hovedvejen nær Pretoria. Objektet var 
forsvundet, da de nærmede sig, men tilbage var 
et stykke vej, der tydeligt var ødelagt af varme, 
og græsset omkring stedet var svedet. 
t Videnskabsmændene er imidlertid kommet til 
den konklusion, at den brændte plet sandsynligvis 
stammer fra antændt benzin eller en lignende 
væske, og at det, de to mænd har set, må være 
selve branden. 

»Berl. Tid.« 19.-9.-65. 


,,Flyvende tallerken” 

To sydafrikanske betjentes usadvanlige 
observation 

JOHANNESBURG 18.-9. (AP) 
Sydafrikansk politi og teknikere undersøger nu 
en rapport om, at der i går landede en »flyvende 


tallerken« på hovedvejen i nærheden af Pretoria. 
Genstanden blev observeret af to patruljerende 
politibetjente. 

Den ene af dem, Koos de Klark, erklærede, at 
den kobber-farvede genstand lignede en mægtig 
snurretop. Da de to mænd næmede sig, lettede 
»toppen« lydløst og forsvandt med stor fart med 
en hale af ild efter sig. 

De foreløbige undersøgelser har vist, at vej¬ 
belægningen på det sted, hvor »toppen« blev ob¬ 
serveret, på en strækning af to meter var stærkt 
angrebet af varme. Græs på begge sider af vejen 
var lettere svedet. 

»Børsen« 19.-9.-65. 















244 


UFO-NYT 


Landinger og kontakter. 


Mand i Florida blændet af mystisk stråle fra UFO. 


Af Coral E. Lorenzen. 

Tirsdag morgen den 16. marts 1965 vågnede en 
45-årig ranchejer fra East Fort Myers, Florida, 
James Flynn, op midt i Everglades efter at have 
været bevidstløs i omtrent 24 timer. Han lå bag 
sin »sumpvogn«, da han kom til sig selv, men 
han var næsten blind. Det sidste, han kunne huske, 
var, at han prøvede at praje et stort, oplyst, ko¬ 
nisk objekt, som han havde opdaget, mens det 
svævede lige over jorden mellem nogle cypres¬ 
træer. 

Adskillige samtaler og underskrevne erklæringer 
fra Mr. Flynn og hans læge har overbevist mig 
om, at Mr. Flynn har haft en »chokerende« ople¬ 
velse. 

Fredag den 12. marts tog Flynn sin »sump¬ 
vogn« (et køretøj, specielt konstrueret til kørsel 
over gyngende mosegrund) og fire hunde og kørte 
omkring 75 miles ud til et sted, der ligger 18 miles 
øst for indianerreservatet Big Cypress, halvvejs 
mellem Fort Myers og Miami, Florida. Han havde 
planlagt en jagt-weekend. 

Sent søndag aften, i det skønne, næsten ufrem¬ 
kommelige Everglades, vejrede hundene en hjort 
og løb bort efter den. Langt om længe kom den 
ene hund tilbage, men ikke de tre andre. Flynn 
kaldte og fløjtede. Han ventede indtil midnat og 
kørte så afsted i sin vogn i den retning, han sidst 
havde set hundene løbe. 

Omkring en time senere, kl. 1 natten til man¬ 
dag, fik Flynn øje på et kæmpemæssigt lys over 
de tårnagtige cypresser, og betragtede det, mens 
det foretog afstikkere i fire forskellige retninger 
fra øst til vest henover trætoppene og hver gang 
vendte tilbage, omtrent til sit udgangspunkt. Flynn 
kørte hen mod genstanden. Han passerede to cy- 
press-bevoksninger, og da han kom ud derfra syn¬ 
tes genstanden at holde sig på samme sted ca. 4 
fod over jorden. Han var nu omkring en kvart 
miles vej fra den. 

Flynn tog sin kikkert frem, slukkede forlyg¬ 


terne på vognen og iagttog genstanden i 30-40 
minutter. Den var konisk, dobbelt så bred for¬ 
neden som høj. Den øverste del var let skrånende 
og oval i formen. Genstanden forekom at være 
af fast form og metallisk og opbygget af 4 X 4 
fod store sektioner, som var sat sammen med nitter. 
Rundt om hver af de fire rækker vinduer var en 
sort masse, som så ud til ikke at være metallisk. 
Vinduerne var kvadratiske, ca. 2 X 2 fod, og 
hver af de fire rækker vinduer syntes at gå hele 
vejen rundt om skibet. Den nederste række var, 
såvidt Flynn skønnede, 12 fod over bunden af 
skibet. Han bedømte skibet til at være 30 til 32 
fod højt og ca. 70 fod i diameter. Flynn kunne 
bedømme genstandens størrelse og enkeltheder ved 
at sammenligne med de omkringstående cypresser, 
der er omkring 25 fod høje. 

Der var ikke kendetegn eller mærker af nogen 
art på genstanden. Fra vinduerne kom et mat, 
gult lysskær, og fra bunden af genstanden oplyste 
et orange-rødt skær jorden og løvet under og om¬ 
kring skibets kanter. 

Flynn startede sin vogn og kørte fremefter, til 
han var knapt 10 meter fra den kæmpemæssige 
genstand. Den gav en lyd fra sig, ligesom den 
man hører fra store transformatorer. Dette op¬ 
hidsede åbenbart hunden, som prøvede at slippe 
ud af sit bur. Flynn standsede vognen, sprang af 
og gik helt frem til den lyscirkel, der kom fra 
skibet. Der kom også vindsus fra genstanden, hvor¬ 
ved luften hvirvledes rundt i retning mod uret, 
og Flynn sagde senere, at det føltes som suset fra 
en propel på en stor flyvemaskine. 

Han gik ca. 6 fod ind i lyskredsen, løftede ar¬ 
men og vinkede. Der skete intet. Han stod stille 
et halvt minut længere og vinkede så igen. En 
kort lysstråle skød frem under den nederste række 
vinduer og ramte Flynn mellem øjnene. Det er 
det sidste, han husker, før han mistede bevidst¬ 
heden. 

Da Flynn vågnede op igen, opdagede han, at 

han kun havde delvis syn på venstre øje og slet 
ikke kunne se med det højre. Den koniske gen¬ 
stand var borte. Der var mærker på jorden, som 
viste, at han havde kravlet rundt i området, før 
han helt var kommet til sig selv. Hunden på vog¬ 
nen havde omtrent revet sit bur i stykker i forsøg 
på at komme fri, og de andre 3 hunde var vendt 
tilbage. 

Flynn undersøgte terrainet, så godt han kunne 
med sit beskadigede syn. En fuldstændig symme¬ 
trisk cirkel på 200 fod i omkreds var brændt ned 
i plantevæksten, og adskillige cypresser var brændt 
i toppen. To andre træer viste skrabe-mærker højt 
oppe på stammerne, som om de var mejslet ud af 
noget, som var kommet ned og steget op igen. 
Flynn fandt ikke tegn på, at andre end han selv 
havde gået der. 

Det lykkedes Flynn at køre sin vogn tilbage til 
lejren, ca. 2 miles borte, hvor han genfandt sin 
bøsse. Da han mente, at en del af hans svaghed 
kunne skyldes, at han så længe ikke havde fået 
mad, lavede han noget æg-og-bacon og spiste det. 
Så begav han sig hen til en ven, en Seminole- 
indianer ved navn Henry Billy, der boede i reser¬ 
vatet. 

Henry tilbød at køre Flynn hjem, men han kørte 
selv til Fort Myers, hvortil han kom ved 16-tiden 
om onsdagen. Tidsskemaet viser, at han havde 
været bevidstløs i omkring 24 timer efter at være 
blevet ramt mellem øjnene af strålen. 

Flynn tog straks hen til øjenspecialisten, dr. 
Paul Browns konsultation for at få øjnene be¬ 
handlet. Det var først på dette tidspunkt Flynn 
blev klar over, hvor længe han havde været borte, 
og hvor længe han måtte have været bevidstløs. 
Fru Flynn blev tilkaldt af doktorens kontor, og 
hun kom og førte sin mand til hospitalet, hvor 
han blev i fem dage. 

Reportere interviewede Flynn om tirsdagen (skal 
vel være torsdagen. O.a.), og han blev også ud¬ 
spurgt af sheriff Flanders Thompson. Efter at 
have hørt beretningen tilkaldte Thompson FBI. De 
henviste ham til luftvåbnets base i Homestead. 
Thompson talte med Efterretningsofficeren, oberst 
Robin Lewis i Homestead, og han sagde: »Hvis et 
sådant fartøj findes, er det ikke amerikansk. Vi 
har ikke haft rapporter om et UFO fra vor radar¬ 
kæde«. 

Efter sit besøg hos Flynn fortalte sheriff Thomp¬ 
son torsdag morgen reporterne: »Eftersom jeg 
kender Jimmy så godt, som jeg gør, tror jeg ikke 
på, han ville brygge en sådan historie sammen. 
Det er tydeligt, at han er blevet ramt af ét eller 


andet i ansigtet, for det var rødt og lidt opsvul¬ 
met. Hans øje ser stadig dårligt ud«. Dr. Brown 
fortalte, at Flynn åbenbart var »ramt af noget 
over højre øje«, at der var blodsamlinger i øjet, 
men at venstre øje forekom ubeskadiget. 

Partiet omkring begge Flynns øjne virkede rødt 
og opsvulmet. Nogle aviser nævnte et slagmærke 
over hans højre øje, men af min egen indledende 
samtale med Flynns faste læge, dr. Harvey Stipe, 
fremgik det, at der ikke var noget sår, men han 
nævnte, at der snarere var en »fortykkelse« i 
huden over Flynns højre øje, noget i retning af 
en stribe efter et slag. 

Dr. Stipe fortalte mig, at Flynn, af frygt for 
en mulig hjernebeskadigelse, havde anmodet om, 
at han, Stipe, måtte blive tilkaldt. Senere under¬ 
søgelser viste ingen beskadigelse af Flynns hjerne. 
Jeg bad dr. Stipe om en lægeerklæring angående 
Mr. Flynns beskadigelser, og følgende er, hvad 
han skrev herom i sit brev: 

»Jeg blev anmodet om at se til Mr. Flynn ca. 
48 timer efter, han var blevet indlagt på Lee Memo¬ 
rial Hospital af en øjenspecialist for en beska¬ 
digelse af højre øje. Der var en blodudtrækning i 
forreste øjekammer, tilsyneladende af sår-karakter. 

Mr. Flynn berettede, at han var blevet ramt af 
noget i retning af et lysglimt, da han nærmede 
sig et uidentificeret flyvende objekt, som svævede 
lige over jorden. 

Jeg er sikker på, at De er bekendt med beret¬ 
ningen om hans observation af den uidentificerede 
flyvende genstand. Da jeg første gang undersøgte 
Mr. Flynn, havde han begge øjne dækket af ban¬ 
dager og jeg kunne ikke se hans øjne eller pande. 
Han var årvågen og samarbejdsvillig. Den fysiske 
undersøgelse viste en muskuløs, velernæret mand. 
Hjerte og lunger var normale. Underlivet var nor¬ 
malt. Det eneste konstaterede unormale var af 
nervemæssig art. Der var ingen lammelser at kon¬ 
statere, men sene-reflexer i biceps, triceps, patellae 
og achilles var fraværende. Plantar- og abdomenre- 
flexer manglede, men de cremaseteriske var til¬ 
stede. 

Mr. Flynn blev omhyggeligt tilset i flere uger. 
Hans reflexer vendte gradvis tilbage over en pe¬ 
riode fra 5 dage til en uge, men fungerede ikke 
regelmæssigt. Panden blev endelig undersøgt og 
fremviste et fortykket område lige midt over det 
højre øje. Midt i dette område fandtes en let af¬ 
skrabet fordybning, ca. 1 cm i diameter. Der kun¬ 
ne konstateres en meget lille blodansamling hen¬ 
over højre øjenlåg. Der var på intet tidspunkt 
mental forvirring eller tegn på hallucinationer. 

Omkring fjerdedagen på hospitalet klagede Mr. 
Flynn over nedsat hørelse og følelsesløshed i arme 
og hænder. Dette fortog sig i de næste 24 timers 
tid. 

Da jeg sidst så Mr. Flynn omkring 16. maj 1965, 
omkring 4 uger efter tilskadekomsten, blev han 
igen undersøgt. Reflexer i mellemgulv var ikke 
tilstede, men alle andre var normale. Fordybnin¬ 
gen over højre øje var stadig tilstede og betydelig. 
Han har stadig uklart syn på højre øje. Ingen 
andre abnorme fysiske eller neurologiske symp¬ 
tomer konstateredes«. 

Dr. Stipe har i lang tid været ven med James 
Flynn, og han afgav også følgende erklæring om 
Flynns karakter: 

»Jeg har kendt Mr. Flynn i 25 år og har altid 
regnet ham for at være et pålideligt, følelsesmæs¬ 
sigt stabilt individ. 

Jeg ledsagede ham også til stedet for hans ob¬ 
servation af den flyvende genstand. Jeg har taget 
nogle få billeder af det afbrændte område, som 
ikke viser andet end en frisk brandplet og af¬ 
svedne trætoppe i en perfekt cirkel nær det om¬ 
råde, som Mr. Flynn afmærkede som stedet, hvor 
genstanden havde svævet. Der var friske skrabe- 
mærker på to træer, der stod 12 eller 15 fod fra 
hinanden i det område, hvor der var brændt en 
rundkreds i træerne. Mærkerne tydede på, at en 
tung genstand havde kuret ca. 2 fod, lige ned ad 
træerne, og var standset der. Der var ingen mær¬ 
ker af nogen art i det bløde tørre morads neden¬ 
under, ingen spor af dyr, mennesker eller køretøjer 
af nogen art. Jeg kunne ikke redegøre for eller 
forklare disse skrabemærker«. 

Jeg bad en læge her i Tucson, Arizona, om at 
hjælpe mig at vurdere omfanget af og den mulige 
grund til Mr. Flynns beskadigelser. Dr. Stipes 
henvisning til sår i forbindelse med beskadigelsen 
af panden og øjet betyder blot, at Flynns skader 
var forårsaget af en ydre kraft. 

Hans henvisning til de fraværende dybe reflexer 
forekommer betydningsfuld. Han fortalte, at det er 
dette, som viser, at hændelsen ikke kan være et 
produkt af Flynns underbevidsthed. Min læge i 
Tucson sagde, at dette fravær af reflexer kunne 
være forårsaget af et dybt, følelsesmæssigt chok. 

Synet af det kæmpemæssige skib var åbenbart 
ikke noget stort chok for Flynn, eftersom han 
prøvede at signalisere til det. Men sikkert er det, 
at det bedøvende angreb på hans hovede og den 
besynderlige måde, hvorpå det blev iværksat, vir¬ 
kelig VAR et chok. 

Efter i 17 år at have undersøgt ukonventionelle 


genstande i luften, i de sidste 13 som leder af 
APRO, forekommer det mig, at de fleste nye til¬ 
fælde har noget bekendt ved sig, og Mr. Flynns 
oplevelse fremkalder i erindringen en noget lig¬ 
nende hændelse, som fandt sted for seks år siden. 

En aften i marts 1959 var en menig, Bernard 
Irwin, fra Fort Bliss, Texas, på vej tilbage til sin 
base fra den sydøstlige del af Utah. På en spar¬ 
somt trafikeret landevej nærved Cedar City så 
han en genstand med lyst flammeskær lande i 
glideflugt. Da han tænkte, at det var en flyve¬ 
maskine i vanskeligheder, standsede han vognen, 
tog sin frakke på over sin vindjakke, skrev STOP 
på vognen med skosværte og anbragte en besked 
ved rattet. Han bad her finderen ringe efter hjælp, 
da han var ved at undersøge, hvad han mente 
var en flyveulykke. Så begav han sig til det sted, 
hvor genstanden forekom at være landet. 

Klokken var 20,00. To timer senere, ved 10- 
tiden, så en forbipasserende jagt-betjent beskeden, 
tilkaldte politiet, og de begyndte at lede efter 
Irwin. De fandt ham — han lå med ansigtet nedad 
i mudderet. Han blev bragt til hospitalet i Cedar 
City, hvor han ikke kunne vækkes. Klokken 19,30 
den næste aften vågnede han imidlertid af sig selv 
og mumlede ordene: »Jakke på busken«. Der var 
ingen, der tog notits af hans talen i vildelse. 

Senere kom hærens myndigheder efter Irwin, 
og i tiden derefter var han plaget af besvimelses¬ 
anfald. Efter at flere uger således var gået, blev 
der ordineret Natrium Amytol, og Irwin blev 
udspurgt. Hærlægerne meddelte, at de ikke kunne 
finde ud af noget. To dage senere deserterede 
Irwin, tog på tommelfingeren til Utah, gik ind 
til det sted, hvor han var blevet samlet op af 
mudderet, fandt sin jakke i en busk, tog en pen 
ud af sit knaphul (lommen? o.a.), foldede en sed¬ 
del ud, som havde været rullet omkring pennen, 
og satte ild til notitsen med sin lighter uden så 
meget som at se på den. Han sagde senere, at han 
følte det, som om han drømte og ikke kunne lade 
være. 

Herefter meldte han sig selv i Cedar City og 
tog tilbage til Fort Bliss. I oktober samme år for¬ 
lod Irwin Fort Bliss og er ikke set siden. 

Da Irwin blev fundet i mudderet med ansigtet 
nedad, havde han alt sit tøj, undtagen jakken, på. 
Hans overfrakke var knappet op. Lægen, som 
ledede behandlingen af Irwin, sagde, at patientens 
tilstand af bevidstløshed og mangel på synlige be¬ 
skadigelser tydede på en tilstand af hysteri. 

Hvad var det, Irwin så på den bakketop, som 
skræmte ham så alvorligt, at hans bevidste sind 

trak sig tilbage til en tilstand af hysterisk søvn? 
Hvad var det, han fejlagtigt antog for en flyve¬ 
maskine i flammer? 

En senere undersøgelse viste, at ingen flyve¬ 
maskiner savnedes eller var gået ned nogetsteds 
i nærheden af området. Den langsomme nedgang 
og glideflugt, som Irwin beskrev, umuliggør et 
meteor. Så vi står tilbage med »en ukonventionel 
flyvende genstand«. 

Irwin tog formodentlig sin overfrakke af, der- 
* efter sin vindjakke, som han hængte over en busk. 
Han skrev en notits om et eller andet, rullede 
sedlen rundt om sin pen og satte den i jakkens 
t knaphul. Så tog han sin overfrakke på igen. Kort 
tid efter dette må han være »faldet i søvn«. 

APRO-undersøgere hørte om sedlen og ødelæg¬ 
gelsen af den efter at have engageret en hypnose¬ 
læge, som fik oplysningen fra Irwin selv. 

Hvis Irwin så noget, han følte skulle berettes 
om hændelsen, så var han ikke i stand til at for¬ 
tælle det; den beretning er uigenkaldeligt tabt. 

Og hvad bevirkede hans tilsyneladende tvangs¬ 
mæssige handling at ødelægge den fortællende no¬ 
tits? Var dette affødt af en dyb, underbevidst 
forkastelse eller frygt? Eller var det en indsky¬ 
delse, som blev plantet i hans sind af lægen, som 
udspurgte ham, mens han var under indflydelse 
af Natrium amytol’en? 

Det er muligt, at disse spørgsmål aldrig vil blive 
besvaret, selv hvis Irwin bliver fundet. Men i 
Irwins underbevidsthed er én eller anden vigtig 
observation låst inde. Hvad er det for cn? 

Den væsentligste lighed mellem tilfældene Irwin 
og Flynn er tilstanden og bevidstløshedens varig¬ 
hed — omkring 24 timer. 

Mr. Lorenzen og jeg underholdt os med menig 
p Irwing i vort hjem, og vi fandt ham intelligent 
og tilsyneladende alvorlig. Forespørgsler i hans 
fødeby og i Fort Bellis tyder alle på, at han var 
vellidt og pålidelig. 

Også Flynn bliver af alle de mennesker, APRO 
har haft forbindelse med, betragtet som ærlig og 
pålidelig. 

En af Flynns bekendte føler, selv om han anta¬ 
ger tanken om skibets tilstedeværelse i cypres¬ 
lunden, at Flynn må være blevet såret, ikke af 
skibet, men ved at være stødt ind i en nedhæn¬ 
gende gren eller noget i den retning. Dette belyser 
glimrende den tendens, der er til at antage, at 
UFO-besætninger til syvende og sidst vil vise sig 
venlige, selv om hændelser som tilfældene med 
Flynn og Irwin modsiger dette håb. I det mindste 


tyder disse to tilfælde på, at „de“ ikke ynder ind¬ 
blanding, og at en venlig vinken intet betyder. 

Dog er der (for uforbederlige optimister) endnu 
en mulighed: Måske var det farligt at opholde 
sig så nær ved skibet, og de væsener, som så ud 
gennem dets matte gule vinduer, bragte en tem¬ 
melig pinefuld metode i anvendelse for at beskytte 
Flynn mod hans egen nysgerrighed. (Fremhævet 
af red. — som til gengæld afstår fra yderligere 
kommentarer). 

FATE, septb. 1965 —/IOKJ 

Gengivet med speciel tilladelse fra 
Clark Publishing Company (copyright), 
Evanston, 111., U.S.A. 

Disse beretninger vækker ikke alene mindelser 
hos artiklens forfatterinde, men også hos over¬ 
sætteren, som erindrede, at han havde læst om et 
lignende handlingsforløb. I UFO-NYT for novem¬ 
ber 1961 stod følgende (på side 208), som er over¬ 
sat fra »Neue Post«, Diisseldorf, 5.-7. 1958: 

»Gomales Quintanilla, 32 år gi., en kolos af et 
menneske, boende og opvokset i Santa Fé (Argen¬ 
tina), var undervejs til sin hjemby med en lad¬ 
ning gods på sin lastvogn. 

Pludselig studsede han. Ovre på marken så han 
en mærkelig maskine. Det var henad morgenstun¬ 
den og temmelig lyst. Han gned øjnene og stand¬ 
sede vognen. Han var ikke bange — blot nysger¬ 
rig. Han bevæbnede sig med en svær skruenøgle 
og steg ud af vognen. 

Få timer senere afgav han på foranledning af 
politiet følgende under ed bekræftede forklaring 
til en notar: 

»Jeg var med min lastvogn undervejs til Santa 
Fé. 1 nærheden af kilometerstenen 187 så jeg 
pludselig til venstre for vejen en genstand, der 
lignede to dybe tallerkener, som var lagt sammen 
med bunden udad. Denne tingest lå på marken 
ca. 60-70 m fra vejen. Jeg ville undersøge den 
nærmere og gik hen mod den. Da jeg var ca. 35 
m fra genstanden, kom et menneskeligt væsen ud 
af den »dobbelte tallerken«. Dette væsen var ca. 
2,20 — 2,50 m højt — i hvert fald forekom han mig 
kæmpestor. Han havde en tætsluttende dragt på 
og bar en hjelm med antenne. 

Jeg ved ikke, om han havde set mig, i hvert 
fald vendte han først ryggen til mig. Forsigtigt 
gik jeg et par skridt nærmere. Så vendte han sig 
pludselig om og rettede en slags stavlygte mod 
mig. Fra denne lygte strålede et rosafarvet lys, 
som senere blev blårødt. Da strålen traf mine øjne, 
følte jeg, at jeg blev lammet. Lammelsen begyndte 

først i øjeæblerne. Jeg kunne ikke røre mig og 
styrtede om på jorden. Da jeg vågnede , var såvel 
genstanden som kæmpen borte«. 

Myndighederne tog chaufførens udsagn alvor¬ 
ligty fordi der kort forinden var kommet besked 
fra Buenos Air es om> at alle tilfælde af »fl. tall.«- 
beretninger nøje skulle undersøges. Q. blev indlagt 
på hospitalet lidende af en svær depression og med 
en alvorlig synsforstyrrelse i synsnerven. 

Spørger man Q., hvad han mener om oplevelseny 


svarer han prompte: »Jeg tror , jeg har mødt en 
kæmpe fra en anden stjerne«. 

Selv om nævnte Q. ikke var bevidstløs i 24 
timer, efter hvad beretningen fortæller, er beska¬ 
digelsen af synet et lighedspunkt med Flynn-til- 
fældet. IOKJ 


Fortsættelsen af Daniel Fry's beretning har 
desværre måttet udskydes til næste nummer. 

Red. 


FILOSOFI 


i 


Profetierne 4 «o r I 

Man kan ikke beskæftige sig ret længe med de flyvende tallerkener, før man også stø¬ 
der på begrebet „Tavshedsgruppen". 

I augustnummeret af UFO-NYT skilte vi denne famøse side af ufologien ud som selv¬ 
stændigt kapitel, idet vi dog fandt det mere dækkende at tale om „Tavshedsmuren", idet 
der ikke kan være tvivl om, at det er et samspil af mange forskellige faktorer. 

En kendsgerning er det imidlertid, at kun to lande efter snart tyve års intens UFO- 
aktivitet officielt har anerkendt tallerkenernes eksistens — og ingen har forklaret deres 
oprindelse og hensigt. Men selvfølgelig, det tog jo også sin tid — og kostede både blod og 
latterliggørelse — dengang nogle „fantaster" pludselig påstod, at Jorden var rund! 

En ikke uvæsentlig del af „tavsheden" kan imidlertid føres direkte tilbage til visse frem¬ 
herskende tendenser i det menneskelige samfund. Om der så tillige findes en international 
„sammensværgelse" af en eller anden art, der eventuelt stimulerer — men i hvert fald 
udnytter disse tendenser, skal vi i denne forbindelse lade være usagt. Det er rigtigt, at 
tendenser kun kan eksistere, hvis der også findes mennesker, der står som eksponenter 
for dem, men det vil være urealistisk at forestille sig, at f.eks. hver eneste producent 
inden for „fordummelsesindustrien" eller hver eneste skeptiker, der tilfældigvis er stats¬ 
ansat i en nogenlunde akceptabel lønningsklasse, skulle være i besiddelse af et medlems¬ 
kort til „Tavshedsgruppen". Selvfølgelig er der af sidstnævnte slags en del, der i embeds- 
medfør „ved noget" — mere eller mindre — men som er nødt til at parere ordrer højere 
oppe fra — og tie. 

Spørgsmålet er bare, hvor disse ordrer i den sidste ende kommer fra. Er de „bare" af¬ 
født af frygt hos de fungerende ledere (frygt for panik, frygt for økonomiske konsekven¬ 
ser, o.s.v.), eller stammer de fra en eller anden „overstatslig" magtfaktor, der har et di¬ 
rekte formål med hemmeligholdelsen? Og af hvilken art er så dette formål? 

Det er ikke hensigten med denne lille indledning at gennemgå alle de tænkelige mulig¬ 
heder, der er, endsige udpege nogen „eneste sandhed", men blot at konstatere — som 
allerede ovenfor gjort — at der i virkeligheden er tale om et samspil mellem mange for¬ 
skellige faktorer og tendenser. 

I vort augustnummer bragte vi to artikler, der belyste vidt forskellige sider af „Tavs¬ 
hedsmuren". — Det følgende bidrag, der er af mere filosofisk art — og noget ud over 
det sædvanlige, anlægger helt andre synspunkter end de to foregående; men selv om det er 
skrevet af en amerikaner og specielt med henblik på amerikanske forhold, kan det nok 
være værd at overveje, om de samme tendenser kan spores herhjemme. Endnu. Tanke¬ 
vækkende er artiklen i hvert fald, — og den kan læses „med flere forskellige slags briller". 

B.J. 


Der er intet, der fremkalder mere vrede blandt 
UFO-forskere, end når der bliver blandet »politik« 
ind i deres yndlingsemne. Politik er — ligesom sex 
og religion — tabu i vort samfund, undtagen når 
det diskuteres mellem fortrolige venner, der er helt 
enige, eller når man beskæftiger sig med det i sit 
eget sinds løngange. Det argument, som UFO-for- 
skerne fremfører, er, at de flyvende tallerkener 
ikke har nogen politisk betydning overhovedet — 
lige bortset fra den kendsgerning, at visse rege¬ 
ringsinstitutioner står bag hemmeligholdelsespoli- 
tikken. Vi behøver imidlertid blot overveje, hvil¬ 
ken voldsom indvirkning besøg fra rummet ville 
have på det bestående magtsystem, for at indse, at 
dette i virkeligheden er en af de mest fejlagtige 
antagelser, UFO-loger gør sig skyldige i. 

En af grundene til folks almindelige reserverthed 
over for, hvad der har med politik at gøre, er, at 
gennemsnitsmennesket, når det hører ordet politik, 
straks tænker på parti-politik og opfatter enhver 
udtalelse som en udfordring, der bør imødegås med 
partipatriotiske modargumenter. »Politik« drejer sig 
i virkeligheden om hele regeringsmagtens natur, 
struktur og anvendelse, — og det er således noget, 
der i høj grad angår enhver borger, men samtidig 
er det en ting, som alt for mange mennesker alt 
for længe har forsømt, idet de har foretrukket at 
»lade andre rode med det«. 

De flyvende tallerkeners »indgriben« i de senere 
år har dybe historiske og kulturhistoriske rødder. 
Hvis tallerkenerne udelukkende var et moderne fæ¬ 
nomen, kunne man ved studiet af fænomenet se 
bort fra denne sammenhæng, men tallerkenernes 
periodevise opdukken opfordrer os til at være op¬ 
mærksomme på det specielle kapitel af menneske¬ 
hedens historie, som tallerkenerne denne gang er 
dukket op i. 

Det historiske billede af vor tid er præget af en 
politisk og social aktivitet uden sidestykke. Nye 
nationer opstår og prøver på at »skaffe albuerum« 
for deres egne værdisystemer, mens bestående lande 
søger at bevare deres. Denne konflikt — i forbin¬ 
delse med den næsten eksplosionsagtige vækst i Jor¬ 
dens befolkningsmængde — er blevet udnyttet til 


fremme for en filosofi, der går ud på, at en stadig 
mere centraliseret magt er nødvendig for at kunne 
klare de stadig mere indviklede problemer — en 
filosofi, der ser en Verdensregering som det uund¬ 
gåelige mål, vor civilisation bevæger sig henimod. 

Historiens gang, fortæller man os, er i færd med 
at gøre vore begreber om individuel frihed foræl¬ 
dede — som om historien overhovedet har nogen 
»gang« eller noget selvstændigt indhold udover, 
hvad menneskene selv giver den. Denne stiltiende 
filosofiske antagelse tilstræber at erstatte individu¬ 
elt initiativ og ansvar med kollektiv kontrol, og 
den behersker alle sider og grene af det amerikan¬ 
ske samfund. Den omfordeling af goderne, der al¬ 
tid følger med, når en regeringsmagt vokser ukon¬ 
trolleret, er allerede langt fremme, og de koordi¬ 
nerende organer for denne aktivitet bliver stadig 
mere centraliserede. 

Vore hurtigt og stadigt voksende øjeblikkeligt- 
virkende kommunikationsmidler går over på stadig 
færre hænder, som så kan kontrollere dem efter 
eget formål. Regeringens udnyttelse af dette enor¬ 
me propaganda-apparat med hensyn til at »tilrette¬ 
lægge nyhederne« og skabe »den offentlige me¬ 
ning« er forlængst dokumenteret, men omfanget af 
denne indflydelse strækker sig langt ud over, hvad 
folk i øjeblikket forestiller sig. 

Vore skoler lærer os i stadig højere grad HVAD, 
vi skal tænke, og mindre og mindre om, HVOR¬ 
DAN man tænker. Dette — i forbindelse med sta¬ 
dig større vægt lagt på specialiseret viden i mod¬ 
sætning til en bred forståelse af den almindelige, 
fælles baggrund for al viden — skaber en befolk¬ 
ning, der for det første er villig til at godtage alle 
de officielt anerkendte »kendsgerninger«, idet den 
er ivrig efter til enhver tid at være i overensstem¬ 
melse med den foreskrevne »offentlige mening« — 
og iøvrigt er afskåret fra at skaffe sig oplysninger 
på anden måde end gennem de populariserede mas¬ 
semedier. Som en østrigsk gæst udtrykte det efter 
at have tilbragt adskillige måneder i Amerika: 
»Amerikanerne tænker ikke; de gentager bare, hvad 
de har hørt eller læst!« Det var præcis denne situ¬ 
ation, Alexander Hamilton hentydede til, da han 

udtalte: »— et sådant folk er modent til en dikta¬ 
tor, og de fortjener det!« 

Aldrig før har betingelserne været så gunstige 
for et diktatorisk herredømme over de Forenede 
Stater — eller for politiske manipulationer med 
civilisationen som helhed. Begrebet den personlige 
frihed blev genfødt med Amerikas opkomst, og det 
burde være enhver amerikaner magtpåliggende at 
sørge for, at den ikke også dør igen dér. 

Frihed kan ikke købes, skænkes eller tinges om. 
Frihed skabes igennem personligt, inviduelt initia¬ 
tiv og ansvar. Men i dag er friheden i fare, nøj¬ 
agtigt som PROFETIERNE uophørligt igennem 
flere tusind år har advaret menneskene om, at det 
ville ske. PROFETIERNE har antaget mange for¬ 
skellige former og er blevet udtrykt gennem mange 
kultursprog op igennem tiderne, men deres bud¬ 
skab har altid været det samme: EN ADVARSEL 
om, at visse »kræfter« i verden til stadighed søger 
at få magt over menneskene for at kunne fuldføre 
deres Endelige Mål. 

I alverdens mythologier genfinder vi bag den 
dramatiske form det samme grundmotiv: Overna¬ 
turlige dæmoner, der prøver på at betvinge og un¬ 
dertrykke den »ædle helt«, der har »røvet gudernes 
hemmelighed«. Bibelen omtaler glimtvis den kom¬ 
mende verdenshersker som »antikrist« og beskriver 
de religiøse forfølgelser og politiske omvæltninger, 
der vil følge med hans magtovertagelse. Nostrada- 
mus varsler os om »store politiske omvæltninger« 
henimod årtusindets afslutning. 

Science Fiction forfatterne, der som helhed be¬ 
tragtet har været bedre profeter, end de fleste an¬ 
dre, har også udtrykt denne advarsel om og om 
igen, f.eks. når de tænker sig hele verden styret af 
en elite, der er udstyret med en elektronregnema¬ 
skine, og som er i stand til at dirigere menneskenes 
adfærd gennem fjernkontrol af deres hjerner. Or- 
well har beskrevet en sådan herskerklasses frem¬ 
vækst i sin »1984« og dvæler yderligere ved de 
metoder, der kunne tænkes anvendt, i »Animal 
Farm«. 

Men måske den mest komplette form, profetierne 
om en sådan verdensomfattende undertrykkelse til 
dato er fremkommet i, er »Shaver Mysteriet«. Alle 
vitale sider af den omsiggribende sammensværgelse 
er med, og advarslen er mere præcis og med mere 
eftertryk end nogensinde tidligere. »Dero’erne«, 
får vi at vide, håber og venter på at kunne komme 
frem fra deres »underjordiske huler« og igen be¬ 
herske »overfladeverdenen«, som de gjorde engang; 
og hvis ikke de altid årvågne »Tero’er« havde ført 


en stadig »modstandskamp«, så ville Jordens folk 
forlængst være blevet slaver. 

Men selv nu truer »Dero’ernes« fælde med at 
klappe i bag en intetanende befolkning. Sammen¬ 
sværgelsens netværk spindes ved hjælp af deres fan¬ 
tastiske »mek-tek«, der skaber illusioner hos folk, 
og narrer dem til underkastelse. Jo, - Shaver VED 
besked, men den pris, han må betale for sin viden, 
er sandelig høj. 

Det er ikke så vigtigt, om vi gennem spekula¬ 
tion eller tro får overbevist os selv om, at en eller 
flere af disse profetier var møntet netop på disse 
år, men det er vigtigt — ja, af afgørende betyd¬ 
ning — at vi erkender PROFETIERNE igennem , 
alle de forskellige, enkelte profetier og forstår, at 
verdenssituationen i dag er i færd med at blive om¬ 
skabt i deres truende billede. 

De Flyvende Tallerkener er dukket op på ver¬ 
densarenaen på et tidspunkt, hvor PROFETI¬ 
ERNE truer med at blive virkelighed. 

Mange tallerken-entusiaster henviser til, hvad de 
kalder »tydelige« beviser på, at en eller anden 
gruppe inden for regeringsmagten undertrykker 
sandheden om, at int er planetariske rumskibe fra 
andre verdener er kommet hertil. Men PROFETI¬ 
ERNE varskoer os om, at vi måske bør satte et 
stort spørgsmålstegn ved denne »tydelighed «. — 

Thi hvorfor skulle tavshedsgruppen — hvad det så 
ellers er — vare s å skødesløse med hensyn til sine 
hensigter? Man kunne stille det spørgsmål, om hem¬ 
meligholdelsen er et omhyggeligt planlagt påhit, 
der skal dakke over noget endnu mere djavelsk? 
Man kunne spørge, om ikke »en eller anden« 
med vilje har ladet det se ud, som om der foregår 
en undertrykkelse af det interplanetariske svar på 
tallerken-gåden — for at lede opmarksomheden 
hen på denne side af sagen — og dermed bort fra 
DEN EGENTLIGE BETYDNING af, at taller¬ 
kenerne overhovedet kommer? Og dermed kunne 
man også spørge, om ufologerne i virkeligheden 
bliver »udnyttet« til at ødelagge effektiviteten af 
selve det fanomen, de studerer med så stor inter¬ 
esse? 

Dette er vitale spørgsmål. De åbner døren til en 
side af tallerken-sagen, der for det meste bliver 
fuldkommen overset. Ufologerne befinder sig sta¬ 
dig i »overfladeverdenen« og er derfor ikke op¬ 
mærksomme på, hvad der foregår »under jorden« 
nede i »hulerne«. Men tiden er ved at være kort. 

— Meget kort. 

De midler, ved hjælp af hvilke PROFETIERNE 
kan blive virkelighed, eksisterer allerede og er ene¬ 
stående i menneskehedens historie, sådan som vi 

kender den. Vi lever i hjernens tidsalder. Vore 
mentale evner har frembragt mekanismer, der er i 
stand til at udrette ting, man ikke tidligere havde 
drømt om. Vi har opnået en form for forståelse af 
naturen, der har skaffet os en fantastisk viden og 
kunnen, der er ved at få selv den vildeste science 
fiction til at se ud som »barnemad«. Og hvad der 
er typisk: Denne hjernens tidsalder har ryddet 
»guderne« og »dæmonerne« ud af den overnatur¬ 
lige verden, de levede i, og reduceret dem til små, 
pæne »mentale komplekser« i vore egne hoveder. 
Psykologien er blevet det 20. århundredes nøgle til 
forståelse af verden, men samtidig et potentielt 
middel til at kontrollere den. 

Kun den, der systematisk har studeret de tek¬ 
niske detaljer i de moderne psykologiske teorier og 
eksperimenter, kan se det fulde omfang af den 
trussel, der i vore dage er rettet mod det frie men¬ 
neske. F.eks. vil den teknik at kunne skabe »kli¬ 
maer af bestemte meninger« — som vil hypnotisere 
folks sunde fornuft ind i de foreskrevne båse — 
være et af de kraftigste og sikreste våben i de 
fremtidige magthaveres arsenal. 

Vi får allerede nu en lille forsmag på denne me¬ 
tode i form af den »mentale ensartethed«, der ind¬ 
podes i den amerikanske psyke, forklædt som »lan¬ 
dets sammensmeltning til en enhed«. Og de, der 
ikke bider på og lader sig lokke ind under denne 
mentale tilpasning — de, der findes at være uden 
for »hovedstrømningerne« i den »offentlige me¬ 
ning« — fordømmes gennem indirekte hentydnin¬ 
ger som »ekstremister« og bliver derigennem fra¬ 
kendt almen tillid og nedsat i det almindelige om¬ 
dømme. Kunne man tænke sig nogen bedre metode 
til at eliminere dem, der ikke er blevet rene ro¬ 
botter under indvirkning af den stadige propa- 
ganda-»stråle«, der er rettet mod deres hjerner, — 


end at ødelægge dem gennem en psykiatrisk ærklæ- 
ring og skubbe dem ud, hvor de ikke kan virke 
forstyrrende? 

Fremtidens magthavere vil ikke erobre deres ri¬ 
ger ved hjælp af kanoner. De vil nå deres mål ved 
langsomt og listigt at forme den »rigtige« indstil¬ 
ling hos dem, de ønsker at regere. Disse sindenes 
beherskere vil holde deres undersåtters maver 
fyldte, men de vil nægte dem tankens føde. De vil 
ikke fratage folkene deres stemmeret, men de vil 
manipulere med resultaterne af afstemningerne. 

Allerede nu arbejder vore usete herskere på at 
udbygge deres onde komplot — inspireret af visio¬ 
ner om et kommende verdensherredømme. PRO¬ 
FETIERNE afslører disse bestræbelsers oprindelse 
og natur, og de flyvende tallerkener er den største 
og farligste trussel imod dem. Denne trussel er de¬ 
fineret ved fænomenets EGENTLIGE BETYD¬ 
NINGSFULDHED — en viden, som konspirato¬ 
rerne vil bevogte for enhver pris. Men de mangler 
den vigtigste brik til puslespillet: De kender ikke 
den hemmelighed, der er den »drivende kraft« bag 
de flyvende tallerkener. Denne hemmelighed for¬ 
tæller dem, der har »ører at høre med« og »øjne 
at se med«, — om den Traditionelle Sammensvær¬ 
gelse om at kontrollere hele verden. Denne uvur¬ 
derlige hemmelighed er det eneste håb for, at fri¬ 
heden kan overleve. Den er den vigtigste kilde til 
selvstændigt tænkende mennesker, og disse er igen 
— når alt kommer til alt — frihedens første og 
sidste tilflugtssted i denne verden! 

Kilde: »Flying Saucers«, apr. 65. / B ]. 


Ingen er mere håbløst slavebundne end dem , 
der tror , de er frie. — — Goetbe. 


Undervurderer vi vore besøgende ? 


af Brinsley Le Poer Trench. 

Et studium af det tilgængelige bevismateriale for 
eksistensen af de såkaldte »flyvende tallerkener« 
synes at vise, at disse undvigende Pimpernel’er fra 
andre sfærer har hjemsøgt vort himmelrum i hun¬ 
dreder, ja muligvis tusinder af år. 

Vor egen teknologi er udviklet bare indenfor de 
sidste to hundrede år. Før den tid var vi tilfredse 
med at traske afsted med hest og vogn. 

Hvis vi anerkender den mulighed, at vore besø¬ 


gende har overvåget os i så kolossal lang tid (og 
der er mange vidnesbyrd, der understøtter tanken), 
så er der noget, der straks tager vejret fra os. 
Deres teknologi må virkelig være af fantastisk art. 

Vi har hørt beretninger om moderskibe, adskil¬ 
lige kilometer lange, som har svævet mange kilo¬ 
meter over jordoverfladen. Måske har nogen af os 
smilet bare ved tanken og forkastet den som non¬ 
sens. Der er imidlertid, — selv om jeg ikke aner¬ 
kender alt, der er trykt eller bliver fortalt mig, — 

det forventes, at vi udviser et vist skøn, — — 
ingen grund til at tvivle på muligheden af, at rum¬ 
skibe af denne enorme størrelsesorden eksisterer. 

Da vi begyndte at bygge sejlskibe, var det be¬ 
skedne tingester, sammenlignet med vore dages 
oceangående skibe. For fire hundrede år siden ville 
vi måske have leet ved tanken om en oceandamper 
på Queen Elizabeth’s størrelse, men tiderne er æn¬ 
drede. 

Nu begynder vore flyvemaskiner at opnå en an¬ 
tagelig længde. Overlyds-passagermaskinen Con- 
cord vil blive ret gevaldig! Snart vil gigantiske 
passagermaskiner flyve i stor højde fra ét konti¬ 
nent til et andet med flere hundrede passagerer ad 
gangen. Det vil blive noget ganske almindeligt og 
hverdagsagtigt, som vil blive opfattet lige så na¬ 
turligt, som vi efterhånden tager det forhold, at 
mindre jet-maskiner hver dag over hele jorden 
transporterer et mindre antal passagerer og med 
lavere hastigheder end de, der forudses med frem¬ 
tidens maskiner, som Concord’en. 

De små, fjernstyrede rumskibe, vi nu sender i 
kredsløb om jorden eller ud for at undersøge Må¬ 
nen og Mars, vil inden så længe i en vis udstræk¬ 
ning blive afløst af bemandede rumskibe, selv om 
en del fortsat vil blive fjernstyrede. Endelig, når 
vi engang har løst visse tekniske problemer, vil vi 
også, om Gud tillader det, have rumskibe, som kan 
transportere flere hundrede passagerer. Med tiden 
bliver nogle af dem måske adskillige kilometer 
lange, uhyre svævende byer i Rummet, som fragter 
nogle få tusinde mennesker til Mars eller Venus. 

Når vi engang har overvundet tyngdekraft og 
inerti, vil der ikke være nogen grænser for størrel¬ 
sen af et rumskib. Intet er umuligt under Guds 
love. Disse love er af kosmisk natur. Der er stadig 
mange natur- og videnskabelige love, vi ikke ken¬ 
der, men efterhånden som vor forståelse og viden 
øges, vil vi blive i stand til at udføre meget, som 
på nuværende tidspunkt synes udenfor vor række¬ 
vidde. 

I løbet af de sidste to hundrede år har vi gjort 
enorme fremskridt, men ethvert skridt fremad gi¬ 
ver os udsigt til endnu mere fascinerende og spæn¬ 
dende u-udforsket land. Vi står på tærskelen til en 
ubegrænset opdagelsesrejse ind i det ukendte. Vi 
har en stor fremtid foran os, forudsat vi ikke øde¬ 
lægger os selv, som så mange andre — nu for 
længst glemte og udslukte — civilisationer har gjort 
det mange årtusinder før, vor egen blomstrede op. 

Hvis de ikke-jordiske folk i tusinder af år har 
været i stand til at foretage rumrejser, så er det 
temmelig indlysende, at de til overflod behersker 


en teknologi, der er hensides vor fatteevne på nu¬ 
værende tidspunkt. 

Dette synes at være een god grund til, at de har 
været så forsigtige med at kontakte os åbenlyst og 
i større udstrækning, ikke blot i fortiden, men 
også i vore dage. Det ser ud til, at de i meget lang 
tid har holdt øje med os uden at gribe ind unø¬ 
digt. Da vi imidlertid begyndte atomforskningen, 
som banede vej for vort rumforskningsprogram, in¬ 
tensiverede de deres observationer af vor planet. 
Det er betydningsfuldt, at iagttagelser af flyvende 
tallerkener i vor tid først rigtigt begyndte i mid¬ 
ten i fyrrerne, lige efter atomsprængningerne over 
Japan. Så vidste de, at vi var på vej. 

På hvilke områder kan vi forvente, at vore be¬ 
søgende i teknisk henseende er overlegne, når vi 
ser bort fra rumskibe af enorme dimensioner? 

De er formentlig i stand til at betragte enhver 
del af jordoverfladen til mindste detaille fra en 
højde af flere hundrede miles. De kan måske oven 
i købet set, hvad De eller jeg foretager os der¬ 
hjemme på et hvilketsomhelst tidspunkt. De har 
formentlig højtudviklet elektrisk, fotografisk ud¬ 
styr, som gør det muligt for dem at undersøge 
hjemmelivets intime detailler, forretningsfolk i ar¬ 
bejde på kontorerne og politikerne, som diskuterer 
storpolitik i Det hvide Hus, Downing Street og 
Kreml. Det er yderst sandsynligt at det er en dob¬ 
belt observation. De kan formentlig ikke bare se 
os, men også læse vore tanker. En ret foruroligende 
tanke for nogen af os! 

Nu er der nok nogle læsere, der vil mene, at jeg 
lader min fantasi løbe løbsk. Det skal de naturlig¬ 
vis have lov til. Jeg gentager, at det ser ud til, at 
disse besøgende har kendt til rumfart i evigheder. 
Det betyder, at de også må have haft kendskab til 
alt det andet, der følger med rumfart, og jeg kan 
forsikre Dem, at det bliver til en hel del, når man 
regner efter. 

Vor egen civilisation, som vi forståeligt nok er 
så stolte af (vi har faktisk udrettet undere de sid¬ 
ste to århundreder), er næppe begyndt at udvikle 
sig, sammenlignet med den, der repræsenteres af 
folk, som måske har haft vore nutidige kundskaber 
plus uendeligt meget mere i årtusinder. 

De husker sikkert de amerikanske U-2 flyvetog¬ 
ter ind over russisk territorium for få år siden, og 
hvorledes Gary Powers blev hentet ned under ret 
mærkelige omstændigheder. Disse U-2 flyvemaski¬ 
ner var udstyret med apparater, der kunne foto¬ 
grafere terrainet adskillige kilometer under dem 
med mange detailler. Senere har både Ranger 7 og 
Ranger 8 foretaget rejser til Månen og taget bille- 

der af Måneoverfladen fra en afstand af flere hun¬ 
drede miles. Resultatet var glimrende. 

Hvis man betænker de fremskridt, der er gjort 
indenfor luftfotografering og i retning af TV-ka- 
meraer anbragt på jordisk fremstillede fartøjer, så 
tænk bare på, hvad vi vil være i stand til om 10 
år. Og for yderligere at belyse mine argumenter, 
så prøv på at vurdere, hvad vi vil nå om hundrede 
og om tusind år fra dette nådens år, 1965. Og 
overvej så endelig, hvad de kunne opnå efter 
mange tusinde år. 

Vi har radio, TV og radar, men de må være 
nået langt videre indenfor kommunikationsområ¬ 
det. Hvis de ville, kunne de sikkert tale til os på 
enhver af vore radiobølger eller vise sig for os på 
en hvilkensomhelst TV-kanal. Måske vil de gøre 
det i den nærmeste fremtid. De har formentlig set 
»The Beatles«, Lyndon B. Johnson, Barry Goldwa- 
ter, De Gaulle og vores Mr. Wilson. I virkelighe¬ 
den kunne det se ud til, at de ved langt mere om 
os end vi selv. 

En anden idé, vi måske kunne overveje, er det 
forhold, at vore hjerner på en vis måde ligner ra¬ 
diomodtagere og -sendere. Vi er potentielt i stand 
til at modtage og afsende tanker. Det er det, vi 
kalder Telepati. 

Det er muligt, at folk andetsteds fra gennem et 
længere tidsrum har udviklet evnen til, fra et sted 
langt ude i rummet, at så tanker i vor bevidsthed. 
Telepati er uafhængig af afstand. (Visse forsøg ty¬ 
der oven i købet på, at afstanden mellem sender 
og modtager ikke må være for lille, o.a.) Måske 
skulle vi overveje den tanke, at disse folk andet¬ 
steds fra altid har været telepatiske, og at vi men¬ 
nesker også engang havde denne evne, men at den, 
som følge af forskellige omstændigheder, som f.eks. 
naturkatastrofer og andre omskiftelser på vor pla¬ 
net, sygnede hen eller blev midlertidigt latent. 
Nogle mennesker på landet (og også i byerne o.a.) 
er stadig i stand til, i en vis udstrækning, at udøve 
telepatiske kræfter. 

Jeg tror ikke, at folk på et højt civilisationstrin 
og med højt udviklet teknologi, nødvendigvis mi¬ 
ster deres telepatiske evner. Det afhænger af civi¬ 
lisationsformen og menneskenes levevis. Hvis de 
lever et fuldt, skabende liv, som samtidigt er af¬ 
klaret og harmonisk, er der ingen grund til, at de 
ikke skulle beholde deres telepatiske evner såvel 
som have teknologisk fremgang til gavn og glæde 
for dem. På den anden side synes de fleste menne¬ 
sker på denne planet at styrte fra den ene ting til 
den anden, ofte på en flygtig, frugtesløs måde. De 
synes altid at have travlt, skuffede og nagede af 


bekymringer — økonomiske, hjemlige og person¬ 
lige — foruden at de er besat af de materielle 
aspekter i tilværelsen. Under disse forhold kan te¬ 
lepati ikke trives. 

Jeg tror, det er overordentligt sandsynligt, at 
vore besøgende ikke blot er yderst overlegne — 
tusindvis af år foran os — i teknisk henseende, men 
at de også på andre områder er overordentligt vise, 
det vil sige, både åndeligt og intellektuelt. 

Det er interessant at bemærke, at Vatikanet gen¬ 
nem sin uofficielle avis, Observatore Romano, i 
februar 1963 udtalte, at den katolske tro må føres 
ud til de yderste verdener, og at sjælene på andre 
planeter må omvendes til Kristendommen, så at 
disse rumfolk bliver frelst fra synden. Selv om vi 
må lykønske Vatikanets autoriteter for deres til¬ 
syneladende anerkendelse af den kendsgerning, at 
der er andre i Universet end os, forekommer det 
mere sandsynligt, at det bliver de katolske missio¬ 
nærer, fra Planeten Jorden, der vil blive omvendt, 
ikke af ivrige rumfolk — men af den frygtelige 
erkendelse, at de DERUDE er i besiddelse af en 
åndelig visdom, en strålende filosofi og levevis, der 
langt overgår noget, de katolske missionærer har 
mulighed for at tilbyde. 

Hvordan kan det være, at menneskeheden altid 
ønsker, enten at erobre eller omvende andre til 
dens eget, temmelig tvivlsomme tankesæt? Det 
kunne være en idé, når vi rejser derud, at lytte til 
og lære en smule af dem, som lever i disse andre 
verdener, før vi begynder at indprente vore egne 
tanker. Det kunne tænkes at være os til stor gavn. 

Nogle af de mennesker, som studerer flyvende 
tallerkener, er stadig tilbøjelige til udelukkende at 
betragte dem udfra en menneskelig synsvinkel. 
Dette er selvfølgelig ret naturligt, og jeg nævner 
det ikke i nogen kritisk hensigt, men blot som en 
iagttagelse. Jeg vil foreslå, at vi skulle tænke over 
en lidt bredere front, idet vi husker på den sand¬ 
synligvis utroligt lange tid, disse bemærkelsesvær¬ 
dige fartøjer er blevet set i vort himmelrum. 

Her er en idé at tænke over. Det er muligt, at 
jeg er helt på vildspor, men jeg mener, det er en 
interessant gisning. Tænk, om vore besøgende egent¬ 
lig ikke behøver rumskibe for at komme hertil? 
Hvis de i årtusinder har haft teknisk mulighed for 
at krydse rummets oceaner, er deres åndelige og 
intellektuelle evner sikkert udviklet i forbløffende 
grad. De kunne være nået langt videre end den 
ypperste Yogi på vor planet. De ville overhovedet 
ikke behøve fartøjer til at transportere sig hertil, 
men kunne anvende tankens kraft. 

Det er imidlertid et faktum, at de har benyttet 

rumskibe. Men lad os sysle lidt med en anden 
tanke. Tænk, om de rumskibe, de anvender, er 
»museumsgenstande« for dem, tusinder af år for¬ 
ældede, men ikke desto mindre tilstrækkeligt forud 
for alt, hvad vi har her på jorden. Sæt de har an¬ 
vendt disse fartøjer i den hensigt at få os til at 
tænke og udvide vor horisont. Prøv at tænke ad 
de baner. Ved at benytte rumskibe, får rumfolkene 
et stort antal mennesker til at tænke og undre sig. 
Tror mig, om man både kan tænke og forundres, 
så lever man. De flyvende tallerkener har rystet 


mange mennesker ud af deres forstenede verdener 
og de forudfattede meninger, de så længe har næret. 

Der er tegn på, at rumfolkene i det skjulte har 
sået tanker i vor bevidsthed, men at vi selv må 
gå op til og tage vor eksamen. Når dette sker, vil 
vi have vundet vore rettigheder som borgere i 
Guds Univers og være i stand til at udfylde vore 
pladser i samtale og samkvem med Hans andre 
folkeslag. 

Kilde: »Flying Saucers«, juni 1965. / iokj. 


OBSERVATIONER 


Bare en flyvende tallerken... 

En mystisk flyvende genstand, der udsender lys 
og spøgelsesagtige lyde og som angriber med lam- 
mende lydbølger, har gennem den sidste tid spredt 
rædsel i byen Warminster i England. 

Rapporter fra området gør genstanden ansvarlig 
for »delvist at have lammet« en pige, dræbt kani¬ 
ner og endog for at have skabt en kæmpemæssig 
tidsel. 

Forslag fra egnens beboere om, at det skulle dreje 
sig om et hemmeligt militært våben, der var ved 
at blive udviklet, er på det kraftigste blevet afvist 
af myndighederne. 

Støj som tagsten , der faldt ned. 

De første rapporter om den mystiske genstand 
kom frem i december, da Mrs. Tan Bye blev kastet 
ind mod en mur af, hvad hun beskrev som »fryg¬ 
telige lydbølger«. Omkring samme tid oplyste over¬ 
postmester Roger Rump, at han var blevet vækket 
af støj, der lød som »tagsten, der faldt ned fra et 
hustag«. Han sagde, at selv hans næsten helt døve 
tante, der bor hos ham, hørte den frygtelige larm. 

En forhandler af lægeurter, David Holton, på¬ 
stod, at adskillige duer blev dræbt, da de fløj gen¬ 
nem lyden, som genstanden udsendte. En kvinde 
sagde, at hendes datter blev »delvis lammet« af de 
spøgelsesfulde lyde. 

I den nærliggende landsby Hetesbury, oplyste 


sognepræsten, pastor Graham Phillips, at han og 
hans familie havde observeret en mystisk flyvende 
genstand. Pastorinden beskrev genstanden som en 
lang cigar, det syntes at stå stille et stykke tid i 
luften, hvorefter den ligesom blev mindre og så 
forsvandt. Hun sagde endvidere, at en 4 m høj tid¬ 
sel voksede uden for hendes hus. Jeg tror, at et 
eller andet må være faldet ned fra himlen for at 
få den så stor, sagde hun. 

Militær hemmelighed . 

En reporter, Arthur Shuttlewood, der har fulgt 
hele sagens udvikling på nærmeste hold, foreslår, at 
den mystiske genstand muligvis er en hemmelig mi¬ 
litær opfindelse, som hæren eller luftvåbenet ikke 
må give oplysninger om. 

Kun én person er helt overbevist om, hvad gen¬ 
standen virkelig er for noget, og det er lægeurte¬ 
handler Holton. Det er ikke noget nyt, siger han, 
det er bare en flyvende tallerken. 

»Kolding Folkeblad, 3/9-65. 


Hvis fysikkens begyndere ville eksperimentere 
som litteraturens begyndere , ville menneske¬ 
heden forlængst være røget i luften. 

Giovanni Guareschi, italiensk forfatter. 


Gordon Faulkners billede af „Tingen". y. 
(Stærkt forstørret udsnit.) — Indsat: G. Faulkner. 

Flyvende tall- foto¬ 
graferet i England. 

DEN FLØJ HURTIGT OG LAVT 
UDEN STØJ 

LONDON, LØRDAG (AP) 

En britisk amatørfotografs billede af en flyvende 
tallerken fik i dag »Daily Mirror« til at rydde næ¬ 
sten to fulde sider, så der kunne blive plads til 
både billede og en livlig diskussion om det inter¬ 
essante fænomen. 

Billedet af den flyvende tallerken, eller »tinge¬ 
sten«, som den også kaldes, er taget af den 23- 
årige Gordon Faulkner i Warminster. Beboerne i 
Warminster har i næsten otte måneder været opta¬ 
get af en række mærkelige genstande, som de om¬ 
taler som »tingester«. 

»Da den fløj hurtigt og lav hen over den sydlige 
del af byen kunne jeg blot se den, ikke høre den. 
Den lavede ingen støj«, fortæller Faulkner om den 
flyvende tingest, han indfangede med sit kamera. 

Bladets videnskabelige medarbejder og luftfarts¬ 
medarbejder har begge kommenteret billedet og be¬ 
grebet flyvende tallerken. Den videnskabelige med¬ 


arbejder betegner billedet som et af de bedste, der 
nogensinde er taget af en flyvende tallerken, men 
tilføjer, at dets videnskabelige værdi er lig nul. 

Luftfartsmedarbejderen er skeptisk og mener, at 
billedet er for godt til at være sandt. 

»Randers Amtsavis«, 11/9-65. 

Nåsbor såg såreget 
fenomen på himlen. 

NAS (DD) 

Ett egendomligt fenomen iakttogs tidigt på ons- 
dagsmorgonen av Tommy Biet i Nås, som med sin 
fastmo var på resa med bil från Norge och just 
befann sig på skogarna mellan Sunne och Munk¬ 
fors i Vårmland. Det var vid fyratiden på morgo- 
nen och alltjåmt ganska morkt då de plotsligt snett 
framfor sig och, som det tycktes, ganska lågt fick 
se ett stort skovelhjulsformat foremål, som rote- 
rade. Foremålet var måssingsfårgat och gav ifrån 
sig ett kraftigt ljussken. Storleken var impone- 
rande, och som de uppfattade det hade det en dia¬ 
meter på 10-15 meter. Foremålet var synligt under 
ett par minuter. 

»Dala-Demokraten«, 26/8-65. 

Stadig flere i syd-Engiand ser »tingen«. 


OG NA ER DEN FLYTTET TIL 
ATOMSENTER 

Fra Aftenpostens 
London-kontor 

London, 10. september. 

(John Crowo) »Tingen« som har gjort den lille 
syd-engelske byen Warminster berømt, men som 
også har spredt skrekk blant de 10.000 innbyg- 
gerne, er i den siste tiden sett av flere personer i 
atombyen Harwell som ligger åtte mil fra det om¬ 
råde hvor det har inntruffet en rekke uforklarlige 
hendelser i det siste halvåret. 

Hver eneste natt i de siste par ukene har folk i 
distrikter rundt atomforskningsinstituttet våket ved 
sine soveværelsesvinduer og stirret opp mot natt- 


himmelen efter gjester fra det ytre verdensrom. Og 
»tingen« er sett fem ganger av forskjellige perso¬ 
ner, som alle beskriver den som en »orangefarvet 
roterende gjenstand«. Alle sier at den svevet i få 
minutter over bygningene nær atomanlegget. Atom¬ 
forskerne for sin del har kategorisk erklært at »tin¬ 
gen« ikke har noe med dem eller deres virksomhet 
å gjøre. Men en talsmann sa i dag at han har lagt 
merke til at månen har vært merkelig orangefarvet 
i de siste nettene . . . 

Den menige mann nekter å tro at »tingen« bare 
er måneskinn, og eftersom dagene går og stadig 
flere mennesker selv biir vidne til fenomenet, vok¬ 
ser skaren av dem som fullt og fast tror det er 
besøkende fra det ytre verdensrom. 

»Aftenposten«, 11/9-65. 


BREVKASSEN 


Løst og fast om UFO-sagen 


Vore læsere er velkomne til at skrive til os, hvadenten de har synspunkter at fremføre — 
eller ønsker at stille spørgsmål i forbindelse med UFO-sagen. Skønner vi, at det forelagte 
kan have interesse for en videre kreds, bringer vi det her i BREVKASSEN. Ellers svarer 
vi direkte pr. brev. Hvis en indsender ønsker sit navn tilbageholdt, skal det blot meddeles 
os; — et pseudonym kan eventuelt foreslås. Anonyme breve besvares ikke. — Da redaktionen 
af UFO-nyt slutter ca. 30 dage, før bladet udkommer, bedes man ikke være utålmodig, hvis 
fremsendte indlæg eller spørgsmål ikke er med i førstkommende nummer. Hvis et spørgsmål 
bliver besvaret af et andet medlem af redaktionen, end det oprindelig er sendt til, er det et 
udtryk for vort ønske om at fremskaffe de bedst mulige svar til læserne. — UFO-sagen har 
mange sider, og vi kan jo ikke alle være lige godt inde i al ting. 

REDAKTIONEN. 


Hr. redaktor. 

I Deres blad nr. 5 for 1965 står en notits om 
asteroiden Icarus som er egnet til å skape unodig 
engstelse. 

Det biir der hevdet at asteroiden vil kollidere 
med jorden i 1968, men at det skulle være mulig å 
beregne dens kurs slik at det truede område kunne 
evakueres i tide. Da måtte en forutsette at aste¬ 
roiden styrtet ned over land, men sannsynligheten 
for at den skulle falle i havet er jo langt storre. 
Skulle dette inntreffe ville en få en flodbolge av 


enorme dimensjoner som ville velte over hele kon¬ 
tinenter. Full evakuering av de områder som da 
kom i faresonen ville neppe være mulig. 

Nå viser beregninger over asteroidens bane (ut- 
fort ved University of California) at den i 1968 
vil passere jorden i en avstand av ca. 6,4 miil. km 
eller ca. 17 ganger avstanden til månen. Asteroi¬ 
dens omlopstid er slik at den vil passere jorden 
nokså nær hvert 19 år. Den minste passeringsav- 
stand er ca. 5,6 miil. km. 

Ved beregning av banen er det tatt hensyn til 

innflytelsen fra samtlige planeter unnttat Pluto. 

Sannsynligheten for kollisjon skulle således være 
meget liten, selv om vi ikke helt kan se bort fra 
denne mulighet. 

Interesserte henvises forovrig til Scientific Ame¬ 
rican for april d.å. hvor denne asteroide biir me¬ 
get grundig behandlet. 

Med venlig hilsen 
Per Oseland, siv.ing. 

Tusind tak for Deres brev. — Vi er fuldt ud 
enige med Dem i, at man ikke bør skabe unødig 
ængstelse, og det er muligt, at den omtalte artikel 
burde have været formuleret anderledes. 

Vi er ikke klar over, hvor dens forfatter har 
hentet sine oplysninger, men vi kan nævne, at ad¬ 
skillige danske dagblade på et vist tidspunkt i dette 
efterår har behandlet emnet — i flere tilfælde i ret 
store artikler — hvoraf man fik det indtryk, at 
Icarus »efter de seneste beregninger« ville komme 
så nær, at Jorden muligvis ville trække den til sig. 
Hvilke beregninger, der er mest pålidelige, ved vi 
ikke, men vi vil tro, at usikkerheden under alle 
omstændigheder stadig er så stor, at der ikke er 
grund til at gøre sig bekymringer på forskud. 

B.J. 

Fra hr. P. Dalgård Christiansen, Viby J, har 
vi modtaget et brev, der bl. a. indeholdt følgende 
spørgsmål: 

Hvornår kommer »The UFO Evidence« på 
dansk? — Og den omtrentlige pris? 

Det eneste forlag, der hidtil — os bekendt — 
har overvejet og undersøgt mulighederne for en 
sådan udgivelse, har skrinlagt sagen indtil videre, 
idet man fra NICAP’s side stillede som betingelse 
for udgivelsesretten, at der skulle leveres frieksem- 
plarer til samtlige regerings- og rigsdagsmedlemmer 
foruden nyhedsbureauer o.s.v. i hele Skandinavien. 
Dette ville bringe det i sig selv omfangsrige værk 
op på en helt uakceptabel pris. 

B.J. 

Vi har tilladt os at dykke ned i en anden mands 
brevkasse og gengiver her et interessant læser¬ 
brev, der er sendt til — og offentliggjort i »Flying 
Saucer Review«, hvor artiklen om FATIMA først 
fremkom. De fremførte synspunkter taler for sig 
selv og er vel værd at overveje. Fremhævninger 
foretaget af red. 

Herr redaktør: 

Hvis en flyvende tallerken er forklaringen på 


fænomenet i Fatima, kunne jeg tænke mig at frem¬ 
føre det synspunkt, at det er en højst usand¬ 
synlig teori, at de tre børn skulle have prøvet 
på at indpasse oplevelsen i deres religiøse tro som 
et mirakel. — ER DET IKKE MERE SAND¬ 
SYNLIGT, AT DE I NT ELLIGENSVÆSENER, 
DER STÅR BAG UFO’ERNE, ALTID UDTRYK¬ 
KER SIG I VENDINGER, DER ER ANTAGE¬ 
LIGE OG FORSTÅELIGE FOR DE PÅGÆL¬ 
DENDE KONTAKTPERSONER, — som i mod¬ 
sat fald blot ville være yderst skeptiske og mis¬ 
tænksomme. Med andre ord: De tilpasser deres 
budskab efter tilhørerne, fordi de i modsat fald 
enten ikke ville blive troet, eller de pågældende 
mennesker ville være for skræmte til at turde 
viderebringe budskabet. 

Mange mennesker har ikke villet tro på Adamski 
på grund af den kosmiske filosofi, han igennem 
mange år forud for sin påståede første kontakt 
havde bragt til torvs. Men dette behøver slet ikke 
være grund til mistænksomhed. DERIMOD KUN¬ 
NE DET FORKLARE, HVORFOR ADAMSKI 
HAR VÆRET SÅ IVRIG EFTER AT FOR¬ 
TÆLLE OM SIN OPLEVELSE, idet han i den 
ser en bekræftelse af den opfattelse, han i for¬ 
vejen havde. 

En del af kunsten ved al propaganda er netop 
at liste en ny tro ind i en gammel. Jeg kunne 
tænke mig, at sandheden er kendt i Vatikanet, og 
at det er grunden til, at »Fatima« ikke synes at 
være blevet rigtigt akcepteret som mirakel. Hvis 
det tredje budskab, der stadig ikke er offentlig¬ 
gjort, går ud på, at der findes intelligensvæsener 
på andre planeter, kan paven udmærket godt 
kende forklaringen på Fatima-fænomenet, men han 
eller hans forgængere kan have skønnet, AT VER¬ 
DEN ENDNU IKKE ER BEREDT TIL DENNE 
NYHED. 

Arthur Lidstone, London. 


Endelig har vi modtaget følgende lange og inter¬ 
essante indlæg, der også har en vis status-stemning 
over sig. Vi takker indsenderen, både for selve 
indlægget og for den aktive og moralske støtte, 
som kommer til udtryk deri. — Og hermed det 
sidste indlæg i Brevkassen 1965: B.J. 

Jo, det kan nyttet 

Mon ikke De kender ham; manden, der ser 
mod himlen, viser sine håndflader, opgivende 
trækker på skuldrene og siger: »Hva* ka’ det 

nytte?« Ja, vi kender ham også fra UFO-sagen. 
Han siger, at vi ikke kan forcere noget, at det 
ikke nytter at kæmpe mod tavshedsmuren, at vi, 
hvis vi plager med henvendelser, bare irriterer 
aviser og andre kommunikationsmidler, så de luk¬ 
ker helt af for emnet. 

Jamen, hvad skal vi da? Mange sidder og venter 
utålmodigt på næste nummer af UFO-NYT, ser 
måske op på himlen ved nattetide med ønsket om, 
at den lykke (igen?) skulle overgå dem at se et 
UFO. (Al respekt for dette sidste — det ønsker 
vi vel alle). Og sidder iøvrigt med hænderne i 
skødet. Skal vi bare vente på, at situationen (må¬ 
ske) bedres lidt efter lidt? Nej, bestemt nej! For 
det kan nytte. Det er sikkert helt rigtigty at vi 
ikke kan forcere tingene frem, men vi kan »hjxlpc 
dem på vej« — mindske modstanden , så den efter¬ 
hånden sygner hen. Det kræver blot, at vi holder 
hovedet klart, og at vi er aktive på den rigtige 
måde. Al for megen opbrusende fanatisme/sekteris¬ 
me giver ingen offentlighed om en sag. Man bør 
snarere anvende en naivt-uskyldig spørgemåde. 

Må jeg give Dem et eksempel? I musikradioen 
kommer hver dag fra mandag til fredag en ud¬ 
sendelse, der hedder: Dagens spørgsmål og svar, 
hvortil lyttere kan sende spørgsmål, som speakeren 
da forsøger at besvare. Hertil sendte jeg 14. sep¬ 
tember følgende: 

I begyndelsen af 1950’erne hørte og så man 
meget om »flyvende tallerkener«. Blandt andet 
udkom en bog: Donald Keyhoe: Flyvende 
tallerkener fra verdensrummet«, der behand¬ 
lede emnet meget alvorligt. Hvorfor dukker 
der ikke længere noget nævneværdigt op om 
dette? Har man i løbet af de mellemliggende 
år fundet en tilfredsstillende løsning? I givet 
fald hvilken? Ses »flyvende tallerkener« ikke 
mere, (af hvilken art de så end måtte være)? 

Med venlig hilsen 

Dagen efter var speakeren ved mikrofonen og 
læste mit spørgsmål op. (Desværre hørte jeg, grun¬ 
det uro i mit hjem, ikke, om Donald Keyhoe’s bog 
blev nævnt). Svaret var noget i retning af, at 
man jo stadig så flyvende tallerkener og iøvrigt 
havde set dem i mange hundrede år, så det var 
ikke noget nyt fænomen. Man havde dog fundet 
løsningen på problemet. Det drejer sig om sol¬ 
pletter og lignende fænomener! 

Svaret var naturligvis, som man havde kunnet 
vente. Men meget er allerede opnået ved, at spørgs¬ 
målene overhovedet er blevet læst op, og at emnet 
er blevet »blæst« ud gennem højttaleren i hovedet 
på mennesker i tusinder af hjem. Hvem ved, må¬ 


ske er mange nu kommet i tanker om de »flyvende 
tallerkener« og har fået lyst til at undersøge tin¬ 
gene lidt nærmere. 

Alligevel; var det ikke værd at prøve, om suc¬ 
ces’en kunne forfølges yderligere? Jeg ventede dog 
med at afsende noget brev til efter udsendelsen 
torsdag d. 16., idet jeg først måtte høre, om andre 
havde taget tråden op og således ville overflødig¬ 
gøre, eller i hvert fald kræve en omformulering af, 
mit næste brev. Men der var ikke noget, så jeg 
afsendte, dog uden meget håb om offentliggørelse, 
følgende brev: 

Idet jeg henviser til mit brev af 14. ds. ang. 
»flyvende tallerkener« og takker Dem for De¬ 
res besvarelse af 15. ds., tillader jeg mig at 
skrive igen, da jeg tror, at jeg enten ikke 
har udtrykt mig klart nok, eller De har mis¬ 
forstået et af mine spørgsmål. 

Jeg spurgte ikke, om man var fremkommet 
med (mere eller mindre latterlige) forklarings¬ 
forsøg; jeg kan selv nævne mange flere: »Pla¬ 
neten Venus« (selv om denne på observations¬ 
tidspunktet har befundet sig under horison¬ 
ten). »Luftspejlinger af billygter p.g.a. tempe¬ 
raturinversion« (selv om »genstandene« ændrer 
retning 90° og bevæger sig med hastigheder 
mellem 10- og 20.000 km/t.) »Massehallucina¬ 
tioner« (selv når hele karavaner af biler får 
tændingsvanskeligheder og går i stå). »Meteo¬ 
rer« (også når »genstandene« ses i retning 
bort fra Jordens overflade). »Solpletter« er 
iøvrigt heller ikke nogen heldig forklaring, da 
majoriteten af iagttagelser er gjort om natten. 

Jeg spurgte bare, om man havde fundet en 
tilfredsstillende løsning ? 

Dette afføder et nyt spørgsmål: Hvorfor 
nævner USA’s informationstjeneste, at de 
»flyvende tallerkener« må være interplaneta- 
riske »fartøjer«, når der dog er et par eksper¬ 
ter i USA, som må antages at have været 
luftvåbnet behjælpelig? (Se Donald Keyhoe: 
Flyvende tallerkener fra verdensrummet, med 
aftryk, oven i købet på officielt brevpapir). 

Med ukueligt venlig hilsen 

Om fredagen åbnede jeg, fuld af forventning, 
iblandet nogen skepsis, for radioen. En tydeligt 
nervøs speaker læste op — men mit brev kom 
ikke. Hvorfor var speakeren nervøs? Var tavsheds¬ 
muren blevet bygget op i Radiohuset? 

Næste gang, udsendelses»rubrikken« var på pro¬ 
grammet, var mandag d. 20. septb. Jeg åbnede 
for radioen uden meget håb. Men hør blot. Det 
var virkelig en glædens dag! Denne gang sad An- 

ders Dahlerup ved »roret« og læste stille og roligt 
hele mit brev op, også afsnittet om Keyhoes bog! 
Jeg har forsøgt at få opgivet den nøjagtige ordlyd 
af svaret, men det var desværre ikke muligt, for 
udsendelsen var direkte, og der blev ikke benyttet 
manuskript ved besvarelsen. Men her er en fri 
gengivelse: 

Da jeg ikke ved, hvad min kollega har 
sagt, er det naturligvis vanskeligt for mig at 
besvare dette, men jeg kan nævne, at man 
allerede fra omkring år 400 har haft obser¬ 
vationer, hvor nogle munke ved et irsk kloster 
iagttog »glødende hjul« på himlen. Hele pro¬ 
blemet er vel nærmest blevet et spørgsmål 
om tro. En del videnskabsmænd, herunder 
astronauter, afviser muligheden for interplane- 
tarisk trafik og forklarer fænomenerne som 
naturlige, medens andre, også videnskabsmænd 
og astronauter, går ind for tanken om rum¬ 
skibe fra andre planeter og forklarer iagtta¬ 
gelserne i overensstemmelse hermed. Dette er 
vist det nærmeste, man kan komme det i øje¬ 
blikket, men nogen tilfredsstillende forklaring, 
som Iver O. Kjems søger, er altså ikke givet. 

Som sagt, for den nøjagtige ordlyd garanteres 
ikke. (Dersom der er nogen læser, der tilfældigvis 
har optaget udsendelsen på bånd, vil jeg meget 
gerne i forbindelse med vedkommende). Jeg må 
tilstå, at jeg var voldsomt ophidset og taknemmelig, 
for var dette ikke den mest fortræffeligt fordoms¬ 
fri offentliggørelse, man har været præsenteret for 
(måske bortset fra en børneudsendelse: »Frikvar¬ 
ter«, i TV?). 

Hele denne beretning viser tydeligt, at DET 
KAN NYTTE! Man må dog nok fraråde yder¬ 
ligere henvendelser til radioen. Hvad kan man 
vel også opnå efter dette? Desuden risikerer man 
bare, at vågne, fordomsfri og modige speakere som 
Anders Dahlerup opnår ubehageligheder, som det 
er sket for mange af hans kolleger i USA, hvor 
der er totalt tabu om emnet, skønt reportere dér 
ligger inde med mange »fortrolige« oplysninger 
om det. 

Men der er andre muligheder: Mange dagblade 
har læserspalter, som kaldes »ordet frit« o. 1. Selv 
om ordet ikke er så frit, kan man alligevel nok 
gøre noget, også her. Der kan stilles enkle, »ube¬ 
lastede« spørgsmål som f. eks.: »Kan nogen blandt 
X-bladets læsere oplyse mig, hvad dette mærke 
betyder?«. Uden kommentarer, blot 
med navn og adresse. Man kan også spørge, om 
matematikere, fysikere, kemikere, elektroingeniører, 
astronomer, arkæologer eller andre kender dette 


symbol. Det kunne måske give overraskende resul¬ 
tat, der fortjente offentliggørelse, blandt andet 
i UFO-NYT. 

Vi må allesammen gøre noget. Hvis man vil 
have offentlighed om UFO-sagen, må vi selv skabe 
den pression, der er nødvendig. UFO-NYT er 
udkommet i 7 år, hvert år med håbet om og troen 
på, at nu, i år, ville der komme rigtig »storm 
i sejlene«. Hvorfor har vi ikke fået bare en frisk 
brise? Det er i hvert fald ikke UFO-NYT-redak- 
tionens skyld. Skal der skabes offentlighed om et 
»farligt« emne, sker det ikke ved hjælp af de få. 
Det kræver dynamisk indsats fra de mange. Vi 
læsere bør følge redaktionens arbejde op med selv¬ 
stændigt arbejde. Har vi læsere svigtet for længef 

Iver O. Kjems, 

Sverrigsgade 45, 

København S. 

(Telf. SU 5461). 


Hvem er jeg? 

Jeg er stærkere end alle verdens 
forenede arméer! 

Jeg har fordærvet flere sjæle end samt¬ 
lige nationers krige tilsammen! 

Jeg er mere dræbende end kuglen og 
har ødelagt flere hjem end alle verdens 
kanoner! 

Jeg fanger mine ofre overalt og til 
enhver tid og i alle aldre! 

Jeg alene kan hindre fremgangen af 
enhver plan og ethvert fremskridt! 

Jeg brigger åndelig ruin, fornedrelse 
og død! 

Jeg lurer overalt og altid på mit offer! 
Jeg arbejder skjult i det stille! 

Jeg dræber kærligheden! 

Jeg har været hos dig, men jeg kommer 
igen! 

Jeg er din værste, din ubarmhjertigste 
og din farligste fjende! 

Jeg er ligegyldigheden! 

UFO’er I FORTIDEN 


Så til søs! 


Af Børge Jensen. 

For ikke så længe siden faldt jeg over en artikel 
om havenes skræk, »Den flyvende Hollænder«. — 
Naturligvis er det kun en myte — men på den 
anden side: noget må de pågældende søfolk have 
set, når der helt op til vor tid nu og da kan frem¬ 
komme beretninger om, at spøgelsesskibet har været 
på færde igen. Artiklens forfatter gav da også flere 
fornuftige og ovenud sandsynlige forslag til forkla¬ 
ring på fænomenet. Et af dem var møde med så¬ 
kaldte »døde skibe«, vrag, der var kommet i drift. 
Et sådant møde i oprørt hav kan godt være både 
uhyggeligt og ikke helt ufarligt. Det er derfor ikke 
alle kaptajner, der standser op og sender »Hollæn¬ 
deren« til bunds med en sprængladning, og man har 
eksempler på, at sådanne vrag har drevet rundt i 
årevis til fare for skibsfarten. 

Da jeg stadig ikke er kommet med den forven¬ 
tede påstand (!) — er læserne sikkert forlængst be¬ 
gyndt at undre sig over, hvad alt dette egentlig 
har med tallerkener at gøre. Sandt at sige, så ved 
jeg det heller ikke selv, men sagen er den, at artik¬ 
len fortsatte med at nævne en række tilfælde — 
og i flere af disse autentiske beretninger var der 
visse detaljer, der var ret påfaldende, og som min¬ 
dede om visse andre ting, vi har hørt — i forbin¬ 
delse med flyvemaskiner. Men døm selv. 

I januar 1890 sejlede tremasteren »Marlborough« 
fra New Zealand med en dygtig kaptajn og erfaren 
besætning. Skibet blev sidst set ud for Kap Horn, 
men nåede aldrig hjem til Skotland. Man regnede 
naturligvis med, at det var sunket. 

Godt 23 år senere, i oktober 1913, blev det imid¬ 
lertid set drivende, tilsyneladende i havsnød, ud 
for Ildlandets kyst. Da det ikke svarede på signaler, 
sendte man en båd derover. Vraget flød opret på 


vandet, men alt var grønt af skimmel og så pilråd¬ 
dent, at det var livsfarligt at bevæge sig omkring, 
og alting smuldrede ved berøring. Kun navneskiltet 
var endnu læseligt. Overalt — i lukafer, i officers¬ 
messen, i lasten og oppe på dækket fandt man ske¬ 
letter i skimlede pjalter. Selv rorgængeren lå på sin 
post — ved det hensmuldrende rat. En pludselig og 
uventet katastrofe måtte have ramt alle ombord — 
men hvilken? Man fandt aldrig løsningen, fordi log¬ 
bogen også var rådnet op, og hvem siger også, man 
havde fået skrevet noget i den. Alle skibspapirerne 
manglede — måske blæst væk af storme. 

I foråret 1908 mødte firmasteren »Quevilly« et 
vrag ud for Amerikas østkyst, og kaptajnen beslut¬ 
tede at undersøge det. Det viste sig at være skon¬ 
nerten »Everest Webster«, der tilsyneladende var 
blevet forladt i rum sø — dog uden brug af red¬ 
ningsbådene! For eventuelt at opklare gåden ved 
hjælp af logbogen trængte man ind i kahytten. De 
ellers så barske søfolk udstødte skrig af forfærdelse 
over det syn, der mødte dem dér: En bunke levende 
lig — udmagrede, skæggede mænd, stive og med 
tomme øjne. De prøvede forgæves at rejse sig og 
tale. På grund af sult og kulde var de mere døde 
end levende — og havde alle mistet forstanden. 
Derfor blev det heller adrig opklaret, hvorfor hele 
besætningen var blevet liggende i køjerne i omtrent 
en måned — uden at prøve på at sinalere eller for¬ 
lade skibet i redningsbådene, der intet fejlede! 

En lille damper, »Eltham«, sejlede i 1929 fra en 
havn i Wales med en last kul. Besætningen var er¬ 
farne søfolk, og kaptajnen kendte de pågældende 
farvande som sin egen lomme. En uge senere fandt 
man en morgen skibet på Cornwalls sydkyst. Det 
stod på et rev, men var næsten ikke beskadiget. 
Rat, ror, redningsbåde , luger m.m. var alt sammen 

i orden, men kaptajnen og hele besætningen var for¬ 
svundety og det samme gjaldt skibspapirerne. Det 
havde den pågældende nat været roligt vejr, og på 
den nærliggende kystvagtstation havde man hverken 
hørt eller set nødsignaler. Ingen lig drev i land, og 
ingen overlevende meldte sig nogensinde. 

For mange år siden, en aften i november, duk¬ 
kede et skib frem af tågen og styrede direkte ind 
mod havnebyen Queenstown i Irland. Lodsen, der 
sejlede det i møde og gik ombord, fandt en kostbar 
mahognilast urørt og alt andet ligeledes på plads 
og i orden. — Kun tre tng manglede: Skibets navn , 
skibspapirerne — og besætningen! Efter et par års 
undersøgelser blev skibet og lasten solgt på auktion. 
— Ingen skibsreder eller mægler har nogensinde 
meldt sig og gjort krav på det. 

I nærheden af Cherbourg fandt man i 1917 den 
franske fragtbåd »Zébrine« drivende. Bordet stod 
dækket, vasketøj flagrede fra en tørresnor, logbogen 
var ført til og med den foregående dag — men 
besætningen var forsvundet. Nu var det jo i krigs¬ 
tid, og man troede derfor i første omgang, at hele 
mandskabet var blevet taget til fange af en u-båd, 
som af en eller ånde grund bare ikke havde fået 
sænket skibet. Mysteriet opstod derfor først, da man 
efter krigens afslutning gennemgik fjendens rappor¬ 
ter og fangelejre — uden at finde det ringeste, der 
tydede på en sådan begivenhed. 

Den 22. februar 1939 opfangede man nødsignaler 
fra et skib ved navn P.E.C.C., som meldte, at det 
var blevet torpederet i Atlanten syd for Azorerne. 
(Det var et halvt år, før krigen brød ud!) Flere 
skibe ændrede kurs og gik til undsætning, men på 
den opgivne position fandt man hverken skib, olie¬ 
pletter, drivgods eller andre tegn på forlis. Alle 
stormagterne benægtede på det kraftigste at have 
haft u-både i det pågældende farvand. Mysteriet 
blev ikke mindre, da Lloyds i London meddelte, at 
et hollandsk skib ved navn PECC nogle år for¬ 
inden var meldt savnet. — På mindst 10 forskellige 
skibe havde man hørt SOS-signalerne, og pejlinger 
bekræftede den opgivne position. 

Dette minder på mange måder om omstændighe¬ 
derne ved »Hans Hedtofts« forlis ved Grønland for 
ikke så mange år siden. Uden at vi dog skal komme 
nærmere ind herpå, kan det lige nævnes, at tililende 
skibe ved den lejlighed skal have rapporteret, at de 


kom lige tids nok til at se visse mystiske lys over 
det formodede ulykkessted-. 

Endelig skal vi gengive et udrag af bogen »Bac- 
chantens Færd«, hvor de tre engelske prinser, Al¬ 
bert, Victor og George — den senere kong George 
den 5. — beretter om en oplevelse, de som unge 
havde i farvandet ved Australien: 

»— Ved firetiden om morgenen blev vi passeret 
af »Den Flyvende Hollænder«. Vi fik øje på et 
mærkeligt rødt lysskær , der spøgelsesagtigt oplyste 
hele skibet. På ca. to hundrede meters afstand så 
vi master, ræer og sejl på en ukendt brig. Da skibet 
kom nærmere, råbte udkigsmanden forude: »Ship 
ohoy!« Skibet blev også set af den vagthavende 
officer på broen og af kadetten på agterdæksvagten. 
Men da han nåede frem til forskibet, kunne han 
ingenting se. Natten var klar, sigtbarheden god, 
havet roligt. Ialt tretten personer iagttog skibet. De 
to fartøjer, »Tour Maline« og Cleopatra«, som sej¬ 
lede bag os, signalerede om morgenen for at spørge, 
om vi også havde bemærket den gådefulde sejler. 
Manden y der først så og meldte »hollænderen« y styr¬ 
tede få timer senere fra forreste bramstang og knu¬ 
stes mod dækket - 

I denne sidste beretning kunne det tænkes, at 
»hollænderen« var en tallerken — bl. a. på grund 
af det røde lysskær. Når man observerede »master« 
og »sejl« på det mystiske fartøj, så k a n det være 
et eksempel på det psykologiske fænomen, at man 
ser det, man venter at se: Når noget passerer én 
ude på havet — så m å det altså være et skib, og 
hvis man vitterligt skimter noget på det sted, 
hvor masten i så fald må befinde sig — så var 
det altså masten —! 

Det kunne her indskydes, at denne lov naturligvis 
ikke bare gælder for mennesker, der ikke kender 
til flyvende tallerkener. 

Man skal i det hele taget være varsom med at 
se tallerkener alle vegne og sætte alt, hvad der fore¬ 
kommer af mærkelige begivenheder, i forbindelse 
med dem. Det er imidlertid en kendsgerning, at 
tallerkener i utallige tilfælde er dukket op i for¬ 
bindelse med ulykker og dødsfald. Årsagen hertil 
kendes ikke, men flere teorier eksisterer. 

Hvad alle de foregående beretninger angår, er de 
straks endnu mere usikre, men for ganske kort at 
belyse de mistænkelige punkter i dem, kan vi minde 
om følgende: 

En bestemt gruppe UFO-observationer omhandler 
den såkaldte undervandsbådstype. Et møde med en 
sådan — under dramatiske omstændigheder — kun¬ 
ne bevirke, at et nød-telegram kom til at indeholde 
ordet »torpederet«. 

Det er endvidere en kendsgerning, at mange men¬ 
nesker i tidens løb er forsvundet sporløst — på må¬ 
der, hvor UFO’er har været indblandet. Vi ved 
ikke, hvad der er sket — eller hvorfor. Mange 
teorier og påstande har været fremsat, og dette 
specielle emne vil blive taget op i en senere artikel. 

Men havet rummer mange andre mysterier. Ud 
over de ovenfor omtalte hændelser er der i tidens 
løb rapporteret snesevis af lignende tilfælde. Hertil 
kommer en lang række rapporter om tildragelser, 
der for en tilfældig læser vil være fuldkommen my¬ 
stiske og uforklarlige — men om hvilke UFO-loger 
nok vil sige, at »tallerkenen smager igennem« i 
endnu højere grad, end det var tilfældet i de hidtil 
gengivne. De følgende tilfælde er hentet fra Charles 
Fort’s fantastiske samling: 

Den 18. juni 1845 befandt briggen »Victoria« sig 
i det østlige Middelhav, da man kun en god halv 
kilometer borte så tre lysende legemer stige op af 
havet. De var synlige i omkring 10 minutter, og 
deres størrelse var som »5 gange månens størrelse«. 
De havde nogle »vedhæng«, der forbandt dem med 
hinanden. (Lignende observationer blev rapporteret 
af Aimé Michel i 1954 i Frankrig). 

Den 12. nov. 1887 så man fra den britiske dam¬ 
per »Siberian« et objekt, der blev beskrevet som »en 
stor ildkugle«, som steg op af havet i nærheden af 
Cape Race. Den steg til en højde af omkring 50 
fod, bevægede sig så ganske tæt hen til skibet og 
derpå bort igen. Den forblev synlig i ca. 5 minutter. 
Kaptajn Moore udtalte, at han tidligere havde set 
lignende fænomener omkring det samme sted. 

Kommandør Pringle på H.M.S. »Vulture« obser¬ 
verede den 15. maj 1879 i Den persiske Bugt nogle 
»lysende bølger eller pulseringer i vandet«. De be¬ 
vægede sig med stor fart og passerede under skibet. 
Da man så mod øst, lignede det et roterende hjul 
med centrum et sted der ude. Mod vest opdagede 
man et lignende »roterende hjul« med lysende 
»eger«. Disse lysbølger strakte sig fra overfladen og 
et godt stykke ned i vandet. Før og efter denne 
»opvisning« passerede skibet igennem store flager af 
en drivende substans, der blev beskrevet som lig¬ 


nende en »olieagtig fiskerogn«. (Noget lignende 
skete den 8. jan. 1960, da det britiske skib »Corin- 
thio« passerede gennem en mystisk flydende sub¬ 
stans, der var »honningfarvet og silkeagtig«.) 

I maj måned det følgende år oplevede et andet 
skib, »Patna«, nøjagtigt det samme: To roterende, 
undersøiske kæmpehjul med lysende eger. Egernes 
længde blev anslået til ca» 250 meter. Også andre 
har rapporteret dette fænomen, og hver gang har 
stedet været Den persiske Bugt eller Det røde Hav. 
Det er i det hele taget, som om alle disse mærk¬ 
værdige »fænomener« har forkærlighed for bestemte 
farvande. 

Rækken af sådanne rapporter er lang. Man kunne 
med lethed fylde dette og de to næste numre af 
UFO-NYT, men endnu mere interessante er de 
overvejelser, som disse rapporter kan give anled¬ 
ning til: Hvad foregår der i havet? — Hvad er 
årsagen til denne aktivitet? — Undersøiske baser? 

— Sunkne kulturer? — Geologiske undersøgelser? 

— En dag vil vel også dette blive opklaret. 

Lad os til slut nævne beretningen om s.s. »St. 
Andrew«, der nær var blevet skudt i sænk af en 
meteorsværm — ifølge »New York Times« fra den 
5. november 1906. Vi citerer kaptajn Fitzgeralds 
egen beretning: 

»Tirsdag eftermiddag (den 30. okt. 1906. O.a.), 
da vi befandt os ca. 950 km nordøst for Cape Race 
(der var den igen! O.a.), var vejret klart og sigt¬ 
bart, selv om der kun var lidt solskin. Lige efter 
»1 glas«, altså kl. 16,30, så jeg tre meteorer falde 
i vandet ret forude, det ene efter det andet, og i 
en afstand af 7-8 kilometer fra skibet. Selv om det 
var dagslys, efterlod de en rød stribe i luften, lige 
fra Zenith til horizonten. I det samme råbte 3. 
maskinmester til mig. Da fik jeg øje på et enormt 
meteor om bagbord. Det faldt i zig-zag ca. 1 km 
borte mod syd. Vi kunne tydeligt høre vandets 
syden, da det ramte. Det faldt med en vuggende 
bevægelse og trak en bred, rød stribe efter sig. 
Meteoret må have vejet adskillige tons og så ud til 
at være mellem 3 og 5 meter i diameter. Det havde 
form som en tallerken , hvilket formodentlig var 
årsagen til den mærkelige, vuggende bevægelse. Da 
metal-massen ramte vandet, rejste sprøjt og damp 
sig til en højde af mindst 12 meter, og et øjeblik 
så det ud som en krateråbning. Havde det været 
nat, ville meteoret have opyst havet i en radius af 

75-100 km (!). Den sydende lyd, da det ramte 
vandet, lød som damp, der slipper ud, og var så 
kraftig, at 1. maskinmester tørnede ud af køjen 
og kom op på dækket, da han troede, at lyden kom 
fra maskinrummet. Jeg har set meteorer overalt på 
Jorden, men aldrig et så stort som dette«. 


Læg mærke til, at ordet »tallerken« forekommer. 
Major Keyhoe, N.I.C.A.P., har angivet, at den æld¬ 
ste kendte rapport, hvor dette ord er anvendt til 
beskrivelse af et UFO-fænomen, er en observations¬ 
beretning fra Dennison, Texas, i januar 1878. — 
Er dette måske den næstældste? 


IGAP-NYT 


Dette indlæg bliver det sidste IGAP-indlæg til 
UFO-NYT fra min hånd, idet Leif Pedersen, som 
nu helt varetager de nationale IGAP-interesser, 
overtager også denne lille fraktion. 

Billedet er så nu det, at SUFOI varetager de 
nationale generelle interesser, medens Leif vareta¬ 
ger de danske IGAP-interesser. SUFOI udgiver 
UFO-NYT og IGAP-Danmark udgiver et mere 
„Adamskipræget“ tidsskrift, hvorom meddelelse 
vil fremkomme særskilt. 

Undertegnede helliger mig derfor nu næsten helt 
det internationale arbejde, hvori bl.a. indgår ud¬ 
givelsen af et nyt tidsskrift på engelsk. Det plan¬ 
lægges udgivet omkring nytår, og eventuelle in¬ 
teresserede kan reservere et abonnement hos H. C. 
Petersen, Bavnevolden 27, Måløv, Sj. Endeligt til¬ 
sagn og betaling af tidsskriftet skal først finde 
sted, efter at interesserede har modtaget detailler 
om indhold, størrelse og pris m.m. herfra. 

Når jeg siger næsten i forbindelse med, at jeg 
helt har helliget mig det internationale arbejde, 
så skyldes det jo altså, at jeg på nationalt plan sta¬ 
dig har en vis tvungen aktivitet — her først og 
fremmest besvarelsen af de mange henvendelser 
med spørgsmål fra interesserede. Men desuden er 
der jo foredragsvirksomheden, som aktiviseres en 
hel del efter modtagelsen af Adamskis film, og 
endelig udgivelsen af bøger, eventuel kontakt til 
radio og fjernsyn m.v. m.v. 

Der kommer stadig henvendelser fra alle egne 
af kloden, og det er vort sikre indtryk, at folk 
mere og mere indser, at skal de have ordentlig 
besked om, hvad der sker internationalt, så er det 
gennem IGAP og samarbejdende organisationer. 
Vi håber, at dette billede vil blive stadig klarere 
indenfor det næste par år. Kan vi samle store ska¬ 
rer mennesker under vore faner, får vi også en 


betydelig større mulighed for at gøre os virkelig 
gældende overfor diverse myndigheder. 

Et nyt lille eksempel på, at vor virksomhed be¬ 
tyder mere, end hverdagen lader formode, fik vi 
for en tid siden. Ralph J. Nelson, D.D.S. Peoria, 
Illinois i USA skrev den 24. sept.: „For et par 
uger siden fik jeg fat i Deres »Rapport fra Europa«, 
og jeg finder den så inspirerende, at jeg gerne vil 
have nogle flere eksemplarer til interesserede. En 
del af disse interesserede har temmelig stor ind¬ 
flydelse på Bradley universitetet her og kunne 
vindes for vor sag“. 

Hvad sker der ellers ude i den store verden? 

En interessant detaille i udviklingen inden for 
det internationale samarbejde er, at der siden sidst 
er kommet en hel del henvendelser fra mennesker, 
som man ikke anede eksisterede. Det drejer sig om 
både enkeltpersoner og institutioner, men om de 
er positive eller negative i deres tilbud om samar¬ 
bejde, lader sig desværre først afgøre efter et vist 
samarbejde. 

Derudover er der kommet henvendelse fra et 
hemmeligt selskab i Sydamerika, men da selskabet 
kun optager enkeltpersoner, som de selv finder 
frem til og inviterer, og da alt holdes hemmeligt 
inden for selskabet, kan den helhed, vi er inter¬ 
esserede i, næppe nyde godt af eventuelle forsk¬ 
ningsresultater. Det er derefter meddelt selskabet, 
at jeg desværre ikke kan modtage invitationen til 
at blive optaget som medlem. 

Ligeledes fra Sydamerika er der igen kommet 
en rædselsberetning om en mand, som mener, at et 
væsen har overfaldet ham. Beretningen er ret lang, 
og måske vil UFO-NYT’s redaktion omtale den 
mere udførligt senere; her blot denne notits og så 
en ledsagende bemærkning om, at næsten alle frem- 

komne overfaldsberetninger er kommet fra Syd¬ 
amerika. Måske er årsagen den enkle, at adskillige 
sydamerikanere offentligt bekender sig til den over¬ 
bevisning, at der er fjendtlige og dæmoniske væse¬ 
ner blandt de besøgende, hvorimod de fleste landes 
ufologer hylder enten en neutral afventende hold¬ 
ning eller en klar tilkendegivelse af, at de besø¬ 
gende ikke er fjendtlige. 

I »Sociedade Brasileira De Estudos Sobre Discos 
Voadores« nr. 42 1965 bringes en serie fotografier 
og skitser. 

Af særlig interesse er fotografier og tegninger af 
de flyvende tallerkener, som vi tidligere har for¬ 
talt, at en brasiliansk kemiker fandt i et øde om¬ 
råde. Bladet skriver: »Billederne er reproduktioner 
af fotografier, som den brasilianske kemiker Her- 
many Ebecher de Aranjo tog af en sandsynligvis 
8-12.000 år gammel huletegning visende Månen, 
Solen, en »slangemåne«, et moderskib og nogle fly¬ 
vende tallerkener. To »Adamski tallerkener« gen¬ 
gives ikke her. Kulstof 14 prøver er ikke blevet 
foretaget endnu. Tegningerne blev fundet i et øde 
område i Brasilien og er omtalt i et lille hæfte, 
som Hermany har udgivet på portugisisk«. 

Fra Daniel Fry har vi modtaget hans fotografi 
af en flyvende tallerken. Om vi fæstner lid til det, 
skal vi ikke udtale os om, men fotografiet, som 
viser et gigantisk rumskib, kan ihvertfald fås her 
hos os, så længe det lille lager varer. 

Breve fra alle egne af verden viser, at UFO- 
sagen lever i bedste velgående, måske endda mange 
steder bedre end nogensinde, men det går de fleste 
steder op og ned primært på grund af magtkamp, 
som ikke hører hjemme i UFO-arbejdet. 

Meddelelserne om observationer er lige hyppige, 
og vi har siden sidst fået kendskab til en lang 
række udenlandske tildragelser. Vi må dog i denne 
forbindelse endelig være klar over, at det blot er 
en brøkdel af den aktivitet, som virkelig finder 
sted, som bliver kendt, idet mange observatører af 
forskellige årsager ikke meddeler deres oplevelser. 

Der er stadig mange observationer 
skiftende steder — sidst i Mexico. Den følgende 
rapport fra vor medarbejder M.C. de Rueda giver 
et meget klart eksempel på, hvad der er foregået 
på godt og ondt i forbindelse med bølgen. 

CITAT: 

Jeg skal her fortælle jer alle, hvad der er sket 
hos os. 

Vi har en TV-kommentator, som hedder Pedro 
Ferriz; han har i årevis været tallerken-entusiast, 


og har ved flere lejligheder haft udsendelser om 
emnet. 

Kort tid efter George Adamskis død brød der 
en sand storm af tallerkener løs over Mexico. Jeg 
vil næsten vove at påstå, at de fleste mennesker 
her har set dem. Omtalte kommentator bragte 
dagligt meddelelser fra øjenvidner, og rapporterne 
væltede bogstaveligt ind til TV-stationen. 

Da jeg modtog de fotografier, som Madeleine 
Rodeffer har taget, tilbød jeg straks kommenta¬ 
toren dem, for at han kunne vise dem i sine ud¬ 
sendelser, og samtidig tilbød jeg ham at frem¬ 
skaffe Adamskis film, så også den kunne blive in¬ 
troduceret gennem hans program. Det blev aftalt, 
at een af mine svigerdøtre skulle overbringe herr 
Ferriz fotografierne. 

Hun ankom sent til TV-stationen — program¬ 
met var i gang, og som følge deraf var hun ude 
af stand til at komme til at tale med herr Ferriz 
personligt. Det eneste, hun kunne, var at stå uden¬ 
for kameraernes rækkevidde og vise ham fotogra¬ 
fierne, medens han var i gang med at bringe de 
sidste nyheder. 

Da han fik øje på hende, vinkede han hende 
frem, overtog fotografierne og viste dem til se¬ 
erne. 

Min svigerdatter fortalte, at herr Ferriz fik en 
overhaling af sin chef, fordi han havde vist foto¬ 
grafierne, uden at de først havde været igennem 
censuren. 

Næste dag nævnte herr Ferriz i en af nyheds¬ 
udsendelserne, at jeg havde været så venlig at le¬ 
vere ham de mest interessante fotografier, han 
nogensinde havde set, og han takkede mig på 
fjernsynets vegne. Han omtalte også George Adam¬ 
ski og Mrs. Rodeffer venligt og fortalte, at jeg 
havde lovet ham at sørge for, at han fik Adam¬ 
skis film. Han var meget glad. 

Dagen efter bragte os en stor overraskelse: I 
nyhedsudsendelsen sagde herr Ferriz nu, at George 
Adamski var en svindler og meget mere af samme 
slags. Efter dette er det selvfølgelig umuligt at lade 
ham få filmen. 

Næste dag igen var der en eller anden, som or¬ 
ganiserede et foredrag i „Telefonselskabet". Herr 
Ferriz var til stede, og en ven af mig fortalte, at 
man fortsatte med at angribe George Adamski på 
en grim måde, og de påstod fortsat, at alle hans 
fotografier er svindel, men det sidste skridt er dog 
det mest uheldige. 

Som jeg har nævnt tidligere, har der været en 
sand storm af tallerkener over Mexico. Folk har 

været meget oprevet og ventede utålmodigt på ny¬ 
hederne hver eneste aften. 

Nu (efter angrebene på G. A. red. bem.) frem¬ 
førte man for seerne en mand, som påstod atvære 
„telepatiker“. — Han forklarede, at han havde 
modtaget en meddelelse fra venusianerne og frem¬ 
viste en tegning af Orthon og af et venusiansk 
moderskib — „George Adamskis moderskib“. Han 
påstod, at venusianerne havde fortalt ham, at de 
ville give en afskedsopvisning med 3.OCX) tallerke¬ 
ner fra 9-10 næste formiddag mellem Guedalupe 
kirken og centrumsområdet. Alle var meget op¬ 
revet omtalte morgen, og jeg gik ud for at se, 
hvad der måtte ske. Folk strømmede mod stedet 
— gaderne var overfyldte og blokerede af biler 
og mennesker fra alle samfundslag. Alle var nys¬ 
gerrige og begejstrede, men ikke bange. Der var 
TV-kameraer og teleskoper og pressefotografer 
m.m. til stede. 

Tiden gik, og der viste sig ikke een eneste tal¬ 
lerken. Hen imod slutningen af denne cirkusfore¬ 
stilling meddelte man følgende over nyhedsudsen¬ 
delsen: „Alle tallerkener og tallerkenhistorier er 
blot fri fantasi“. 

Jeg er nu klar over, at man ønsker at demora¬ 
lisere og at have et påskud til at forbyde alle tal¬ 
lerkennyheder. Der er derfor nu ikke flere taller¬ 
kennyheder i vore aviser eller i TV. - Citat slut. 

Det er ganske indlysende, at denne udviklings¬ 
følge ikke er tilfældig — men hvorfor Mexico, 
som hidtil har været så positiv? Vi ved det ikke, 
der er mange dunkle punkter i myndighedernes 
behandling af UFO-sagen. 

Personligt hælder jeg til den anskuelse, at sagen 
er under kontrol, men at tiden stadig ikke er mo¬ 
den til, at man kan give los. Der er dog den fare, 
at der er et dobbelt formål med en sådan mis¬ 
handling af UFO-sagen, som vi ser det her, og som 
vi har set det før. Det er indlysende, at den store 
hob, som stod og ventede på tallerkenerne i Me¬ 
xico, har prentet i deres sind 2 væsentlige ind¬ 
tryk, fornemmelser, indstillinger m.v. m.v., og det 
er 1 — en temmelig fast tro på, at de flyvende 
tallerkener er lige så virkelige og lige så naturlige 
som himlens fugle og 2 — at det hele måske alli¬ 
gevel, når det kommer til stykket, er fup og svin¬ 
del, og at forklaringen er en hel anden end an¬ 
taget. 

Myndighederne kan derefter tage det roligt. Bli¬ 
ver der mulighed for en offentliggørelse, kan man 
i aviser, radio, TV o.s.v. o.s.v. fremlægge sand¬ 
heden, for folk er vænnet til tanken, og de fleste 
vil blot sige: „Det sagde vi nok . . . — På den 


anden side kan man, hvis der ikke skulle blive 
mulighed for en offentliggørelse, kundgøre fra au¬ 
toritativ side, at det er endeligt fastslået, at de 
flyvende tallerkener henhører under et felt, som 
er os uvedkommende, og at konkrete vidnesbyrd, 
som har været lagt frem, altid har været fup og 
svindel, og de fleste vil blot sige: „Det sagde vi 
nok ..." 

Vi minder til slut om litteraturlisten, vi ville 
atter i år gerne kunne sælge mange materialer som 
julegaver — vi trænger som sædvanligt til det. 
Da vi nu ikke mere har større mulighed for at få 
driftskapital, må vi sætte vor lid til de materialer, 
som endnu ikke er udsolgt — og bemærk ven¬ 
ligst, at der atter i år er særtilbud. 

TAK for nu. 

Venligst 

Jytte/HC. 


Litteratur 


Særtilbud: 

Saturnturen -f- Elitens Sendebud + 

Månerapporten ialt . 23,00 

Kosmisk Filosofi + Elitens Sendebud ialt 27,00 

3 stk. Saturnturen ialt . 25,00 

3 stk. Elitens Sendebud ialt. 25,00 

3 stk. Månerapporter ialt. 20,00 


Indtil 20 stk. ældre numre af UFO-NYT 0,50 
kr. pr. stk. 

Tilbuddet gælder kun til og med udgangen af 
december måned 1965. Ved forudbetaling sendes 
materialerne portofrit — ved opkrævning lægges 
gebyr og porto til beløbet. 

„Flyvende tallerkener er landet" er udsolgt. 

løvrigt henviser vi til den litteraturliste, som er 
at finde i UFO-NYT juli/august 1965. 

Bestillinger bedes sendt til 

H. C. Petersen, Bavnevolden 27, 

Måløv, Sj. tlf. (01) 97 44 66, giro 51675. 

Abonnement 66 

Så udløb abonnementet på UFO-NYT 1965. 
Har De husket at tegne abonnement på bla¬ 
det for 1966? Skulle De have glemt det, så 
gør det venligst nu. De hjælper både Dem 
selv og os. 

Abonnementsprisen er stadig kun 24 kr., og 
ved indsendelse af beløbet til 
SUFOI Regnskabskontoret, 

Irma Andersen, 

Borgmestervangen 8, Randers. 

Giro nr. 117725 

er Deres abonnement for 1966 sikret. 

Vil De støtte UFO-sagen hjælp da med at 
skaffe flere abonnementer på UFO-NYT. 

(Se forrige nummer). 

☆ 

Mors-bogen 

Så er Marsbogen ved at være færdig og 
klar til udsendelse. 

»MARS DEN GÅDEFULDE PLANET« 
bliver et værk på 84 sider, indeholdende 
bl.a. den italienske astronom Schiaperellis 
egen uforkortede beretning om de »berømte 
og omstridte kanaler«. Endnu kan ingen med 
sikkerhed sige, hvad Mars byder af mulig¬ 
heder, men om mindre end 20 år kender vi 
svaret. 

Bogen koster kun 10 kr., og bestilling kan 
afgives til 

SUFOI-Regnskabskontoret, 
v/ Irma Andersen, 

Borgmestervangen 8, Randers. 

Giro nr. 117725. 

Giro-kuponen mærkes »Mars den gådefulde 
planet«. 

Køb bogen nu. Hjælp os med at få første 
oplag på 500 eksemplarer solgt. Når denne 
bog er solgt går vi igang med udsendelse af 
næste bog. 


Kontaktadresser i Norge 

pr. 1. jan. 1965. 

BERGEN: Nils Sælensminde, Fyllingen. 

— Ivar T. Martinsen, Welhavensgt. 66. 

— Wohlert Nielsen, Postbox 118, Hop st. 
BJERKREIM: Håkon Tjørn, Landsdal. 

BODØ: Knut Rønning, Elias Blix vei 19. 

DOKKA: Anders Frederiksen. 

GAMMERSVIK: Sigmund Simmenes. 

HARSTAD: Yngvar Hartvigsen, St. Olavs gate 20. 
HOKKSUND: M. Hallingstad. 

KONGSBERG: Oddbjørn Ersvik, Drammensveien. 

LOFOTEN: H. Normann Jensen, Box 28, Leknes i 
Lofoten. 

OPPDAL: Sverre Teveldal, 

OSLO: Nils Jacob Jacobsen, Disenveien 15, Oslo 5. 
PORSGRUNN: Hans E. Vaaga, Breidablikk. 
RINGERIKE: Tore Asal, Sandbråten, Åsa, 
Norderhov. 

SALHUS: Sveinung Nilsen, Salhus pr. Bergen. 
SKIEN: Per Landgraff Holm, Øvre Skotlandvei 6. 

STAVANGER: Trond Lauvås, Stavanger Tekniske 
Skole, tlf. efter kl. 16,00 3 13 68. 

SVOLVÆR: Terje Andreassen, adr. i månedene 
mårs, april, august, september, oktober: Svolvær. 
Forøvrig: Stud. heim Althaus, 53 Bonn, Koblen- 
zerstrasse 129, Tyskland. 

SØNDRE HØLAND: Kr. Ydersbond, Hemnes. 
TRONDHEIM: Viktor Furnes, Knudssøns gate 6. 
TROMSØ: Arnold Lockertsen, Guleng gård. 
TROMS FORØVRIG: Asbjørn Hegge, Boks 347, 
Sætermoen. 

TØNSBERG: Arne Foss, Utsiktsveien 3, Teie pr. 
Tønsberg. 

VIKESÅ: Arnfinn Austrumdal. 

Fordomme dør ganske langsomty og man kan 
aldrig vare sikker på, at de virkelig er døde. 

Jules Romains. 

Det er altid en smule forvirrende, når den 
forkerte mand siger de rigtige ting. 

Robert Neumann, tysk forfatter. 

Hvis et menneske kunne få halvdelen af sine 
ønsker opfyldt, ville det få dobbelt så mange 
bekymringer. 

Benjamin Franklin. 

Der findes få oprigtige venner — efterspørgs¬ 
len er så ringe. Madame de Staél. 

En koleriker argrer sig endog, når vejrberet¬ 
ningen for en gangs skyld er rigtig. 

Walt Disney. 



Åh — nej! Det var også dig, der foreslog at vi skulle tage 
jo øre for parkering oppe ved hovedbygningen. 


UFO-detek torer 

kan leveres, pris 30 kr. incl. porto. 
Skriv til: Helge Rasmussen 

Egense pr. Svendborg 


Mere om 

Karlstad UFO'et. 


KARLSTAD (Expressen). Måndagskvållens 
»flygande tefat« over Karlstad har våckt stort 
och påtagligt intresse på forsvarsstabshåll. 
Flygmeteorolog Håkan Køhiers iakttagelser vid 
Karlstads flygfålt på måndagskvållen betraktas 
som sensationelt vederhåftiga. På onsdagen 
hordes meteorologen nårmare av en utsånd 
representant for forsvarsstaben. En sårskild 
tillsatt expertgrupp våntas endera dagen till 
Karlstad. EN DETALJ I HERR KOHLERS 
BERATTELSE SEKRETESSBELADES REDAN 
UNDER ONSDAGGNS FORHOR. 

- Jag kan tyvårr inte redogora for allt jag 
såg, såger herr Kobler till Expressen på tors- 
dagsmorgonen. Om mina iakttagelser håller 
stråck så kan den pågående »tefatshysterin« 
få en minst sagt sensationel! forklaring... 

Det var vid två tillfållen på måndagskvållen 
som meteorolog Kohler dels ensam och dels 
tillsammans med två medarbetare bevittnade 
tefatets ovningar over Karlstad. 

Farkosten omgavs av ett blåaktigt sken. 
Vad som forbryllar experterna år att tefatet 
plotsligt åndrede fårdriktning. Tidigare »te- 
fatsobservatorer« har endast sett tefat i be- 
ståmda och »raka« banor. Herr Koblers tefat 
fårdades i cirka 30.000 km/tim. 

TEFATET HAR AVEN IAKTTAGITS AV AN- 
DRA KARLSTADSBOR. BL. A. AV EN BI¬ 
LIST SOM »JAGADES« AV TEFATET. HAN 
SÅG ETT TEFATSLIKNANDE FOREMÅL 
SOM SANKTE SIG NER MOT HANS BIL. 
MANDEN GREPS AV PANIK, TVARBROM- 
SADE OCH VRAKTE SIG UR BILEN OCH 
RUSADE IN I SKOGEN INTILL VÅGEN. 

INIFRÅN SKOGEN BETRAKTADE HAN 
SKRÅCKSLAGEN DET LJUDLOSA FORE- 
MÅLET SOM EFTER EN KORT STUND ÅTER 
STEG MOT HIMLEN OCH FORSVANN. 

Mannen som år medelålders for omedel- 
bart ut till flygfåltet i Karlstad och FICK be- 
skedet att hans upplevelse av allt att doma 
inte var nå«on synvilla. 

»Expressen« 19/8 1965. 

Frygtede at flyvende 
tallerken ville dræbe. 

Australsk pars uhyggelige oplevelse i afsides bjergegn. 


På samme tid som de to amerikanske astro¬ 
nauter var i gang med udholdenhedsrekord¬ 
forsøget i rummet har en nøgtern australsk 
tandlæges fantastiske historie fået hele Au¬ 
stralien til at undre sig - og til at speku¬ 
lere. 

Tandlæge Antonin Kukla - af sine venner 
og patienter karakteriseret som en yderst 
nøgtern mand med begge ben solidt plantet 
på jorden - var forleden med en veninde, 
Mrs. Andrey Lawrence, fra samme distrikt, 
på klatretur i en afsides australsk bjergegn. 

Ifølge tandlægen kørte parret hjemad i 
hans bil efter en vellykket dag, de der plud¬ 
selig skete noget, som forvandlede denne 
fredelige udflugt til et mareridt. Uden at 
nogen af dem hørte en lyd, så de pludselig 
en kæmpestor genstand - af form omtrent 
som en fodbold, der ikke er pustet rigtigt 
op - med vanvittig fart styre lige mod bilen. 
Tandlægen, som sad ved rattet, nåede at 
hæve armene og træde bremsen i bund, mens 
han kastede sig selv og sin ledsager ned i 
bunden af bilen. 

- Den smadrer os, råbte han. 

Da de forsigtigt så ud ad vinduerne efter 
en tid, så de den enorme genstand svæ¬ 
vende lige foran vognen. Den vuggede lidt 
frem og tilbage og udsendte et stærkt, grøn¬ 
ligt lys, men der var stadig væk ikke en lyd 
at høre. Den fjernede sig nogle meter fra 


bilen, og det var på det tidspunkt, at tand¬ 
læge Kukla slukkede billygterne og med sin 
ledsagerinde på alle fire krøb ind i et nær¬ 
liggende krat. I et kvarter lå de rystende af 
skræk og så på genstanden, som uforander¬ 
lig lå over vejen. På det tidspunkt kom tand¬ 
lægen i tanker om hunden, han havde glemt 
på bagsædet. Han sneg sig tilbage til bilen 
og fandt sin hund pibende af skræk, sam¬ 
menkrøben og højst uvillig til at gøre for¬ 
andring. Han lod hund være hund og sprang 
tilbage i krattet igen. 

- Jeg havde hele tiden en stærk fornem¬ 
melse af at blive iagttaget, fortæller han. - 
Genstanden svævede foran vognen og over 
den i ca. 30 minutter, så tog den fart vestpå 
uden en lyd. 

- Det er sandsynligt, at jeg gør mig til 
grin, sagde tandlægen i et interview - men 
i 30 minutter så jeg og Mrs. Lawrence den, 
og hele tiden følte jeg mig overbevist om, at 
det i hvert fald ikke var noget, som var gjort 
af mennesker her på jorden. 

Gengives med venlig tilladelse 

fra »Ude og Hjemme«s 7/9-65. 

